ആഗസ്റ്റ് 27 : വി. മോനിക്ക (332-387)\nക്രൈസ്തവ വിശ്വാസിയായ ഒരു അമ്മ എങ്ങനെയായിരിക്കണം എന്നതിനു ഉത്തമ മാതൃകയാണ് വി. മോണിക്ക. വിശുദ്ധനായ അഗസ്റ്റിന്റെ അമ്മയായ മോനിക്കയുടെ ജീവിത കഥ എല്ലാ മാതാപിതാക്കളും അറിഞ്ഞിരിക്കേണ്ടതുമാണ്. ആഫ്രിക്കയിലെ കാര്‍ത്തേജില് ജനിച്ച മോനിക്ക ഒരു ക്രൈസ്തവ വിശ്വാസി യായിരുന്നു. എന്നാല്, അവള് വിവാഹം കഴിച്ച പാട്രീഷ്യസ് എന്ന മനുഷ്യന് ഒരു വിജാതീയനായിരുന്നു. അഗസ്റ്റിനെ കൂടാതെ നവീജിയസ് എന്നൊരു മകനും ഈ ദമ്പതികള്‍ക്കുണ്ടായിരുന്നു. പാട്രീഷ്യസ് ക്രൂരനായ ഭര്‍ത്താവായിരുന്നു. നിസാരകാര്യങ്ങള്‍ക്കു പോലും അയാള് മോനിക്കയോട് തട്ടിക്കയറി. എപ്പോഴും അവളെ വഴക്കുപറഞ്ഞു. ചിലപ്പോള് മര്‍ദിച്ചു. എന്നാല്, മോനിക്ക അനുസരണയുള്ള ഒരു ഭാര്യയായി തന്നെ നിന്നു. ഒരിക്കല് പോലും ഭര്‍ത്താവിനോട് മറുത്തൊരു വാക്കു പറയാന് അവള് ശ്രമിച്ചില്ല. തന്റെ ഭര്‍ത്താവിനെ അവള് ഏറെ സ്‌നേഹിച്ചിരുന്നു. അയാളെ ക്രൈസ്തവ വിശ്വാസത്തിലേക്ക് കൊണ്ടുവരാന് അവള് നിരന്തരം ശ്രമിച്ചുകൊണ്ടിരുന്നു.\nഎന്നാല് മരണത്തിനു തൊട്ടുമുന്‍പു വരെ അയാള് തന്റെ വിശ്വാസങ്ങളില് ഉറച്ചുനിന്നു. എന്നാല്, മരണക്കിടക്കയില് വച്ച് അയാള് മോനിക്കയുടെ ദൈവത്തിന്റെ ശക്തി തിരിച്ചറിഞ്ഞു. ജ്ഞാനസ്‌നാനം സ്വീകരിച്ച് അയാള് യേശുവിന്റെ അനുയായി ആയി മാറി. ഭര്‍ത്താവിനെ യേശുവിന്റെ വഴിയേ കൊണ്ടുവന്നെങ്കിലും മകനെ യേശുവിലേക്ക് അടുപ്പിക്കാന് മോനിക്കയ്ക്ക് അപ്പോഴും സാധിച്ചിരുന്നില്ല. അക്കാലത്ത് ആഫ്രിക്കയില് ഏറെ പ്രാചരത്തിലിരുന്ന മാണിക്കേയ മതത്തിന്റെ പ്രചാരകനായിരുന്നു അഗസ്റ്റിന്. ഇന്ത്യയടക്കം പല രാജ്യങ്ങളിലും അന്ന് മാണിക്കേയ മതം വ്യാപകമായി പ്രചരിച്ചി രുന്നു. ബാബിലോണിനു സമീപമുള്ള മര്‍ദീനു എന്ന സ്ഥലത്ത് ജനിച്ച മണി എന്ന വ്യക്തി യാണ് മാണിക്കേയ മതത്തിന്റെ സ്ഥാപകന്. താന് ക്രിസ്തുവിന്റെ പിന്തുടര്‍ച്ചക്കാരനാണെ ന്നാണ് മണി സ്വയം വിശേഷിപ്പിച്ചിരുന്നത്.\nതന്റെ മകന് വഴിതെറ്റി പോകുന്നുവെന്ന് കണ്ട് ഏറെ ദുഃഖിതയായിരുന്നു മോനിക്ക. അവര് എപ്പോഴും കരഞ്ഞു പ്രാര്‍ഥിച്ചുകൊണ്ടിരുന്നു. അമ്മയുടെ സമ്മര്‍ദ്ദം സഹിക്ക വയ്യാതായപ്പോള് ഒരിക്കല് അവന് ഒളിച്ച് സ്ഥലം വിടുക പോലും ചെയ്തു. മോനിക്ക പ്രാര്‍ഥന തുടര്‍ന്നു കൊണ്ടി രുന്നു. അങ്ങനെയിരിക്കെ വിശുദ്ധ ആംബ്രോസിന്റെ പ്രസംഗം അഗസ്റ്റിന് കേള്‍ക്കാനിടയായി. ഒടുവില്, ഒരു ഉയിര്‍പ്പുതിരുനാള് ദിവസം അദ്ദേഹം ജ്ഞാനസ്‌നാനം സ്വീകരിച്ചു. വി. ആംബ്രോസിന്റെ ഉപദേശപ്രകാരമാണ് മോനിക്ക ജീവിച്ചിരുന്നത്. മരണം വരെയും ഒരു നിമിഷം പോലും അവള് പ്രാര്‍ഥിക്കാതിരുന്നിട്ടില്ല. മറ്റൊന്നിലും മോനിക്ക തന്റെ മനസ് അര്‍പ്പിച്ചിരുന്നില്ല. മരണസമയത്ത് മോനിക്ക മക്കളെ അടുത്തുവിളിച്ചു. ''എന്റെ ശരീരം എവിടെ വേണമെങ്കിലും ഉപേക്ഷിച്ചുകൊള്ളുക. പക്ഷേ, ഒരു കാര്യം എനിക്കുവേണ്ടി ചെയ്യണം. എന്നും ബലിപീഠത്തില് എന്നെ സ്മരിക്കണം.'' 56-ാം വയസില് രോഗബാധിതയായ മോനിക്ക ഒന്‍പതു ദിവസത്തിനു ശേഷം മരിച്ചു.


മഞ്ജിമ തമിഴിലേക്ക്; അരങ്ങേറ്റം ഗൌതം വാസുദേവ മേനോന് ചിത്രത്തില്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in Cinema, താരവിശേഷം on May 13, 2015\nഒരു വടക്കന് സെല്‍ഫിയിലൂടെ നിവിന് പോളിയുടെ നായികയായി പ്രേക്ഷകരുടെ മനം കവര്‍ന്ന മഞ്ജിമ തമിഴിലേക്ക്. ചിമ്പുവിനെ നായകനാക്കി ഗൗതം വാസുദേവ മേനോന് സംവിധാനം ചെയ്യുന്ന ‘അച്ചം എന്‍പത് മടമയടാ’ എന്ന ചിത്രത്തിലൂടെയാണ് മഞ്ജിമയുടെ തമിഴ് അരങ്ങേറ്റം.\nചിത്രത്തില് ആദ്യം നായികയായി തീരുമാനിച്ചിരുന്ന പല്ലവി സുഭാഷ് സിനിമയില് നിന്ന് പിന്മാറിയതോടെയാണ് മഞ്ജിമക്ക് അവസരം ലഭിച്ചത്. ഗൗതം മേനോന്റെ അസോഷ്യേറ്റ്‌സ് ആണ് വടക്കന് സെല്‍ഫി കാണുകയും മഞ്ജിമയെ സജസ്റ്റ് ചെയ്യുകയും ചെയ്തത്. പിന്നീട് ഓഡീഷനില് മഞ്ജിമ തന്നെ തിരഞ്ഞെടുക്കപ്പെടുകയായിരുന്നു. ബഹു ഭാഷാ ചിത്രമായ അച്ചം എന്‍പത് മടമയടായുടെ തെലുങ്ക് പതിപ്പിലും മഞ്ജിമ തന്നെയാണ് നായികയായി എത്തുന്നത്. തെലുങ്ക് സൂപ്പര്‍താരം നാഗാര്‍ജുനയുടെ മകന് നാഗചൈതന്യയാണ് ചിത്രത്തില് മഞ്ജിമയുടെ നായകന്.\nപ്രശസ്ത ഛായാഗ്രാഹകന് വിപിന് മോഹന്റെ മകളാണ് മഞ്ജിമ. ബാലതാരമായി മലയാള സിനിമയിലെത്തി ശ്രദ്ധനേടി. പ്രിയം, മയില്‍പ്പീലിക്കാവ് തുടങ്ങി ഒരുപിടി നല്ല ചിത്രങ്ങളില് ശ്രദ്ധേയമായ വേഷം ചെയ്ത താരം കൂടിയാണ് മഞ്ജിമ. മധുരനൊമ്പരകാറ്റില് മികച്ച ബാലതാരത്തിനുള്ള സംസ്ഥാന അവാര്‍ഡ് നേടുകയും ചെയ്തു.\nManjima Mohan 2015-05-13


കോവിഡ് ചികിത്സ: റെംഡെസിവിര്, ടോസിലിസുമാബ് എന്നിവയുടെ ഉപയോഗം വെട്ടിക്കുറയ്ക്കാന് ഇന്ത്യ | COVID- 19 treatment\nമനോരമ ലേഖകൻ January 20, 2022 08:46 AM IST\nകോവിഡ് ചികിത്സയ്ക്കായി നിലവിൽ വ്യാപകമായി നിർദേശിക്കപ്പെടുന്ന റെംഡെസിവിര്, ടോസിലിസുമാബ് പോലുള്ള മരുന്നുകളുടെ ഉപയോഗം വെട്ടിക്കുറയ്ക്കാന് ഇന്ത്യ. കഴിഞ്ഞ ദിവസം ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് പുറത്ത് വിട്ട പുതിയ കോവിഡ് ചികിത്സാ മാര്‍ഗരേഖയിലാണ് ഇത് സംബന്ധിച്ച നിര്‍ദ്ദേശമുള്ളത്.\nഇതു പ്രകാരം ലക്ഷണങ്ങള് തുടങ്ങി 10 ദിവസമെങ്കിലും പിന്നിടുകയും പുറമേ നിന്ന് ഓക്സിജന് ആവശ്യകത ഉണ്ടാവുകയും ചെയ്യുന്ന രോഗികള്‍ക്ക് മാത്രമേ റെംഡെസിവിര് പരിഗണിക്കാവൂ. വെന്‍റിലേറ്ററിലോ എക്സ്ട്രാകോര്‍പോറിയല് മെമ്പറെയ്ൻ ഓക്സിജനേഷന് ചികിത്സയിലോ ഉള്ള രോഗികള്‍ക്ക് റെംഡെസിവിര് നല്‍കരുതെന്നും മാര്‍ഗരേഖ പറയുന്നു. കോവിഡ് മൂലം ആശുപത്രിയിലായ രോഗികളില് പരമാവധി അഞ്ച് ദിവസത്തേക്ക് മാത്രമേ ഈ മരുന്ന് നല്‍കാവുള്ളൂ എന്നും ഐസിഎംആര് ചൂണ്ടിക്കാട്ടി.\nഅഞ്ച് മാനദണ്ഡങ്ങള് എങ്കിലും പാലിക്കുന്ന രോഗികള്‍ക്ക് മാത്രമേ ടോസിലിസുമാബ് മരുന്ന് നല്‍കാവൂ എന്നാണ് മാര്‍ഗരേഖയിലെ മറ്റൊരു നിർദേശം. രോഗിക്ക് ക്ഷയമോ, ഫംഗല്, ബാക്ടീരിയല് അണുബാധയോ ഉണ്ടാകരുത് എന്നതാണ് ആദ്യ മാനദണ്ഡം. ഓക്സിജന് തെറാപ്പിയിലോ വെന്‍റിലേറ്ററിലോ കഴിയുന്ന കോവിഡ് രോഗി സ്റ്റിറോയ്ഡുകളോട് പ്രതികരിക്കാത്ത അവസ്ഥയിലേ ടോസിലിസുമാബ് പരിഗണിക്കാവൂ. രോഗിയുടെ ശരീരത്തിലെ അണുബാധയുടെ തോതിനെ സൂചിപ്പിക്കുന്ന ഇന്‍ഫ്ളമേറ്ററി മാര്‍ക്കറുകള് ഉയര്‍ന്നിരിക്കണമെന്നും മാര്‍ഗരേഖ അടിവരയിടുന്നു.\nമിതമായ ലക്ഷണങ്ങളുള്ള കോവിഡ് രോഗികള്‍ക്ക് മള്‍ട്ടിവിറ്റമിന് മരുന്നുകളുടെ ആവശ്യമില്ലെന്നും പുതിയ മാര്‍ഗരേഖ പറയുന്നു. ശ്വാസംമുട്ടലോ കുറ‍ഞ്ഞ ഓക്സിജന് തോതോ ഇല്ലാത്ത മിതമായ ലക്ഷണങ്ങളുള്ള രോഗികള് ശരീരത്തിലെ ജലാംശം നിലനിര്‍ത്തുകയും പനിക്കും ചുമയ്ക്കുമുള്ള മരുന്നുകള് കഴിക്കുകയും ചെയ്താല് മതിയാകുമെന്ന് ഐസിഎംആര് അഭിപ്രായപ്പെടുന്നു. മിതമായ കേസുകളില് സ്റ്റിറോയ്ഡ് ഇഞ്ചക്‌ഷന് നല്‍കേണ്ട കാര്യമില്ലെന്നും മാര്‍ഗരേഖ കൂട്ടിച്ചേര്‍ക്കുന്നു. മ്യൂകോര്‍മൈകോസിസ് പോലുള്ള സെക്കന്‍ഡറി അണുബാധയ്ക്ക് അനാവശ്യമായ സ്റ്റിറോയ്ഡ് ഉപയോഗം കാരണമാകുന്നുണ്ടെന്ന കണ്ടെത്തലിന്‍റെ പശ്ചാത്തലത്തിലാണ് ഇത്.\nതീവ്ര ലക്ഷണങ്ങളുള്ള രോഗികളുടെ ലബോറട്ടറി നിരീക്ഷണ പ്രോട്ടോകോളില് രക്തത്തിലെ പഞ്ചസാരയുടെ പരിശോധന കൂടി പുതിയ മാര്‍ഗരേഖ ഉള്‍പ്പെടുത്തുന്നു. നേരത്തെ സിആര്‍പി, ഡി-ഡൈമര്, കംപ്ലീറ്റ് ബ്ലഡ് കൗണ്ട്, കിഡ്നി ഫങ്ഷന് ടെസ്റ്റ്, ലിവര് ഫങ്ഷന് ടെസ്റ്റ്, ഐഎല്-6 തുടങ്ങിയ പരിശോധനകളായിരുന്നു പ്രോട്ടോകോളില് ഉണ്ടായിരുന്നത്. കോവിഡ് മൂലമുള്ള ചുമ രണ്ടോ മൂന്നോ ആഴ്ചകളില് കൂടുതല് നീണ്ടു നിന്നാല് ക്ഷയരോഗ പരിശോധന നടത്തണമെന്നും ഐസിഎംആർ മാര്‍ഗരേഖ കൂട്ടിച്ചേര്‍ത്തു.\nEnglish Summary : New COVID-19 treatment rules: India cuts down use of Remdesivir, Tocilizumab, multivitamins, steroids\n6h7ujcm75ko963r4udvpf2v7n9 https-www-manoramaonline-com-health-health-news video-component


UUKMA News സ്വപ്ന ക്രിമിനൽ പശ്ചാത്തലമുള്ള വ്യക്തി; എൻഐഎ എഫ് ഐ ആർ രജിസ്റ്റർ ചെയ്തു - UUKMA News സ്വപ്ന ക്രിമിനൽ പശ്ചാത്തലമുള്ള വ്യക്തി; എൻഐഎ എഫ് ഐ ആർ രജിസ്റ്റർ ചെയ്തു - UUKMA News\nസ്വപ്നയുടെ ഫോൺ ഇപ്പോൾ സ്വിച്ച്ഡ് ഓഫാണ്. അവർ മനപൂർവം ഹാജരാകുന്നില്ല. ചോദ്യം ചെയ്യലിന് ഹാജരാവാൻ ഇവരോട് ആവശ്യപ്പെട്ടിരുന്നു. പക്ഷേ, ഇവർ മനപൂർവം ഹാജരാവുന്നില്ല. പ്രതി സാമ്പത്തിക സുരക്ഷക്ക് ഭീഷണിയാണ്. സ്വപ്നക്കെതിരെ യുഎപിഎ വകുപ്പ് 16, 17 ചാർജ് ചെയ്യപ്പെട്ട കേസാണ് ഇതെന്നും കേന്ദ്രം അറിയിക്കുന്നു. അഡ്വക്കറ്റ് രവിപ്രകാശ് ആണ് കേന്ദ്രത്തിനു വേണ്ടി ഹാജരായത്.\nഎൻഐഎ ഏറ്റെടുത്ത കേസ് ആയതുകൊണ്ട് തന്നെ ഹൈക്കോടതി കേസ് കേൾക്കരുത് എന്നാണ് കേന്ദ്രം പറയുന്നത്. ഇത് എൻഐഎ കോടതിയാണ് പരിഗണിക്കേണ്ടത്. ഹൈക്കോടതിയല്ല എന്നും കേന്ദ്രം പറയുന്നു.\nഅതേസമയം, കേസ് ചൊവ്വാഴ്ചയിലേക്ക് മാറ്റി.


First Published 18, Apr 2019, 3:35 PM IST\nപരസ്യം നൽകാൻ പ്രമുഖ ദിനപത്രത്തിനെ അടക്കം സമീപിച്ചപ്പോൾ 18 ലക്ഷം രൂപയാണ് ആവശ്യപ്പെട്ടത്. ഇത്രയും തുക മുടക്കി പരസ്യം നൽകിയാൽ തെരഞ്ഞെടുപ്പ് കമ്മീഷൻ തെരഞ്ഞെടുപ്പിൽ ചെലവാക്കാൻ നിർദ്ദേശിക്കുന്ന തുകയുടെ മുകളിലാവുമെന്നും എ എന് രാധാകൃഷ്ണന്\nകൊച്ചി: കേസുകൾ പരസ്യപ്പെടുത്തുന്നതിലെ അധിക ചെലവിനെ കുറിച്ച് തെരഞ്ഞെടുപ്പ് കമ്മീഷന് പരാതി നൽകുമെന്ന് ബിജെപി സ്ഥാനാര്‍ത്ഥി എ എൻ രാധാകൃഷന്. പരസ്യം നൽകാൻ പ്രമുഖ ദിനപത്രത്തിനെ അടക്കം സമീപിച്ചപ്പോൾ 18 ലക്ഷം രൂപയാണ് ആവശ്യപ്പെട്ടത്. ഇത്രയും തുക മുടക്കി പരസ്യം നൽകിയാൽ തെരഞ്ഞെടുപ്പ് കമ്മീഷൻ തെരഞ്ഞെടുപ്പിൽ ചെലവാക്കാൻ നിർദ്ദേശിക്കുന്ന തുകയുടെ മുകളിലാവും. ഈ സാഹചര്യത്തിലാണ് കമ്മീഷന് പരാതി നൽകുന്നതെന്നും എ എൻ രാധാകൃഷ്ണൻ പറഞ്ഞു.\nകേസ് വിവരങ്ങൾ പരസ്യപ്പെടുത്തണമെന്ന സുപ്രീം കോടതി വിധി അനുസരിച്ച് സ്ഥാനാർത്ഥികൾ പരസ്യം നൽകി തുടങ്ങിയിട്ടുണ്ട്. കോണ്‍ഗ്രസ് അധ്യക്ഷനും വയനാട്ടിലെ യുഡിഎഫ് സ്ഥാനാർത്ഥിയുമായ രാഹുൽ ഗാന്ധിക്കെതിരെ അഞ്ച് കേസുകളാണ് ഉള്ളത്. സംസ്ഥാനത്ത് ഏറ്റവുമധികം കേസുകളുള്ള സ്ഥാനാർത്ഥികളിലൊരാൾ പത്തനംതിട്ടയിലെ എൻഡിഎ സ്ഥാനാർത്ഥി കെ സുരേന്ദ്രനാണ്. 240 കേസ് വിവരങ്ങളാണ് സുരേന്ദ്രൻ പരസ്യപ്പെടുത്തിയിരിക്കുന്നത്.\nകഴിഞ്ഞ സെപ്റ്റംബർ ഒൻപതിനാണ് സ്ഥാനാർത്ഥിക്കെതിരെയുള്ള ക്രിമിനൽ കേസുകളുടെ പൂർണ വിവരങ്ങൾ പരസ്യപ്പെടുത്തണമെന്ന് സുപ്രീം കോടതി ഉത്തരവിട്ടത്. ഉത്തരവിന്‍റെ അടിസ്ഥാനത്തിൽ സ്ഥാനാർത്ഥികളും ബന്ധപ്പെട്ട രാഷ്ട്രീയ പാർട്ടികളും കേസ് വിവരം പത്ര, ദൃശ്യ മാധ്യമത്തിൽ പരസ്യം ചെയ്യാൻ തെരഞ്ഞെടുപ്പ് കമ്മീഷൻ നിർദ്ദേശിക്കുകയായിരുന്നു. കേസുകളെക്കുറിച്ചുള്ള വിവരം പത്രത്തിലും ദൃശ്യ മാധ്യമത്തിലുമായി സ്ഥാനാർത്ഥിയും പാർട്ടിയും മൊത്തം 12 തവണ പരസ്യം ചെയ്യേണ്ടിവരും. നാമനിർദേശ പത്രികക്കൊപ്പം സമർപ്പിച്ച കേസ് വിവരങ്ങളാണ് പരസ്യപ്പെടുത്തേണ്ടത്. സ്ഥാനാർത്ഥിയുടെ പാർട്ടി, അല്ലെങ്കിൽ സംഘടന, മണ്ഡലം, കേ‍ാടതി, കേസ് ഏതു നിയമ പ്രകാരം, വകുപ്പെന്താണ്, ശിക്ഷിക്കപ്പെട്ടെങ്കിൽ അതുസംബന്ധിച്ച കാര്യങ്ങൾ, ശിക്ഷാ കാലാവധി എന്നിവയും പരസ്യത്തിൽ ഉണ്ടാകണം.\nLast Updated 18, Apr 2019, 3:35 PM IST\nസ്ഥാനാര്‍ത്ഥിയുടെ ക്രിമിനല് പശ്ചാത്തലം; സുരേന്ദ്രനെതിരെ 240 കേസുകള് രാഹുലിന് അഞ്ചും\nവയനാട് പാകിസ്ഥാനിലാണോയെന്ന ചോദ്യം: അമിത് ഷായ്ക്ക് എതിരെ തെരഞ്ഞെടുപ്പ് കമ്മീഷന് മുസ്ലിം ലീഗിന്റെ പരാതി\nബിഡിജെഎസിന്‍റെ ചിഹ്നം കുടം; തെരഞ്ഞെടുപ്പ് കമ്മീഷന് ഉത്തരവായി\nപൊലീസ് നടപടിയില് എംഎല്‍എയുടെ കൈയ്യൊടിഞ്ഞു: പ്രതിഷേധവുമായി സിപിഐ, റിപ്പോര്‍ട്ട് തേടി മുഖ്യമന്ത്രി


മുല്ലപ്പെരിയാര്: ജലനിരപ്പ് 142 അടി; ഷട്ടറുകള് തുറന്നു | Madhyamam\ndate_range7Dec 2015 6:14 PM GMT\nമുല്ലപ്പെരിയാര്: ജലനിരപ്പ് 142 അടി; ഷട്ടറുകള് തുറന്നു\nഇടുക്കിയിലേക്ക് തമിഴ്നാട് ജലം ഒഴുക്കിയത് കേരളത്തിന് മുന്നറിയിപ്പ് നല്‍കാതെ\nകുമളി: മുല്ലപ്പെരിയാര് അണക്കെട്ടിലെ ജലനിരപ്പ് 142 അടിയായതോടെ മുന്നറിയിപ്പില്ലാതെ ഇടുക്കി ജലസംഭരണിയിലേക്ക് തമിഴ്നാട് ജലം തുറന്നുവിട്ടു. തിങ്കളാഴ്ച രാത്രി എട്ടോടെയാണ് അണക്കെട്ടിലെ ജലനിരപ്പ് 142 അടിയിലത്തെിയത്. അണക്കെട്ടിന് സമീപത്തെ സ്പില്‍വേയിലെ ഏഴു ഷട്ടറുകള് തുറന്ന് സെക്കന്‍ഡില് 4200 ഘനഅടി ജലമാണ് ഇടുക്കിയിലേക്ക് ഒഴുക്കുന്നത്. ഇതിനായി സ്പില്‍വേയിലെ രണ്ട്, മൂന്ന്, നാല്, ആറ്, ഏഴ്, എട്ട്, ഒമ്പത് ഷട്ടറുകള് ഒന്നരയടി തുറന്നു.\nഇതോടൊപ്പം തമിഴ്നാട്ടിലേക്ക് കൊണ്ടുപോകുന്ന ജലത്തിന്‍െറ അളവ് 2000 ഘനഅടിയാക്കി വര്‍ധിപ്പിച്ചിട്ടുണ്ട്. ഇടുക്കിയിലേക്ക് ജലം ഒഴുക്കുന്നതിന് ആറു മണിക്കൂര് മുമ്പ് വിവരം നല്‍കണമെന്ന ഇടുക്കി കലക്ടറുടെ ആവശ്യം കണക്കിലെടുക്കാതെയാണ് ഷട്ടറുകള് തുറന്നത്. ഇതുമൂലം പെരിയാര് തീരങ്ങളിലുള്ളവരെ മാറ്റിപാര്‍പ്പിക്കുന്നത് ഉള്‍പ്പെടെ നടപടികള് ശ്രമകരമായി. ജലം തുറന്നുവിട്ടതോടെ റവന്യൂ, പൊലീസ് ഉള്‍പ്പെടെ ജില്ലയിലെ ഉയര്‍ന്ന ഉദ്യോഗസ്ഥര് ജലം ഒഴുകിയത്തെുന്ന വള്ളക്കടവ് പ്രദേശത്തേക്ക് പാഞ്ഞു. തിങ്കളാഴ്ച വൈകീട്ട് അഞ്ചോടെ അണക്കെട്ടിലെ ജലനിരപ്പ് 141.9 അടിയായിരുന്നു.\nഅണക്കെട്ടില്‍നിന്ന് ജലം തുറന്നുവിടുന്ന സ്പില്‍വേ ഷട്ടറുകള് പ്രവര്‍ത്തിപ്പിക്കുന്നത് സംബന്ധിച്ച മാനദണ്ഡങ്ങള് തയാറാക്കണമെന്ന കേരളത്തിന്‍െറ ആവശ്യം രണ്ടു വര്‍ഷമായിട്ടും തമിഴ്നാട് അംഗീകരിച്ചിട്ടില്ല. പ്രതിസന്ധി ഒഴിവാക്കാന് ജലം നേരത്തേ തുറന്നുവിടണമെന്ന കേരളത്തിന്‍െറ നിരന്തര ആവശ്യം തള്ളിയാണ് തമിഴ്നാടിന്‍െറ പിടിവാശി വിജയിച്ചത്. അണക്കെട്ടില് ക്യാമ്പ് ചെയ്തിരുന്ന തമിഴ്നാട് പൊതുമരാമത്ത് ചീഫ് എന്‍ജിനീയര് വള്ളിയപ്പന്‍െറ നേതൃത്വത്തിലാണ് സ്പില്‍വേ ഷട്ടറുകള് തുറന്നത്.\nഅണക്കെട്ടിലുള്ള കേരളത്തിന്‍െറ ജലവിഭവ വകുപ്പ് ഉദ്യോഗസ്ഥരെയും ഷട്ടര് തുറക്കുന്ന വിവരം തമിഴ്നാട് അധികൃതര് അറിയിച്ചില്ല. പ്രദേശത്ത് വീണ്ടും മഴ തുടരുന്ന സാഹചര്യത്തില് സ്പില്‍വേയിലെ ശേഷിക്കുന്ന ആറു ഷട്ടറുകളും തുറന്ന് കൂടുതല് ജലം ഇടുക്കിയിലേക്ക് ഒഴുക്കാനാണ് സാധ്യത.\nകേന്ദ്രം റിപ്പോർട്ട് തേടി\nമുല്ലപ്പെരിയാർ അണക്കെട്ടിലെ ജലനിരപ്പ് ഉയരുന്നത് സംബന്ധിച്ച് കേന്ദ്രന ജലവിഭവ മന്ത്രി ഉമാ ഭാരതി റിപ്പോർട്ട് ആവശ്യപ്പെട്ടു. കേന്ദ്ര ജലവിഭവ സെക്രട്ടറിയോടാണ് റിപ്പോർട്ട് ആവശ്യപ്പെട്ടത്. നാളെ റിപ്പോർട്ട് സമർപ്പിക്കും. ജലനിരപ്പ് ഉയരുന്നത് സംബന്ധിച്ച് കേരളത്തിൽ നിന്നുള്ള എം.പി മാർ ഉമാ ഭാരതിയെ കണ്ട് ആശങ്ക അറിയിച്ചിരുന്നു.


സ്വ:ലേ: April 2018\nBy Ranjith Jayadevan at April 27, 20182comments:\nരാമേട്ടനെ കുറിച്ചു ഞാന് ഇതിനു മുമ്പ് എഴുതിയിട്ടുണ്ട്. എങ്കിലും വൈകി വായിക്കുന്നവര്‍ക്ക് വേണ്ടി രാമേട്ടനെ ഒന്ന് പരിചയപ്പെടുത്താം. ചേര്‍പ്പിലെ നാല് രാമേട്ടന്മാരില് സീനിയര് മോസ്റ്റും, മുത്തശ്ശന്റെ ബന്ധുവുമായ രാമേട്ടന് ഞങ്ങളുടെ കൂടെ ആയിരുന്നു കുറെക്കാലം താമസിച്ചിരുന്നത്. ഞങ്ങളുടെ "വെളിപ്പടക്ക" പരീക്ഷണങ്ങളുടെ മുഖ്യ ഇരയായിരുന്നു രാമേട്ടന്.\nരാമേട്ടനു പണ്ട്, വളരെ പണ്ട്, പാട്ടുരായ്ക്കലില് ഒരു ഹോട്ടല് ഉണ്ടായിരുന്നു. തൃശ്ശൂര് മുന്‍സിപ്പാലിറ്റി ഹോട്ടല് നില്‍ക്കുന്ന സ്ഥലം ഒരു കെട്ടിടം പണിയുന്നതിനു വേണ്ടി അക്വയര് ചെയ്തതിനു ശേഷമാണ് രാമേട്ടന് ഞങ്ങളുടെ കൂടെ താമസമാക്കിയത്. ഹോട്ടല് പൊളിച്ചു കളഞ്ഞെങ്കിലും അവിടെ ഉണ്ടായിരുന്ന പഴയ ആട്ടുകല്ല് എടുത്തുകൊണ്ടുപോകാന് (ഭാരം സമ്മതിക്കാത്തത് കൊണ്ടാകണം) അവര് മിനക്കെട്ടില്ല. കുറെ കാലം റോഡരുകില് ആ ആട്ടുകല്ല് കിടന്നിരുന്നത്രേ. പിന്നീടു എപ്പോഴോ നഗരത്തിന്‍റെ വളര്‍ച്ചയില് അതും അപ്രത്യക്ഷമായി. തൃശ്ശൂര് നഗരത്തിലെ താമസമാകണം രാമേട്ടനെ ഒരു പൂരപ്രാന്തനാക്കിയത്.\n"ഇന്നല്ലേ സേമ്പിള്!!" പൂരത്തിന് രണ്ടു ദിവസം മുമ്പേ രാമേട്ടന്‍റെ മുഖത്തെ ചിരിയില് നിന്നും ചേര്‍പ്പുകാര് വായിച്ചെടുക്കും.\n"സേമ്പിളി"ന്‍റെ അന്ന് രാവിലെ പ്രാതല് കഴിഞ്ഞാല് തേച്ചു അലക്കി വെച്ചിരിക്കുന്ന ഡബിള് മുണ്ടെടുത്ത് ഉടുത്ത്, നല്ല ഒരു ഷര്‍ട്ടും ഇട്ടു സന്തതസഹചാരിയായ ഹേര്‍ക്കുലീസ് സൈക്കിളില് രാമേട്ടന് തൃശ്ശൂരിലേക്ക് തിരിക്കും. പിന്നെ രണ്ടു ദിവസം അവിടെ മകളുടെ കൂടെയാണ് താമസം. നഗരത്തില് തന്നെയാണ് അവരുടെ വീട് എന്നതുകൊണ്ട് പൂരം കൂടാന് എളുപ്പമാണ്. തെക്കോട്ടിറക്കവും, മഠത്തില് വരവും, ഇലഞ്ഞിത്തറ മേളവും, കുടമാറ്റവും, വെടിക്കെട്ടും പിറ്റേ പകല് ഓചാരവും ഒക്കെ കണ്‍നിറയെ കണ്ടും, കേട്ടും പോകുമ്പോള് മുഖത്ത് ഉണ്ടായിരുന്ന അതേ ചിരിയോടെ രണ്ടു ദിവസം കഴിഞ്ഞു രാമേട്ടന് തിരികെ വരും.\nഎല്ലാ വര്‍ഷവും ഈ ചടങ്ങ് ആവര്‍ത്തിച്ചു കൊണ്ടിരുന്നു. മുത്തശ്ശനും കുറെ കാലം ഇതുപോലെ പൂരം കൂടാന് പോയിരുന്നു. തൃശ്ശൂരുള്ള സുഹൃത്തുക്കളോടൊപ്പം പൂരമൊക്കെ കൂടി രണ്ടു ദിവസം കഴിഞ്ഞേ വരൂ. മുത്തശ്ശന് ചേര്‍പ്പിലമ്പലത്തില് മേളം കേള്‍ക്കാന് ഇടക്ക് എന്നേയും കൊണ്ടുപോകാറുണ്ട് എങ്കിലും എനിക്കതെല്ലാം അന്ന് അരോചകമായാണ് തോന്നാറ്. വര്‍ഷങ്ങക്ക് ശേഷം പഞ്ചവാദ്യവും, മേളവും ആസ്വദിച്ചു കഴിച്ച ഒരു പെരുവനം പൂരരാവിനു ശേഷമാണ് എന്നിലും പാരമ്പര്യമായി കിട്ടിയ പൂരപ്രാന്ത് ഉണര്‍ന്നത്. രാമേട്ടന്‍റെ അന്നത്തെ ചിരിയും സന്തോഷവും ഞാന് നേരില് കണ്ടിട്ടില്ല എങ്കിലും ആ വികാരം ഇപ്പോള് എനിക്ക് കൃത്യമായി മനസ്സിലാക്കാന് സാധിക്കുന്നത് അതുകൊണ്ട് തന്നെയാണ്. വര്‍ഷത്തില് ഒരിക്കല് സംഗീതവും, ഭക്തിയും, ആവേശമാകുന്ന പകലുകളും രാത്രികളും, പൂരപറമ്പില് കണ്ടുമുട്ടുന്ന പഴയ സൌഹൃദങ്ങളും ഒക്കെ മനസ്സില് നിറക്കുന്ന പരമാനന്ദം മനസ്സിലാകണം എങ്കില് ഒരിക്കലെങ്കിലും വിയര്‍പ്പില് കുളിച്ചു, കൈകള് ഉയര്‍ത്തിയാട്ടി മേളത്തില് മയങ്ങി, പൂരപറമ്പിലൂടെ അലക്ഷ്യമായി നടന്നു, കയ്യും കാലും തളരണം. ഈ മനസ്സിലെ പൂരമാണ് അടുത്ത 364 ദിവസത്തേക്കുള്ള പ്രതീക്ഷയും, പ്രാര്‍ത്ഥനയും.\nBy Ranjith Jayadevan at April 23, 2018 No comments:\nഒരു ദേശത്തിന്‍റെ കഥ പറയുമ്പോള് വലിയ തറവാടുകളുടെയും, അവിടെ വസിച്ചിരുന്ന പ്രതാപികളായ കാരണവന്മാരുടെയും മറ്റു അന്തേവാസികളുടെയും കഥ മാത്രം പറഞ്ഞാല് അതു ആത്മാവില്ലാത്ത വെറും വാചകകസര്‍ത്ത് മാത്രമാകും. ഒന്നോ രണ്ടോ തലമുറകള്‍ക്കിപ്പുറം പിന്‍ഗാമികളുടെ ഓര്‍മകളിലെ മാറാല പിടിച്ച മൂലകളില് മാത്രം അവശേഷിക്കുന്ന ചില ജന്മങ്ങള് ഉണ്ട്; എല്ലാ നാട്ടിലും, എല്ലാ കാലത്തും. തന്റേതായി ഈ ലോകത്ത് ഇങ്ങനെ കുറച്ച് ഓര്‍മ്മകള് മാത്രം അവശേഷിപ്പിച്ചു എങ്ങോ മറഞ്ഞവര്. അവര് ഒരിക്കലും പ്രതാപികളല്ല; എന്നാല് അവരില്ലാതെ, അവരുടെ വിയര്‍പ്പിന്‍റെ തിളക്കമില്ലാതെ നമുക്ക് ആ നാടിനെ മനസ്സിലാക്കാന് സാധിക്കില്ല. അതുകൊണ്ട് കണ്ണുകാണാത്ത കൃഷ്ണന് നായരുടെ (കൃഷ്ണേട്ടന്) കഥ ഇവിടെ കുറിക്കുന്നു. ഞാന് ഈ കഥ കേള്‍ക്കുന്നത് എന്‍റെ അമ്മയില് നിന്നാണ്. ഓര്‍മ്മകള് ഒരിക്കലും ശിലാലിഖിതങ്ങള് പോലെ കാലത്തിന്‍റെ പ്രഹരങ്ങളെ അതിജീവിച്ചു സ്ഥായിയായി നില്ക്കുന്നവ അല്ലാത്തതുകൊണ്ട് ഈ കഥ എത്രത്തോളം വാസ്തവുമായി പൊരുത്തപ്പെട്ടു കിടക്കുന്നു എന്ന് തീര്‍ച്ചയായി പറയാന് പറ്റില്ല. ഭാവനാ സമ്പന്നമായ കൈകളില് സ്വന്തം ഓര്‍മ്മകള് പോലും മാറിമറിയും എന്നിരിക്കെ അമ്മയുടെ ഓര്‍മ്മ ശകലങ്ങള് എന്‍റെ കാഴ്ചപ്പാടുകള്‍ക്കനസുരിച്ചു കുറിക്കുന്നു. അതുകൊണ്ട് തന്നെ വാസ്തവുമായി എന്തെങ്കിലും വിത്യാസങ്ങള് ഉണ്ടെങ്കില് വായനക്കാര് സദയം ക്ഷമിക്കുക.\nകൃഷ്ണന് നായര്‍ക്ക് കണ്ണുകാണില്ല. അന്ധത ജന്മനാ ഉണ്ടായിരുന്നതാണോ, അതോ പിന്നീട് വന്നുചേര്‍ന്നതാണോ എന്ന് എനിക്കറിയില്ല. ഞാന് കേട്ട കഥകളില് കൃഷ്ണേട്ടന് കണ്ണുകാണില്ല. എന്‍റെ രണ്ടു തലമുറ മുമ്പ് ജീവിച്ചു മരിച്ച ഒരു ജന്മം. അന്ന് കൃഷ്ണവാര്യരാണ് തറവാട്ടിലെ കാരണവര്. സഹോദരങ്ങളും, മറ്റു അന്തേവാസികളും എന്‍റെ അമ്മ അടക്കം) ഒക്കെ ആയി ഇരുപതിലധികം പേര് അക്കാലത്ത് തറവാട്ടില് ജീവിച്ചു പോന്നിരുന്നു. ഇതില് മൂത്ത കാരണവരുടെ ഒരു സഹോദരനു അല്പം വൈദ്യമൊക്കെ അറിയാമെന്നതിനാല് അദ്ദേഹമായിരുന്നു തറവാട്ടിലെ അന്തേവാസികളുടെ ആരോഗ്യരക്ഷകന്. വൈദ്യന് എഴുതുന്ന കുറിപ്പടി പ്രകാരം വേണ്ട പച്ചമരുന്നുകള് അങ്ങാടിയില് നിന്നും വാങ്ങി കൊണ്ടുവന്നു മരുന്നുകള് ഉണ്ടാക്കാന് സഹായിച്ചിരുന്നത് കൃഷ്ണേട്ടന് ആയിരുന്നു. അങ്ങനെ തറവാട്ടിലെ വൈദ്യന്റെ സഹായിയായി കൃഷ്ണേട്ടന് ജീവിച്ചുപോന്നു. പച്ചമരുന്നുകള്‍ക്കിടയിലാണ് കൃഷ്ണേട്ടനെ എന്നും കാണുക പതിവ്. ജീവിതത്തിന്റെ സിംഹഭാഗവും പച്ചമരുന്നുകള്‍ക്കിടയില് ജീവിച്ചിട്ടും തന്‍റെ കണ്ണുകളിലെ അണഞ്ഞ വെളിച്ചം വീണ്ടും ജ്വലിപ്പിക്കാന് കൃഷ്ണേട്ടന് സാധിച്ചില്ല.\nജീവിത പ്രാരബ്ധങ്ങള്‍ക്കിടയിലും കൃഷ്ണേട്ടന് വലിയ ഭക്തനായിരുന്നു. എല്ലാ ദിവസവും ഭൂമി ദേവിയെ തൊഴുകയും, നാമം ജപിക്കുകയും ചെയ്തിരുന്ന ഭക്തന്. അന്നൊന്നും ഭക്തി എന്നത് മനസ്സിന്‍റെ ഒരു വികാരമെന്നതിനപ്പുറം കരങ്ങളുടെ ഒരു വികാരമെന്ന തലത്തിലേക്ക് താഴ്ന്നിരുന്നില്ല. നാമം ജപിച്ചു അമ്പലത്തിനെ പ്രദക്ഷിണം ചെയ്യുന്ന കൃഷ്ണേട്ടനെ ഇപ്പോള് നമുക്ക് കാണാന് സാധിക്കില്ല എങ്കിലും സൂക്ഷിച്ചു നോക്കിയാല് അത്തരം രൂപങ്ങളെ നമുക്ക് ഇപ്പോഴും കാണാന് സാധിക്കും. അവര്‍ക്ക് ഭക്തി എന്നത് ഒരു താങ്ങാണ്, ഒരു പ്രതീക്ഷയാണ്. കണ്ണുകാണാത്ത കൃഷ്ണേട്ടനും ഒരു കയ്യില് പിടിച്ചിരുന്നത് ഒരു വടിആയിരുന്നു എങ്കില് മറു കയ്യില് മുറുകെ പിടിച്ചിരുന്നത് ഈ ഭക്തി ആയിരുന്നു എന്ന് എനിക്ക് തോന്നുന്നു. ആ ഭക്തിയുടെ ശക്തി തന്നെയാണ് അദ്ദേഹത്തെ എല്ലാ വര്‍ഷവും ശബരിമലയിലേക്ക് നയിച്ചിരുന്നത് എന്നും എനിക്ക് തോന്നുന്നു.\nഅക്കാലത്തും ശബരിമല യാത്ര എന്നാല് അപകടം പിടിച്ച ഒരു ഉദ്യമമായിരുന്നു. ഇപ്പോള് ഉള്ള സൌകര്യങ്ങള് ഒന്നും അന്ന് ലഭ്യമായിരുന്നില്ല.യാത്ര പോയാല് തിരികെ എത്തും എന്നുള്ളത് അയ്യപ്പന്‍റെ തിരുമാനം പോലെ ആയിരുന്ന കാലം. അങ്ങനെ ഒരു വര്‍ഷം ഇരുമുടിയുമേന്തി കൃഷ്ണേട്ടന് മലക്ക് പോയി. തന്‍റെ സ്വന്തം അമ്മയെ, ഭൂമി ദേവിയെ വണങ്ങി മാലയിട്ടു, ഇരുമുടി നിറച്ചു ഒരു കയ്യില് വടിയുമായി കൃഷ്ണേട്ടന് അമ്പലത്തിന്റെ പടി കടന്നു തെക്കോട്ട് നടന്നത് ഒരു സായാഹ്നത്തില് ആയിരക്കണം. എങ്ങനെയാണ് അക്കാലത്ത് ഇത്രയും ദൂരം കൃഷ്ണേട്ടന് തരണം ചെയ്തത് എന്ന് കൃത്യമായി എനിക്കറിയില്ല. എങ്കിലും മനുഷ്യര്‍ക്ക് ഇന്നത്തെ അത്രയും വേഗമില്ലാതിരുന്ന അക്കാലത്ത് കൃഷ്ണേട്ടന് വഴിയില് വേണ്ട സഹായങ്ങള് ലഭിച്ചിരുന്നു എന്ന് വേണം കരുതാന്.\nമറ്റു ശബരിമല യാത്രകളെ പോലെ ആയിരുന്നില്ല ആ വര്‍ഷം. ഇത്തവണ കൃഷ്ണേട്ടന്റെ യാത്ര ദേവ സന്നിധിയിലേക്ക് തന്നെ ആകും എന്ന് ഇരുമുടി നിറക്കുമ്പോള് ആ മനസ്സില് തെളിഞ്ഞിരുന്നോ എന്ന് അറിയില്ല. കാരണം ആ വര്‍ഷമായിരുന്നു ശബരിമല തീയില് കത്തിയമര്‍ന്നത്. നിരവധി ജീവനുകള് ആ അഗ്നിയില് കത്തിയമര്‍ന്നു. ഇനിയും നിരവധിപേര് കാണാതെപോയവര് എന്ന പേരില് പത്രക്കടലാസുകളില് അന്നുമുതല് ഇപ്പോഴും ജീവിച്ചു പോരുന്നു. അന്ന് ആ അപകടത്തില് കാണാതെ പോയ അസംഖ്യം പേരുകളില് ഒന്ന് കൃഷ്ണേട്ടന്റെ ആയിരുന്നു. അത്തവണ ശബരിമലയില് നിന്നും പ്രസാദവുമായി കൃഷ്ണേട്ടന് തട്ടകത്തമ്മയെ വണങ്ങാന് വന്നില്ല. ഒരു നാടും, നാട്ടാരും നെടുവീര്‍പ്പുകൊണ്ടും, കണ്ണില് നിറഞ്ഞ ഒരു തുള്ളി കണ്ണുനീരുകൊണ്ടും കൃഷ്ണേട്ടനു ഉദകക്രിയ ചെയ്തു.\nകാണാതെ പോയി എന്നാണു സര്‍ക്കാര് ഭാഷ്യം എങ്കിലും ജീവിതകാലം മുഴുവന് മരുന്നുകള് ഉണ്ടാക്കി ജീവിച്ച കൃഷ്ണേട്ടന് അയ്യപ്പന്‍റെ ആ വിഷഹാരിയായ വിഗ്രഹത്തോടൊപ്പം അഗ്നിപ്രവേശം ചെയ്തു എന്നാണു ചേര്‍പ്പുകാര് ഇപ്പോഴും വിശ്വസിക്കുന്നത്. ഭക്തികൊണ്ട് അകക്കണ്ണ് തെളിയിച്ച കൃഷ്ണേട്ടന്‍റെ ഓര്‍മ്മകള് ഒരു ചിരാതില് ഇപ്പോഴും ശബരിമലയില് ജ്വലിക്കുന്നുണ്ടാകും.\nBy Ranjith Jayadevan at April 15, 2018 No comments:\nLabels: കഥ, ചേര്‍പ്പിന്നോര്‍മകള്\n"ഐ ആം കണ്‍ഫൈന്‍ഡ് ടു ദിസ് ബെഡ്... "\nഇടറുന്ന ശബ്ദത്തില് വല്യമ്മാന് പറഞ്ഞു.\nകുറെ നാളായി വല്യമ്മാനെ കണ്ടിട്ട്. നടക്കാന് ബുദ്ധിമുട്ടില്ലാതിരുന്ന കാലത്ത് വല്യമ്മാന് വൈകുന്നേരങ്ങളില് പൂമുഖത്ത് ഇരിക്കാറുണ്ട്. വൈകുന്നേരം ഓഫീസില് നിന്നും വരുമ്പോള് വല്യമ്മാന് അവിടെ ചാരുകസേരയില് ഇരിക്കുന്നുണ്ടാകും. ഇപ്പോള് കുറച്ചു കാലമായി അതൊന്നുമില്ല. മുറി വിട്ടു ഇറങ്ങാന് തന്നെ വിഷമമായിരിക്കുന്നു. അമ്മായിക്കും വയ്യ.\n"ഐ ആം കണ്‍ഫൈന്‍ഡ് ടു ദിസ് ബെഡ്.. ടു ദിസ് റൂം"\nഅമ്മാവന് ആവര്‍ത്തിച്ചു. കഴിഞ്ഞ തവണ കണ്ടതിനേക്കാള് ശബ്ദത്തിനു ഒരു ഊര്‍ജമുണ്ട്. ഞങ്ങളെ കണ്ടപ്പോള് തന്നെ തിരിച്ചറിയുകയും ചെയ്തു.\nപണ്ട്, ചേര്‍പ്പിലായിരുന്ന കാലത്ത് എന്‍റെ മനസ്സിലെ രണ്ടു അതികായന്മാരില് ഒരാളായിരുന്നു വല്യമ്മാന് (മറ്റേതു മുത്തശ്ശന്). അക്കാലത്ത് ദിവസവും അമ്മാവന് സൈക്കിള് ചവിട്ടി ഊരകത്ത് നിന്നു ചേര്‍പ്പില് വരും. മുത്തശ്ശന് എന്നെ സംസ്കൃതമോ, ഹിന്ദിയോ പഠിപ്പിക്കുന്ന ദിവസമാണെങ്കില് വല്യമ്മാന്‍റെ വരവിനായി ഞാന് കാത്തിരിക്കാറുണ്ട്. വല്യമ്മാന് വന്നാല് എനിക്കൊരു ഇടവേള കിട്ടും. പിന്നെ മുത്തശനും വല്യമ്മാനും കൂടി നാട്ടുകാര്യങ്ങളും, വീട്ടുകാര്യങ്ങളും മറ്റും ചര്‍ച്ച ചെയ്യുന്ന സമയമാണ്.\n"ഓപ്പക്ക് ചായ എടുക്കട്ടെ?" മുത്തശ്ശി ചോദിക്കും (മുത്തശ്ശിയുടെ ജ്യേഷ്ടനാണ് വല്യമ്മാന്). കുടുംബത്തിന്‍റെ കാരണവര് എന്ന സ്ഥാനം കൂടി ഉള്ളതുകൊണ്ട് സ്വതവേ പതുക്കെ സംസാരിക്കുന്ന മുത്തശ്ശി ഒന്നുകൂടി ശബ്ദം താഴ്ത്തിയാണ് ചോദിക്കുക.\n"ഉം. ആകാം" വല്യമ്മാന് ഗൌരവം വിടാതെ പറയും.\nഎന്നിട്ട് വീണ്ടും ചര്‍ച്ചയിലേക്ക് വഴുതി വീഴും. ഒറ്റക്കൊറ്റക്കു എടുത്താല് രണ്ടുപേരും ക്ഷിപ്രകോപികളും, ഗൌരവ പ്രകൃതക്കാരുമാണെങ്കിലും പരസ്പരം സംസാരിക്കുമ്പോള് അങ്ങോട്ടുമിങ്ങോട്ടും ബഹുമാനം വാക്കുകളില് നിഴലിക്കുന്നതു കാണാം. വലുതാകുമ്പോള് ഇവരെ പോലെ എപ്പോഴും ഗൌരവുമുള്ള കാര്യങ്ങളെ കുറിച്ച് സംസാരിക്കേണ്ടി വരുമോ എന്നൊരു ഭയവും എന്‍റെ മനസ്സില് ഉണ്ടായിരുന്നു. അങ്ങനെയുള്ള വല്യമ്മാനാണ് ഇപ്പോള് എന്‍റെ മുമ്പില്, മുറിയിലെ അരണ്ട വെളിച്ചത്തില്, ശോഷിച്ച ശരീരവുമായി ചേര്‍പ്പില് പോകുന്ന കാര്യം പറഞ്ഞു, ഒരു കൈ കൊണ്ട് എന്‍റെ കയ്യില് പിടിച്ചു, കണ്ണുകളില് വിഷാദം നിറക്കുന്നത്.\n"പണ്ട് എന്‍റെ അമ്മ അവിടെ ഉണ്ടായിരുന്നപ്പോള് ഞാന് മാങ്ങന്‍സില് (ചേര്‍പ്പിലെ മെഡിക്കല് ഷോപ്പ്) നിന്നും നോവാജിന് (തല വേദനക്കുള്ള മരുന്ന്) വാങ്ങി പോകാറുണ്ട്. അമ്മക്ക് എപ്പോഴും തലവേദന ഉണ്ടായിരുന്നു. ആ മരുന്ന് കൊടുക്കുമ്പോള് അമ്മയുടെ മുഖത്ത് ഒരു പുഞ്ചിരി കാണും" പല്ലില്ലാത്ത മോണ കാണിച്ചു ചിരിച്ചുകൊണ്ട് അമ്മാവന് പറഞ്ഞു. എന്‍റെ നേരെ നോക്കിയാണ് പറഞ്ഞെതെങ്കിലും കണ്ണുകള് അപ്പോഴും ഭൂതകാലത്തിലെന്നോ വല്യ മുത്തശ്ശിയുടെ അടുത്താണ് എന്നെനിക്കു മനസ്സിലായി.\n"എനിക്കിപ്പോ 91 വയസ്സായി. പെന്‍ഷന് കൂടും. ഞങ്ങള്‍ക്ക് 91 വയസ്സുകഴിഞ്ഞാല് പെന്‍ഷന് അഞ്ചു ശതമാനം കൂടും." അമ്മാവന് വീണ്ടും പെന്‍ഷനിലേക്ക് മടങ്ങി. സി ആന്‍ഡ് എ.ജി ആപ്പീസില് നിന്നും വിരമിച്ചു ദശാബ്ദങ്ങള് മൂന്നു കഴിഞ്ഞെങ്കിലും സംഖ്യകളും കണക്കും ഇപ്പോഴും കൃത്യം.\nഅങ്ങനെ ഇരിക്കെ ഇടയ്ക്കു ചില നേരം ഒന്നും പറയാതെ താഴോട്ടു നോക്കി ഇരിക്കും. പിന്നെ പെട്ടെന്ന് ആവേശത്തോടെ ചേര്‍പ്പിലെ വീടിനെ കുറിച്ചും, ഭാഗോതിയുടെ പൂരത്തെ കുറിച്ചും പറയും. കാവിലമ്മാവന്‍റെ കൂടെ ആറാട്ടുപുഴ പൂരത്തിന് പോയതിനെ കുറിച്ചും, അമ്മാവന് തരുന്ന വിഷുക്കൈ നീട്ടത്തിനു വണ്ടിയുള്ള കാത്തിരിപ്പിനെ കുറിച്ചും ഒക്കെ പറയും.\n"എനിക്കിവിടെ ഇഷ്ടല്ലടാ.. ചേര്‍പ്പില് എനിക്കറിയണ ആള്‍ക്കാരുണ്ട്. ഇവിടെ ആരുമില്ല.. അവരൊക്കെ നല്ല ആള്‍ക്കാരായിരുന്നു.. എനിക്കവിടെ പോയാല് മതി. എന്‍റെ സ്വന്തം വീട് അവിടെ ഉണ്ട്. ഇപ്പൊ പൂട്ടി ഇട്ടിരിക്കുകയാണ്. പണ്ട് ഗുജറാത്തില് ആയിരുന്നപ്പോള് എനിക്കുണ്ടായിരുന്ന ടെനമെന്റ് വിറ്റ് കിട്ടിയ കാശുകൊണ്ട് പണിതതാ. എനിക്കവിടെ പോയാല് മതി. ഇവിടെ എനിക്കറിയുന്ന ആരുമില്ല"\nഎന്‍റെ വീട് എന്നു പറയുമ്പോള് പഴയ ഉത്സാഹം ക്ഷണനേരത്തേക്ക് ആ മുഖത്ത് മിന്നി മറയുന്നത് ഞാന് ശ്രദ്ധിച്ചു.\nപുറത്ത് ഒരു വേനല് മഴക്കുള്ള സന്നാഹം കണ്ടപ്പോള് അമ്മാവനോട് യാത്ര പറഞ്ഞു ഞങ്ങള് പുറത്തിറങ്ങി. പോകാന് നേരം കയ്യില് പിടിച്ചു കുറെ നേരം മിണ്ടാതെ ഇരുന്നു. അത്രയും നേരം ഉത്സാഹത്തോടെ സംസാരിച്ച ആള് ഓര്‍മ്മകള്‍ക്കിടയില് വാക്കുകള്‍ക്കായ് പരതുന്ന പോലെ. പുറത്ത് മൂടി കെട്ടി വന്ന മഴക്കാറുകള് അമ്മാവന്റെ കണ്ണുകളിലൂടെ ഒരു തുള്ളിയായ് പെയ്തിറങ്ങി.\n"ഇനി കിടക്കാം" അമ്മാവന് പതുക്കെ പറയുന്നത് വാതില്‍ക്കല് എത്തിയപ്പോള് ഞാന് കേട്ടു.\nപഴമയുടെ മഞ്ഞ നിറം പടര്‍ന്ന പഴയ ബ്ലാക്ക് ആന്‍ഡ് വൈറ്റ് ചിത്രം പോലെ സന്ധ്യാ നേരം മഞ്ഞ വെളിച്ചത്തില് തെളിഞ്ഞു നിന്നപ്പോള് ഞാനും ചേര്‍പ്പില് പോകുന്നതിനെ കുറിച്ച് ആലോചിക്കുകയായിരുന്നു.\n"നിങ്ങളും വയസ്സായാല് ഇതന്നെ ആകും അവസ്ഥ" പത്നി മൊഴിഞ്ഞു.\n"അതിനു മുമ്പ് തന്നെ നമ്മള് ചേര്‍പ്പിലേക്ക് പോകുമല്ലോ" ഉള്ളില് നിറഞ്ഞ സങ്കടം ഒളിപ്പിച്ചു ഞാന് എന്നോടുതന്നെയായി പറഞ്ഞു.\n"ഐ ആം കണ്‍ഫൈന്‍ഡ് ടു ദാറ്റ് പ്ലേസ്" ഗേറ്റ് കടന്നു നിരത്തിലേക്ക് ഇറങ്ങിയപ്പോള് എന്‍റെ മനസ്സിലെ വല്യമ്മാന് മന്ത്രിച്ചു.\nBy Ranjith Jayadevan at April 02, 2018 1 comment:


എബിഡിയുടെ കൊട്ടിക്കലാശം; രാജസ്ഥാനെതിരെ ബാംഗ്ലൂരിന് ത്രസിപ്പിക്കുന്ന ജയം | IPL 2020 RCB beat Rajasthan by seven wickets in Dubai\nഎബിഡിയുടെ കൊട്ടിക്കലാശം; രാജസ്ഥാനെതിരെ ബാംഗ്ലൂരിന് ത്രസിപ്പിക്കുന്ന ജയം\nടോസ് നേടി ബാറ്റിംഗിന് ഇറങിയ രാജസ്ഥാന് നിശ്ചിത ഓവറില് ആറ് വിക്കറ്റ് നഷ്ടത്തില് 177 റണ്‍സ് നേടി. മറുപടി ബാറ്റിങ്ങില് ബാംഗ്ലൂരിന് 19.4 ഓവറില് മൂന്ന് വിക്കറ്റ് നഷ്ടത്തില് ലക്ഷ്യം മറികടന്നു.\nDubai - United Arab Emirates, First Published Oct 17, 2020, 7:36 PM IST\nദുബായ്: ഇന്ത്യന് പ്രീമിയര് ലീഗില് റോയല് ചലഞ്ചേഴ്‌സ് ബാംഗ്ലൂരിന് ത്രസിപ്പിക്കുന്ന ജയം. രാജസ്ഥാന് റോയല്‍സിനെതിരായ മത്സരത്തില് ഏഴ് വിക്കറ്റിന്റെ ജയമാണ് ബാംഗ്ലൂര് സ്വന്തമാക്കിയത്. 22 പന്തില് 55 റണ്‍സുമായി പുറത്താവാതെ നിന്ന എബി ഡിവില്ലിയേഴ്‌ലസാണ് ബാംഗ്ലൂരിന്റെ ഹീറോ. ടോസ് നേടി ബാറ്റിംഗിന് ഇറങിയ രാജസ്ഥാന് നിശ്ചിത ഓവറില് ആറ് വിക്കറ്റ് നഷ്ടത്തില് 177 റണ്‍സ് നേടി. മറുപടി ബാറ്റിങ്ങില് ബാംഗ്ലൂരിന് 19.4 ഓവറില് മൂന്ന് വിക്കറ്റ് നഷ്ടത്തില് ലക്ഷ്യം മറികടന്നു. ഒമ്പത് മത്സരങ്ങളില് 12 പോയിന്റുമായി മൂന്നാം സ്ഥാനത്താണ് ബാംഗ്ലൂര്. ഇത്രയും മത്സരങ്ങളില് നിന്ന് ആറ് പോയിന്റുമായി ഏഴാം സ്ഥാനത്താണ് രാജസ്ഥാന്.\n19ാം ഓവര് എറിയാനെത്തിയ ജയ്‌ദേവ് ഉനദ്ഖട്ടിനെ കണക്കിന് ശിക്ഷിച്ചാണ് എബി ഡിവില്ലിയേഴ്്‌സ് വിജയം എളുപ്പമാക്കിയത്. അവസാന രണ്ട് ഓവറില് 35 റണ്‍സാണ് ബാംഗ്ലൂരിന് വേണ്ടിയിരുന്നത്. എന്നാല് 19ാം ഓവറില് 25 റണ്‍സാണ് ഉനദ്ഖട് വിട്ടുകൊടുത്തത്. ഇതില് ആദ്യ മൂന്ന് പന്തും ഡിവിയില്ലിയേഴ്‌സ് സിക്‌സ് പറത്തി. ജോഫ്ര ആര്‍ച്ചര് എറിഞ്ഞ അവസാന ഓവറില് വേണ്ടിയിരുന്നത് 10 റണ്‍സ്. ആദ്യ മൂന്ന് പന്തില് അഞ്ച് റണ്‍സ് നേടാന് ഡിവില്ലിയേഴ്്‌സ് - ഗുര്‍കീരത് സിംഗ് സഖ്യത്തിനായി. നാലാം പന്തില് സിക്‌സ് നേടി ഡിവില്ലിയേഴ്‌സ് ബാംഗ്ലൂരിനെ വിജത്തിലേക്ക് നയിച്ചു. മത്സരം ജയിക്കുമ്പോള് ഗുര്‍കീരത് (17 പന്തില് 19) അദ്ദേഹത്തിന് കൂട്ടുണ്ടായിരുന്നു.\nനേരത്തെ ക്യാപ്റ്റന് വിരാട് കോലി (32 പന്തില് 43), ദേവ്ദത്ത് പടിക്കല് (37 പന്തില് 35) എന്നിവരും ബാംഗ്ലൂരിനായി ഭേദപ്പെട്ട പ്രകടനം പുറത്തെടുത്തിരുന്നു. ആരോണ് ഫിഞ്ചാണ് (11 പന്തില് 14) പുറത്തായ മറ്റൊരുതാരം. ശ്രേയാസ് ഗോപാല്, കാര്‍ത്തിക് ത്യാഗി, രാഹുല് തിവാട്ടിയ എന്നിവര് രാജസ്ഥാനായി ഓരോ വിക്കറ്റ് വീഴ്ത്തി.\nനേരത്തെ സ്റ്റീവന് സ്മിത്ത് (36 പന്തില് 57), റോബിന് ഉത്തപ്പ (22 പന്തില് 41) എന്നിവരുടെ ഇന്നിങ്‌സാണ് രാജസ്ഥാന് ഭേദപ്പെട്ട സ്‌കോര് സമ്മാനിച്ചത്. ബെന് സ്‌റ്റോക്‌സ് (11), സഞ്ജു സാംസണ് (9), ജോസ് ബട്‌ലര് (24), ജോഫ്ര ആര്‍ച്ചര് (2) എന്നിവരാണ് പുറത്തായ മറ്റുതാരങ്ങള്. രാഹുല് തിവാട്ടിയ (11 പന്തില് 19) പുറത്താവാതെ നിന്നു. ക്രിസ് മോറിസ് ബാം്ഗ്ലൂരിനായി നാല് വിക്കറ്റ് വീഴ്ത്തി. യൂസ്‌വേന്ദ്ര ചാഹലിന് രണ്ട് വിക്കറ്റുണ്ട്.\nLast Updated Oct 17, 2020, 7:36 PM IST


28th Sunday Ordinary Time_Year A_ദൈവത്തിന്റെ അതിഥികൾ – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/28th Sunday Ordinary Time_Year A_ദൈവത്തിന്റെ അതിഥികൾ\n28th Sunday Ordinary Time_Year A_ദൈവത്തിന്റെ അതിഥികൾ\nവിവാഹ വസ്ത്രം ധരിക്കാതെ വിരുന്നിൽ പങ്കെടുത്ത അഥവാ സഭയിൽ അംഗമായിട്ടും അതനുസരിച്ച് ജീവിക്കാത്ത വ്യക്തിക്ക് സംഭവിക്കുന്നത്...\nഒന്നാം വായന: ഏശയ്യാ 25:6-10\nരണ്ടാം വായന: ഫിലിപ്പി. 4:12-14,19-20\nസുവിശേഷം: വി.മത്തായി 22:1-14.\n“എന്നെ ശക്തനാക്കുന്നവനിലൂടെ എല്ലാം ചെയ്യാൻ എനിക്ക് സാധിക്കും” എന്ന പൗലോസ് അപ്പോസ്തലന്റെ വാക്കുകളിലൂടെ (രണ്ടാം വായന) തിരുസഭ ഇന്ന് നമ്മെ ധൈര്യപ്പെടുത്തുകയും, നമുക്ക് ശക്തിപകരുകയുമാണ്. നമ്മെ ശക്തരാക്കുന്ന ക്രിസ്തുവാകട്ടെ വിശുദ്ധ മത്തായിയുടെ സുവിശേഷത്തിൽ “വിവാഹവിരുന്നിന്റെ ഉപമയിലൂടെ” ദൈവ രാജ്യത്തിന്റെ രഹസ്യങ്ങൾ നമ്മോട് പങ്കുവയ്ക്കുകയാണ്. തിരുവചനം ശ്രവിക്കാനും ദിവ്യബലി അർപ്പിക്കാനുമായി നമുക്കൊരുങ്ങാം.\nഇന്നത്തെ ഒന്നാം വായനയും, സുവിശേഷവും ദൈവം ഒരുക്കുന്ന വിരുന്നിനെക്കുറിച്ചാണ് പറയുന്നത്. ഈ വിരുന്നിന് നാമെല്ലാവരും ക്ഷണിക്കപ്പെട്ടിരിക്കുന്നു. വിരുന്നിനു പങ്കെടുക്കണമോ, വേണ്ടയോ? എങ്ങനെ പങ്കെടുക്കണം? എന്നീ ചോദ്യങ്ങളും ഉത്തരങ്ങളും ഇന്നത്തെ തിരുവചനത്തിലുണ്ട്, നമുക്ക് അവയെ മനസ്സിലാക്കാം.\nയേശുവിന്റെ ശ്രോതാക്കൾക്കും, പിന്നീട് വി.മത്തായിയുടെ സമൂഹത്തിനും ഇന്നത്തെ സുവിശേഷം യാതൊരു വ്യാഖ്യാനവും കൂടാതെ മനസ്സിലാക്കാം. രാജാവ് ദൈവമാണ്; പുത്രൻ യേശുവാണ്; വിവാഹ വിരുന്നാണ് ദൈവരാജ്യം. ആദ്യം വിളിക്കപ്പെട്ടവർ യഹൂദജനമാണ്. ആദ്യമേ തന്നെ അവർ ദൈവ രാജ്യത്തിലേക്ക് വരാൻ വിസമ്മതിക്കുന്നു. പിന്നീട് ഓരോ ഒഴിവുകഴിവുകൾ പറഞ്ഞു പിന്മാറുന്നു. വീണ്ടും രാജാവ് അവരെ വിളിക്കാൻ ഭൃത്യരെ അയച്ചപ്പോൾ, അവർ അവരെ അപമാനിക്കുകയും വധിക്കുകയും ചെയ്യുന്നു. ആദ്യം ക്ഷണിക്കപ്പെട്ടവർ വരാത്തതുകൊണ്ട് രാജാവ് വഴിക്കവലകളിൽ കണ്ടവരെപ്പോലും വിരുന്നിന് ക്ഷണിക്കാൻ ഭൃത്യരെ നിയോഗിക്കുന്നു. ഇങ്ങനെ രണ്ടാമത് ക്ഷണിക്കപ്പെടുന്നവർ “യഹൂദരല്ലാത്ത വിജാതിയരാണ്”. ദൈവരാജ്യവും, യേശു നൽകുന്ന രക്ഷയും യഹൂദർക്ക് വേണ്ടി മാത്രമല്ല, ഈ ലോകത്തിലെ എല്ലാ പേർക്കും വേണ്ടിയാണെന്ന് സാരം.\nഅങ്ങനെ ദുഷ്ടരും ശിഷ്ടരും തുടങ്ങി എല്ലാപേരുമടങ്ങിയ വിരുന്നു ശാലയിലേക്ക് രാജാവ് വരുമ്പോൾ അവിടെ വിവാഹ വസ്ത്രം ധരിക്കാത്ത ഒരുവനെ കാണുന്നു. അക്കാലത്തെ പാലസ്തീനായിലെ വിവാഹ വിരുന്നിൽ അതിഥികൾ പ്രത്യേകമായ വിവാഹ വസ്ത്രം ധരിക്കുന്ന പതിവുണ്ട്. ഒരാൾക്ക് അത് ലഭ്യമായില്ലെങ്കിൽ, വരന്റെ അല്ലെങ്കിൽ വധുവിന്റെ പിതാവിന്റെ പക്കൽനിന്ന് അത് ചോദിച്ചു വാങ്ങാവുന്നതാണ്. വിവാഹത്തിന്റെ സുഗമമായ നടത്തിപ്പിന് വിവാഹവസ്ത്രം അത്യന്താപേക്ഷിതമാണ്. അതില്ലാതെ വിവാഹത്തിൽ പങ്കെടുക്കുന്നത് ആതിഥേയരെ അപമാനിക്കുന്നത് പോലെയാണ്.\nരാജാവ് കണ്ടെത്തുന്ന വിവാഹ വസ്ത്രം ധരിക്കാത്ത അതിഥി, ഇപ്രകാരം വിവാഹവസ്ത്രം ലഭ്യമായിരുന്നിട്ടും അത് ചോദിച്ചു വാങ്ങാനും, അത് ധരിക്കാനും താൽപര്യമില്ലാത്ത വ്യക്തിയാണ്. അതോടൊപ്പം തന്റെ പ്രവൃത്തിക്ക് തക്കതായ മറുപടി നൽകാനും അവനു സാധിക്കുന്നില്ല. ദൈവരാജ്യത്തിലെ വിരുന്നിന് പങ്കു ചേർന്നിട്ട് ദൈവരാജ്യത്തിനനുസൃതമായി ജീവിക്കാൻ താല്പര്യം കാണിക്കാത്ത ആ അനർഹനായ അതിഥിയെ വിലാപവും പല്ലുകടിയും നിറഞ്ഞ അന്ധകാരത്തിലേക്ക് വലിച്ചെറിയാൻ രാജാവ് കല്പിക്കുന്നു.\nഇന്നത്തെ സുവിശേഷത്തിന്റെയും ബിബ്ലിക്കൽ വ്യാഖ്യാനത്തിന്റെയും അടിസ്ഥാനത്തിൽ ഈ കാലഘട്ടത്തിൽ ദൈവം ക്ഷണിക്കുന്ന അതിഥികളെ നാല് ഗ്രൂപ്പുകളായി തിരിക്കാം. അതോടൊപ്പം നാമോരോരുത്തരും ഇതിൽ ഏത് ഗ്രൂപ്പിൽ പെടുന്നുവെന്ന് സ്വയം കണ്ടെത്തുകയും ചെയ്യാം.\nഒന്നാമത്തെ ഗ്രൂപ്പിൽപ്പെടുന്നവർ ദൈവരാജ്യത്തിലേയ്ക്ക് ക്ഷണിക്കപ്പെട്ടിട്ടും പലവിധ ഒഴിവുകഴിവുകൾ പറഞ്ഞുകൊണ്ട് (ഉദാഹരണം വയൽ, വ്യാപാരം) അവിടേക്ക് പോകാൻ വിസമ്മതിക്കുന്ന വരും, താൽപ്പര്യം കാണിക്കാത്തവരുമാണ്. അവർക്ക് ദൈവരാജ്യത്തെക്കാൾ വലുത് മറ്റു പലതുമാണ്. ദൈവത്തിൽ വിശ്വാസമുണ്ട് എന്നാൽ പള്ളിയിൽ പോകാനും ദിവ്യബലിയിൽ പങ്കെടുക്കാനും സമയം കണ്ടെത്താത്തവരാണവർ. ഞായറാഴ്ച ദിവ്യബലിയെക്കാളും തൊഴിലിനും പണത്തിനും പഠനത്തിനും പ്രാധാന്യം കൊടുക്കുന്നവർ. ചുരുക്കത്തിൽ ദൈവത്തെക്കാൾ മറ്റു പലതിനും പ്രാധാന്യം കൊടുക്കുവാൻ താൽപ്പര്യം കാണിക്കുന്നവർ. പക്ഷേ, ഇന്നത്തെ സുവിശേഷം അനുസരിച്ച് നാം മനസ്സിലാക്കുന്നത് ദൈവത്തിന്റെ ക്ഷണത്തിന് താൽപര്യം കാണിക്കാത്തവരോട് ദൈവവും താൽപര്യം കാണിക്കുന്നില്ല എന്നാണ്.\nരണ്ടാമത്തെ ഗ്രൂപ്പിൽപ്പെടുന്നവർ രാജാവിന്റെ ശത്രുക്കൾ എന്ന് വിശേഷിപ്പിക്കപ്പെടുന്നവരാണ്. രാജാവിന്റെ ക്ഷണവുമായി വന്ന ഭൃത്യന്മാരെ പിടികൂടി അപമാനിക്കുകയും വധിക്കുകയും ചെയ്തവർ. ദൈവനിഷേധികളും, നിരീശ്വരവാദികളും, സഭാ വിരോധികളും, യേശുവിൽ വിശ്വസിക്കുന്നവരെ പരിഹസിക്കുകയും പീഡിപ്പിക്കുകയും ചെയ്യുന്നവരാണിവർ. യേശുവിന്റെ കാലത്ത് ജെറുസലേമിൽ തുടങ്ങി ചരിത്രത്തിലുടനീളം ലോകത്തിന്റെ വിവിധ ഭാഗങ്ങളിൽ യേശുവിനെ അപമാനിക്കുകയും ക്രിസ്ത്യാനികളെ പീഡിപ്പിക്കുകയും കൊല്ലുകയും ചെയ്യുന്നവർ. പ്രത്യക്ഷമായും, പരോക്ഷമായും, രക്തരൂക്ഷിതമായും, സാമൂഹ്യ മാധ്യമങ്ങളിലും അവരത് ചെയ്യുന്നു. എന്നാൽ, ഇവരോട് രാജാവ് എപ്രകാരം പ്രതികരിക്കുമെന്നും ഇന്നത്തെ സുവിശേഷം വ്യക്തമായി പറയുന്നുണ്ട്. “രാജാവ് ക്രുദ്ധനായി സൈന്യത്തെ അയച്ച് ആ കൊലപാതകികളെ നശിപ്പിച്ചു; അവരുടെ നഗരം അഗ്നിക്കിരയാക്കി”. ദൈവത്തിനെതിരെ നിലപാടെടുത്തവരൊക്കെ വിധിയുടെ നാളിൽ കണക്കു കൊടുക്കേണ്ടിവരും എന്ന് സാരം.\nവിവാഹ വസ്ത്രം ധരിക്കാതെ വിവാഹ വിരുന്നിൽ പങ്കെടുത്ത വ്യക്തി പ്രതിനിധാനം ചെയ്യുന്നത് ഈ മൂന്നാമത്തെ ഗ്രൂപ്പിനെയാണ്. നാം “ബിബ്ലിക്കൽ വ്യാഖ്യാനത്തിൽ” കണ്ടതുപോലെ വിവാഹ വസ്ത്രം ധരിക്കാൻ താൽപര്യം കാണിക്കാത്തവൻ. സഭയിൽ അംഗമായിരുന്നിട്ടും അപ്രകാരം ജീവിക്കാൻ ശ്രമിക്കാത്ത വ്യക്തിയാണയാൾ. ബാഹ്യമായി അംഗമാണ് എന്നാൽ ആന്തരികമായിട്ടല്ല. വിവാഹവിരുന്നിലെ ക്രമീകരണം പാലിക്കാൻ താല്പര്യം കാണിക്കാത്തതുപോലെ സഭയജീവിതത്തിലും നിർജ്ജീവത്വം പുലർത്തുന്നവർ, അസന്തുഷ്ടമായ രീതിയിൽ മനസ്സില്ലാമനസ്സോടെ, ആരെയോ ബോധിപ്പിക്കാനെന്നതുപോലെ സഭാജീവിതവും വിശ്വാസജീവിതവും നയിക്കുന്നവരാണ് ഇവർ. സഭയിൽ അംഗമാണ് എന്നാൽ പൂർണമായും അല്ല.\nസഭാ ജീവിതത്തിലെ വിവാഹ വസ്ത്രത്തെ ബൈബിൾ പണ്ഡിതന്മാർ പല രീതിയിൽ വ്യാഖ്യാനിക്കാറുണ്ട്. ചിലർ “വിവാഹ വസ്ത്രത്തെ” ജ്ഞാനസ്നാനം എന്നു പറയാറുണ്ട്. മറ്റുചിലരാകട്ടെ നാം സഭ ജീവിതത്തിൽ ഒരു ക്രിസ്ത്യാനി എന്ന നിലയിൽ കാത്തുസൂക്ഷിക്കേണ്ട പരസ്നേഹവും, ഉപവിയും, സഹായം മനോഭാവവും, സാഹോദര്യവും, കൂട്ടായ്മയുമാണ് “വിവാഹവസ്ത്രം” എന്ന് പറയാറുണ്ട്. ക്ഷണിക്കപ്പെട്ടിട്ടും വിവാഹ വസ്ത്രം ധരിക്കാതെ വിരുന്നിൽ പങ്കെടുത്ത അഥവാ സഭയിൽ അംഗമായിട്ടും അതനുസരിച്ച് ജീവിക്കാത്ത വ്യക്തിക്ക് സംഭവിക്കുന്നത് എന്താണെന്ന് നാം സുവിശേഷത്തിൽ വ്യക്തമായി കണ്ടു.\nദൈവരാജ്യത്തിലെ വിരുന്നിൽ ക്ഷണിക്കപ്പെട്ട് വിവാഹവസ്ത്രം ധരിച്ച് അതിൽ സന്തോഷപൂർവം പങ്കെടുക്കുന്നവരാണിവർ. ജീവിതത്തിന്റെ “വഴിക്കവലകളിൽ” നിന്ന് ഈ വിരുന്നിന് ക്ഷണിക്കപ്പെട്ടത് സ്വന്തം യോഗ്യതയെക്കാളുപരി ദൈവത്തിന്റെ സ്നേഹത്താലാണെന്ന് തിരിച്ചറിഞ്ഞവർ. ആ വിരുന്നിലെ എല്ലാ ക്രമീകരണങ്ങളും അനുസരിച്ച്, രാജാവിനോടൊപ്പം വിരുന്ന് ആസ്വദിക്കുന്നവരാണിവർ. ദൈവത്തിന്റെ സ്നേഹത്തിനും ക്ഷണത്തിനും ഏറ്റവും പൂർണ്ണ മനസ്സോടുകൂടി മറുപടി നൽകി, അതനുസരിച്ച് ജീവിക്കുന്നവർ.\nഇന്ന് ദൈവത്തിന്റെ വിരുന്നിനെക്കുറിച്ച് ധ്യാനിക്കുമ്പോൾ, നാം ഓരോരുത്തരും ഇതിൽ ഏത് ഗ്രൂപ്പിൽപ്പെടും എന്ന് ചിന്തിക്കാം.\nVery good and thought provoking reflection.


തദ്ദേശ തെരഞ്ഞെടുപ്പ് എപ്പോള് നടത്തണമെന്നു തീരുമാനിച്ചിട്ടില്ലെന്ന് തെരഞ്ഞെടുപ്പ് കമ്മീഷന് - Keralabhooshanam Daily തദ്ദേശ തെരഞ്ഞെടുപ്പ് എപ്പോള് നടത്തണമെന്നു തീരുമാനിച്ചിട്ടില്ലെന്ന് തെരഞ്ഞെടുപ്പ് കമ്മീഷന്\nHome/NEWS/BREAKING NEWS/തദ്ദേശ തെരഞ്ഞെടുപ്പ് എപ്പോള് നടത്തണമെന്നു തീരുമാനിച്ചിട്ടില്ലെന്ന് തെരഞ്ഞെടുപ്പ് കമ്മീഷന്\nതദ്ദേശ തെരഞ്ഞെടുപ്പ് എപ്പോള് നടത്തണമെന്നു തീരുമാനിച്ചിട്ടില്ലെന്ന് തെരഞ്ഞെടുപ്പ് കമ്മീഷന്\nന്യൂസ് ഡെസ്ക് Send an email September 8, 2020\nതിരുവനന്തപുരം: സംസ്ഥാനത്ത് തദ്ദേശ സ്ഥാപനങ്ങളിലേക്കുള്ള തെരഞ്ഞെടുപ്പ് എപ്പോള് നടത്തണമെന്ന് തീരുമാനിച്ചിട്ടില്ലെന്ന് തെരഞ്ഞെടുപ്പ് കമ്മിഷന് കേരള ഹൈക്കോടതിയെ അറിയിച്ചു. തെരഞ്ഞെടുപ്പ് തീയ്യതിയും വിജ്ഞാപനവും ഇതുവരെ പുറപ്പെടുവിച്ചിട്ടില്ല. വിശദമായ ചര്‍ച്ചകള്‍ക്ക് ശേഷമേ തെരഞ്ഞെടുപ്പ് നടത്തുന്നത് സംബന്ധിച്ച് തീരുമാനം എടുക്കുകയുള്ളൂവെന്നും കമ്മീഷന് പറഞ്ഞു.\nകൊവിഡ് പശ്ചാത്തലത്തില് തദ്ദേശ തെരഞ്ഞെടുപ്പ് നീട്ടണമെന്ന് ആവശ്യപ്പെടുന്ന ഹര്‍ജി തള്ളണമെന്നും സംസ്ഥാന തെരഞ്ഞെടുപ്പ് കമ്മീഷന് കോടതിയോട് ആവശ്യപ്പെട്ടു. കൊവിഡ് മഹാമാരിയെക്കുറിച്ച് കമ്മീഷന് വ്യക്തമായ ബോധ്യമുണ്ട്. കൊവിഡ് പശ്ചാത്തലത്തിന്റെ ഗൗരവം കണക്കിലെടുത്താണ് തെരഞ്ഞെടുപ്പ് നടപടിയുമായി മുന്നോട്ട് പോകുന്നത്. നിലവിലെ സാഹചര്യത്തെ കുറിച്ച് ആരോഗ്യ വകുപ്പ് സെക്രട്ടറിയുമായി ചര്‍ച്ച നടത്തിയെന്നും കമ്മീഷന് വ്യക്തമാക്കി. മലപ്പുറം സ്വദേശി മുഹമ്മദ് റാഫിയുടെ ഹര്‍ജിയിലാണ് കമ്മീഷന്റെ വിശദീകരണം.\nelection commission HIGHCOURT OF KERALA\nനിയന്ത്രണരേഖ ലംഘിച്ചിട്ടില്ല, വെടിയുമില്ല; ചൈനയുടെ ആരോപണങ്ങള് തള്ളി ഇന്ത്യ\nചര്‍ച്ചയില് തീരുമാനമായില്ല; സമരം തുടരുമെന്ന് ഉദ്യോഗാര്‍ഥികള്\nസ്ത്രീകള്‍ക്ക് ശബരിമല ദര്‍ശനത്തിന് അനുമതിയില്ല; നിലപാട് മാറ്റി സര്‍ക്കാര്\nപ്രവാസി പെന്‍ഷന് വര്‍ധിപ്പിച്ചു; നാട്ടിലുള്ളവര്‍ക്ക് 3000 രൂപ പെന്‍ഷന്\nഭാഗ്യലക്ഷ്മിയും സുഹൃത്തുക്കളും ഹൈക്കോടതിയിലേക്ക്; നാളെ അറിയാം അകത്താകുമോയെന്ന്\nനിരീക്ഷകന്റെ മോശം പെരുമാറ്റം; ഉദ്യോഗസ്ഥര് കൂട്ടപ്പരാതി നല്‍കി\nവോട്ടര്‍പട്ടികയിലെ ക്രമക്കേട്: കേന്ദ്ര തെരഞ്ഞെടുപ്പ് കമ്മീഷന് അതൃപ്തി; ബിഹാര് സിഇഒയെ സംസ്ഥാനത്തേക്ക് അയച്ചു\nസംസ്ഥാനത്ത് ഇന്ന് 13,835 പേർക്ക് കൊവിഡ്\nകോവിഡ് വ്യാപനം രൂക്ഷം; സംസ്ഥാനത്ത് ഇന്ന് 13,835 പേര്‍ക്ക് രോഗബാധ


ലൈവ് അപ്‌ഡേറ്റ്: ആവേശപോരില് സെര്‍ബിയയെ വീഴ്ത്തി സ്വിറ്റ്‌സര്‍ലന്‍ഡ്\nSat Apr 20 2019 11:59:01 GMT+0530 (IST)\nആവേശപോരില് സെര്‍ബിയയെ വീഴ്ത്തി സ്വിറ്റ്‌സര്‍ലന്‍ഡ്\nകലിനിഗ്രാഡ്: ഗ്രൂപ്പ് ഇയിലെ ആവേശ പോരാട്ടത്തില് സെര്‍ബിയയെ വീഴ്ത്തി സ്വിറ്റ്‌സര്‍ലന്‍ഡ്. ഒന്നിനെതിരേ രണ്ട് ഗോളുകള്‍ക്കായിരുന്നു സ്വിസ് നിര വിജയം പിടിച്ചത്. ഒആദ്യ പകുതിയില് ഒരു ഗോളിന് പിന്നിട്ട് നിന്ന ശേഷമായിരുന്നു സ്വിറ്റ്‌സര്‍ലന്‍ഡ് വിജയം പിടിച്ചത്. അഞ്ചാം മിനിറ്റില് ബോക്‌സിലേക്ക് ഉയര്‍ന്നുവന്ന ക്രോസിനെ ഹെഡ്ഡറിലൂടെ വലയിലെത്തിച്ച് മിത്രോവിച്ച് സെര്‍ബിയക്ക് ലീഡ് സമ്മാനിച്ചു. ആദ്യ പകുതിയില് ഒരു ഗോളിന്റെ ലീഡ് നിലനിര്‍ത്തിയാണ് സെര്‍ബിയ കളം പിരിഞ്ഞത്.\nഎന്നാല് രണ്ടാം പകുതിയില് ശക്തമായി തിരിച്ചെത്തിയ സ്വിസ് നിര 52ാം മിനിറ്റില് സമനില പിടിച്ചു. റീബൗണ്ട് ചെയ്‌തെത്തിയ പന്തിനെ ബുള്ളറ്റ് ഷോട്ടിലൂടെ സാക്ക വലയിലെത്തിക്കുകയായിരുന്നു. പിന്നീടുള്ള സമയത്തെ ഇഞ്ചോടിഞ്ച് പോരാട്ടത്തിനൊടുവില് 90ാം മിനിറ്റില് സ്വിസ് നിര വിജയഗോള് കണ്ടെത്തി. മികച്ച കൗണ്ടര് അറ്റാക്കിനൊടുവില് ഷക്കീരിയാണ് സ്വിറ്റ്‌സര്‍ലന്‍ഡിന് വേണ്ടി വലകുലുക്കിയത്. ജയത്തോടെ സ്വിറ്റ്‌സര്‍ലന്‍ഡ് പ്രീക്വാര്‍ട്ടര് സാധ്യത സജീവമാക്കി.\n90ാം മിനിറ്റില് മികച്ച കൗണ്ടര് അറ്റാക്കിനൊടുവില് ഷക്കീരിയാണ് സ്വിറ്റ്‌സര്‍ലന്‍ഡിന് വേണ്ടി വലകുലുക്കിയത്. 2-1ന് ലീഡ് സ്വിറ്റ്‌സര്‍ലന്‍ഡിനൊപ്പം.\nഗോള് മടക്കി സ്വിറ്റ്‌സര്‍ലന്‍ഡ്\n52ാം മിനിറ്റില് റീബൗണ്ട് ചെയ്‌തെത്തിയ പന്തിനെ ബുള്ളറ്റ് ഷോട്ടിലൂടെ സാക്ക വലയിലെത്തിച്ചു. മല്‍സരം 1-1 എന്ന നിലയില്.\nബൈസിക്കിള് കിക്കിലൂടെ ഗോള് നേടാനുള്ള സെര്‍ബിയയുടെ മിത്രോവിച്ചിന്റെ ശ്രമം\nആദ്യ പകുതി പിന്നിടുമ്പോള് ഒരു ഗോളിന് സെര്‍ബിയ മുന്നില്\nആദ്യ പകുതി പിന്നിടുമ്പോള് ഒരു ഗോളിന് സെര്‍ബിയ മുന്നില്. അഞ്ചാം മിനിറ്റില് ബോക്‌സിലേക്ക് ഉയര്‍ന്നുവന്ന ക്രോസിനെ ഹെഡ്ഡറിലൂടെ മിത്രോവിച്ച് വലയിലെത്തിക്കുകയായിരുന്നു. ആദ്യ പകുതി പിരിയുമ്പോള് 69 ശതമാനം പന്തടക്കത്തില് സ്വിറ്റ്‌സര്‍ലന്‍ഡ് മുന്നിട്ട് നില്‍ക്കുമ്പോള് ഗോള് ശ്രമത്തില് ആധിപത്യം സെര്‍ബിയക്കൊപ്പം. 10 തവണ സെര്‍ബിയ ഗോള് ശ്രമം നടത്തിയപ്പോള് ഒമ്പത് തവണയാണ് സ്വിസ് നിര ഗോള്‍ശ്രമം നടത്തിയത്.\n35 മിനിറ്റ് പിന്നിടുമ്പോള് സ്വിറ്റ്‌സര്‍ലന്‍ഡിന് വ്യക്തമായ ആധിപത്യം. 69 ശതമാനം പന്തടക്കത്തില് സ്വിസ് നിര മുന്നിട്ട് നിന്ന് ഏഴ് തവണ ഗോള്‍ശ്രമം നടത്തി.\nസ്വിറ്റ്‌സര്‍ലന്‍ഡിനെതിരേ സെര്‍ബിയ മുന്നില്\nഅഞ്ചാം മിനിറ്റില് ബോക്‌സിലേക്ക് ഉയര്‍ന്നുവന്ന ക്രോസിനെ ഹെഡ്ഡറിലൂടെ മിത്രോവിച്ച് വലയിലെത്തിക്കുകയായിരുന്നു.


Title: 44. ഒരു സംസ്ഥാനത്തിലെ പ്രഥമ പൗരന് ആരാണ് ?\nDescription: This isaMost important question of gk exam. Question is : 44. ഒരു സംസ്ഥാനത്തിലെ പ്രഥമ പൗരന് ആരാണ് ? , Options is : 1. മുഖ്യമന്ത്രി, 2. ചീഫ്‌സെക്രട്ടറി, 3.ഗവര്‍ണര്, 4. രാഷ്ട്രപതി, 5. NULL\nThis isaMost important question of gk exam. Question is : 44. ഒരു സംസ്ഥാനത്തിലെ പ്രഥമ പൗരന് ആരാണ് ? , Options is : 1. മുഖ്യമന്ത്രി, 2. ചീഫ്‌സെക്രട്ടറി, 3.ഗവര്‍ണര്, 4. രാഷ്ട്രപതി, 5. NULL


മരുന്ന് കമ്പനികളുടെ ചൂഷണം അവസാനിപ്പിക്കും - മുഖ്യമന്ത്രി\nWednesday 28 September 2011 3:12 pm IST\nതിരുവനന്തപുരം: മരുന്നുകമ്പനികള് ജനങ്ങളെ കൊള്ളയടിക്കുകയാണെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. ഇത് തടയാന് ശക്തമായ നടപടികള് സ്വീകരിക്കുമെന്നും മുഖ്യമന്ത്രി നിയമസഭയെ അറിയിച്ചു. മെഡിക്കല് സര്‍വ്വീസ് കോര്‍പ്പറേഷന്റെ പങ്കാളിത്തം വര്‍ദ്ധിപ്പിക്കുമെന്നും മുഖ്യമന്ത്രി പറഞ്ഞു. എലിപ്പനി മരുന്നുകളുടെ വില നിയന്ത്രിക്കുമെന്ന് ആരോഗ്യ മന്ത്രി അടൂര് പ്രകാശും നിയമസഭയെ അറിയിച്ചു. മരുന്നുകളുടെ വിലനിയന്ത്രണത്തിനുള്ള നടപടികള് എടുത്തതായും അദ്ദേഹം അറിയിച്ചു. മരുന്നുകള്‍ക്ക് എത്ര കൂടിയ വിലയിട്ടാലും അവ വാങ്ങുമെന്ന തന്ത്രമാണ് കമ്പനികള് ചെയ്യുന്നത്. സംസ്ഥാനത്ത് എലിപ്പനിക്കും ഡങ്കിപ്പനിക്കുമുള്ള മരുന്നുകളുടെ ലഭ്യത ഉറപ്പുവരുത്തിയിട്ടുണ്ട്. വിലനിയന്ത്രണത്തിനായി മരുന്ന് കമ്പനികളുമായി മുഖ്യമന്ത്രിയുടെ നേതൃത്വത്തില് ചര്‍ച്ച നടത്തുമെന്നും ആരോഗ്യ മന്ത്രി നിയമസഭയെ അറിയിച്ചു.\nറോഡുകള് നന്നാക്കാന് 1000 കോടി ആവശ്യപ്പെട്ടു - മുഖ്യമന്ത്രി\nമാലിന്യ നിര്‍മ്മാര്‍ജനത്തിന് കര്‍മ്മപദ്ധതി - മുഖ്യമന്ത്രി\nമരുന്ന് ദൗര്‍ലഭ്യം സൃഷ്ടിച്ചാല് കര്‍ശന നടപടി: ഡ്രഗ്‌സ് കണ്‍ട്രോളര്\nരേഖ ചോര്‍ത്തല്: വീഴ്ച പറ്റിയെന്ന് മുഖ്യമന്ത്രി\nപെന്‍ഷന് പ്രായം കൂട്ടാന് തീരുമാനിച്ചിട്ടില്ല - മുഖ്യമന്ത്രി\nഒരു സമുദായത്തിനും നീതി നിഷേധിക്കില്ലെന്ന് മുഖ്യമന്ത്രി\nടൈറ്റാനിയം അഴിമതി: സിബിഐ അന്വേഷണം സാധ്യമല്ലെന്നു മുഖ്യമന്ത്രി


Malayalam news || മലയാളി നഴ്‌സുമാരെ തട്ടിക്കൊണ്ടു പോയത് സുന്നി വിമതര്\nസുന്നി വിമതരാണ് മലയാളി നഴ്‌സുമാരെ കൊണ്ടു പോയതെന്ന് ഔദ്യോഗിക സ്ഥിതീകരണം.4വിമതരാണ് ഇവര്‍ക്കൊപ്പം ഉള്ളത്. നഴ്‌സുമാര് സഞ്ചരിച്ചിരുന്ന വാഹനത്തിന് പുറത്ത് സ്‌ഫോടനമുണ്ടായതിനെ തുടര്‍ന്ന് ചില്ലു തറച്ച് ചിലര്‍ക്ക് പരുക്കേറ്റിരുന്നു.\nകേന്ദ്ര സംസ്ഥാന സര്‍ക്കാരുകളുടെ നിര്‍ദ്ദേശത്തെ തുടര്‍ന്നാണ് നഴ്‌സുമാര് വിമതര്‍ക്കൊപ്പം പോയതെന്നു പറയുന്നുണ്ട്.\nഎന്നാല് നഴ്‌സുമാര് സുരക്ഷിതരാണെന്നു വിദേശകാര്യമന്ത്രാലയം അറിയിച്ചു. പരുക്കേറ്റ വാര്‍ത്ത മന്ത്രാലയം നിഷേധിച്ചിട്ടുണ്ട്.


June 2021 - 3:28 am IST\nനാലാം ദിവസവും ലക്ഷത്തിൽ താഴെ\nപ്രതിദിന ടെസ്റ്റ് പോസിറ്റിവിറ്റി നിരക്ക് 4.49 ശതമാനമായി കുറഞ്ഞിട്ടുമുണ്ട്. ആക്റ്റിവ് കേസുകൾ 11.21 ലക്ഷം.\nന്യൂഡൽഹി: രാജ്യത്തെ പുതിയ കൊവിഡ് കേസുകളുടെ പ്രതിദിന കണക്ക് തുടർച്ചയായി നാലാം ദിവസവും ഒരു ലക്ഷത്തിൽ താഴെയാണ്. പ്രതിദിന ടെസ്റ്റ് പോസിറ്റിവിറ്റി നിരക്ക് 4.49 ശതമാനമായി കുറഞ്ഞിട്ടുമുണ്ട്. ആക്റ്റിവ് കേസുകൾ 11.21 ലക്ഷം. റിക്കവറി നിരക്ക് 94.93 ശതമാനമായി ഉയർന്നു. 3,403 പേരുടെ മരണം കൂടി രേഖപ്പെടുത്തി. ഇതോടെ ഇതുവരെയുള്ള മരണസംഖ്യ 3,63,079 ആയി.\nഇന്നു രാവിലെ പുതുക്കിയ കണക്കിൽ അവസാന 24 മണിക്കൂറിൽ പുതുതായി സ്ഥിരീകരിച്ചത് 91,702 പുതിയ കേസുകൾ. ഇതുവരെ രാജ്യത്തു കൊവിഡ് ബാധിച്ചത് 2.92 കോടിയിലേറെ പേർക്ക്. ഇതിൽ 2.78 കോടിയോളം പേർ രോഗമുക്തരായി. മരണനിരക്ക് 1.24 ശതമാനമായി ഉയർന്നതായും കേന്ദ്ര ആരോഗ്യ മന്ത്രാലയം.\nതുടർച്ചയായി ഇരുപത്തൊമ്പതാം ദിവസവും പുതിയ രോഗബാധിതരെക്കാൾ കൂടുതൽ രോഗമുക്തരുണ്ടായി. 20.44 ലക്ഷത്തിലേറെ ടെസ്റ്റുകളാണ് അവസാന ദിവസം നടത്തിയത്. പ്രതിവാര ടെസ്റ്റ് പോസിറ്റിവിറ്റി നിരക്ക് 5.14 ശതമാനമാണെന്നും ആരോഗ്യ മന്ത്രാലയം വ്യക്തമാക്കുന്നു. 24.60 കോടിയിലേറെ വാക്സിൻ ഡോസുകൾ ഇതുവരെ രാജ്യത്തു വിതരണം ചെയ്തു.\nമഹാരാഷ്ട്രയിലെ 1,915 മരണം കൂടി കൊവിഡ് കണക്കിൽ രേഖപ്പെടുത്തിയിട്ടുണ്ട്. തമിഴ്നാട്ടിൽ 358, കർണാടകയിലും കേരളത്തിലും 194 വീതം പേരുടെ മരണവും കൊവിഡ് മൂലമെന്നു സ്ഥിരീകരിച്ചു. മഹാരാഷ്ട്രയിലെ ഇതുവരെയുള്ള മരണസംഖ്യ 1,03,748 ആയി. കർണാടകയിൽ 32,485 പേരും തമിഴ്നാട്ടിൽ 28,528 പേരും ഡൽഹിയിൽ 24,748 പേരും ഇതുവരെ മരിച്ചു. ഉത്തർപ്രദേശിൽ 21,597 പേരാണ് വൈറസ് ബാധിച്ചു മരിച്ചിട്ടുള്ളത്.


gopi sundar reveals the reason why rejected mohanlal starrer ravanaprabhu movie | രാവണപ്രഭുവിന് സംഗീതം ചെയ്യാന് വിളിച്ചപ്പോള് നിരസിച്ചു, അനുഭവം പങ്കുവെച്ച് ഗോപി സുന്ദര് - Malayalam Filmibeat\n| Updated: Thursday, June 17, 2021, 16:11 [IST]\nനിരവധി ശ്രദ്ധേയ ഗാനങ്ങള് മലയാളി പ്രേക്ഷകര്‍ക്ക് സമ്മാനിച്ച സംഗീത സംവിധായകരില് ഒരാളാണ് ഗോപി സുന്ദര്. മോളിവുഡിന് പുറമെ മറ്റ് തെന്നിന്ത്യന് ഭാഷകളിലും ഹിന്ദിയിലുമെല്ലാം ഗോപി സുന്ദര് പ്രവര്‍ത്തിച്ചു. പാട്ടുകള് ഒരുക്കിയും പശ്ചാത്തല സംഗീതം ചെയ്തുമാണ് അദ്ദേഹം വിവിധ ഇന്‍ഡസ്ട്രികളില് സജീവമായത്. നോട്ട്ബുക്ക് എന്ന റോഷന് ആന്‍ഡ്രൂസ് ചിത്രത്തിന് പശ്ചാത്തല സംഗീതം ചെയ്താണ് ഗോപി സുന്ദറിന്റെ തുടക്കം. പിന്നീട് മോഹന്‍ലാല് ചിത്രം ഫ്‌ളാഷിന് വേണ്ടി ആദ്യമായി പാട്ടുകള് ഒരുക്കി.\nസാരി ലുക്കില് ഗ്ലാമറസായി സയാനി പ്രധാന്, ചിത്രങ്ങള് കാണാം\nഅതേസമയം മോഹന്‍ലാല് രഞ്ജിത്ത് കൂട്ടുകെട്ടില് വന്ന രാവണപ്രഭു വേണ്ടെന്ന് വെച്ചതിന്റെ കാരണം പറയുകയാണ് ഗോപി സുന്ദര്. മനോരമയ്ക്ക് നല്‍കിയ അഭിമുഖം സോഷ്യല് മീഡിയയില് വീണ്ടും വൈറലാവുകയാണ്.\nതബല മാത്രം വായിച്ചാല് പോര, പുതിയ കാര്യങ്ങള് എന്തെങ്കിലും ചെയ്യണം എന്ന ആഗ്രഹമുളള ആളായിരുന്നു താനെന്ന് ഗോപി സുന്ദര് പറയുന്നു. 'എന്തെങ്കിലും പുതിയത് ചെയ്യണം എന്ന ചിന്ത വരുമ്പോഴാണ് നമുക്ക് ഉയര്‍ച്ച ഉളളൂ. തബല വായിച്ചുകൊണ്ടിരുന്ന ഞാന് ക്ലാസിന് പോലും അങ്ങനെ പോയിട്ടില്ല. പിയാനോ ക്ലാസിന് പോയിട്ടില്ല. കീബോര്‍ഡ് എടുത്ത് മുന്നില് വെച്ചപ്പോള് സേവ് ചെയ്യാനും ലോഡ് ചെയ്യാനുമൊന്നും എനിക്ക് അറിയില്ലായിരുന്നു. കംപ്യൂട്ടറില് എങ്ങനെ ചെയ്യണം എന്നറിയില്ല. അവിടെ നിന്ന് തെറ്റുകള് ചെയ്ത് ചെയ്താണ് പിന്നീട് പഠിച്ചത്'.\n'കംപ്യൂട്ടര് തീര അറിയാതിരുന്ന ഞാന് ഇന്ന് പ്രോഗ്രാമര് ആയി മാറിയിട്ടുണ്ടെങ്കില് അത് നന്നായി കഷ്ടപ്പെട്ട ശേഷമാണ് സാധിച്ചത്. വിചാരിക്കുന്നിടത്ത് സിസ്റ്റം വരാത്തതുകൊണ്ട് കുറെ കരഞ്ഞിട്ടുണ്ട് ഞാന്. അങ്ങനെ പഠിച്ചതാണ് എല്ലാം. അബദ്ധങ്ങള് സംഭവിക്കരുതെന്ന ആഗ്രഹമുളളതുകൊണ്ടാണ് പതിനെട്ട് വര്‍ഷം ഔസേപ്പച്ചന് സാറിന്‌റെ കൂടെ വര്‍ക്ക് ചെയ്തത്', ഗോപി സുന്ദര് പറഞ്ഞു.\n'എന്റെ എല്ലാ അബദ്ധങ്ങളും അവിടെ തീര്‍ത്തിട്ടാണ് ഞാന് വന്നിരിക്കുന്നത്. അതുകൊണ്ട് ഇനിയൊരബദ്ധം ഉണ്ടാവില്ല. ഉണ്ടാവുകയുമില്ല. രാവണപ്രഭുവിലേക്ക് രഞ്ജിത്ത് സാര് എന്നെ വിളിച്ചു. അന്ന് എനിക്ക് 22 വയസാണ്. ആ സമയത്ത് ഔസേപ്പച്ചന് സാറിന്‌റെ കൂടെ രണ്ട് മൂന്ന് വര്‍ഷത്തെ അനുഭവമുണ്ട് എനിക്ക്. അന്ന് വേണമെങ്കില് എനിക്കത് ചെയ്യാമായിരുന്നു. പക്ഷേ ചെയ്തില്ല. കാര്യം ഈ പറയുന്ന അപകടം സംഭവിക്കുമെന്ന് എനിക്ക് അറിയാം'.\n'സിനിമയ്ക്ക് ഒരിക്കല് ഇറങ്ങി കഴിഞ്ഞാല് പിന്നെ നമ്മള് പിന്നോട്ട് പോവാന് പാടില്ല. നന്നായി കാര്യങ്ങള് പഠിച്ച ശേഷമേ ഇറങ്ങാവൂ എന്ന തീരുമാനിച്ചിരുന്നു. ഇറങ്ങിക്കഴിഞ്ഞിട്ടുണ്ടെങ്കില് എല്ലാ വര്‍ക്കുകളും നന്നായിട്ട് ചെയ്ത് ഒരു രണ്ട് മൂന്ന് വര്‍ഷത്തിനുളളില് കുറച്ച് ഹിറ്റ്‌സ് കൊടുത്ത് പോവാന് ഒരിക്കലും താല്‍പര്യമില്ല. നമ്മള് വന്ന് പോയി, പക്ഷേ അദ്ദേഹം ഒരുപാട് പേര്‍ക്കുളള വഴി തെളിച്ചിട്ടാണ് പോയത്, അല്ലെങ്കില് പുതിയ ചിന്തകള് കൊണ്ടുവന്നിട്ടുളള ആളാണ് എന്നെങ്കിലും എന്നെ കുറിച്ച് ഭാവിയില് ആളുകള് പറയണം. അതുകൊണ്ടാണ് മ്യൂസിക്ക് കമ്പനി ആരംഭിച്ചത്', അഭിമുഖത്തില് ഗോപി സുന്ദര് കൂട്ടിച്ചേര്‍ത്തു.\ngopi sundar reveals the reason why rejected mohanlal starrer ravanaprabhu movie


അമല - വിജയ് കണ്ണീര്*ക്കഥ!ഒരു പ്രണയപുഷ്പം ക!\nThread: അമല - വിജയ് കണ്ണീര്*ക്കഥ!ഒരു പ്രണയപുഷ്പം ക!\n06-12-2012, 04:52 AM #1\nസംവിധായകനും നായികയും തമ്മിലുള്ള പ്രണയം തകര്*ന്നതിനെക്കുറിച്ച് ചോദിച്ചാല്* ആദ്യം വരുന്ന മറുപടി പ്രഭുദേവ - നയന്**താര ബന്ധത്തേക്കുറിച്ചായിരിക്കും. എന്നാലിതാ, മറ്റൊരു സംവിധായകനും നടിയും തങ്ങളുടെ പ്രണയബന്ധത്തിന് തിരശ്ശീലയിട്ടിരിക്കുന്നു.\nമദ്രാസിപ്പട്ടിണം, ദൈവത്തിരുമകള്* തുടങ്ങിയ സിനിമകളിലൂടെ തമിഴകത്ത് ഹോട്ട് സംവിധായകനായി മാറിയ എ എല്* വിജയ്*യും തെന്നിന്ത്യയിലെ പുതിയ ഹരം അമല പോളുമാണ് തങ്ങളുടെ പ്രണയജീവിതത്തിന് ഇടയ്ക്ക് വച്ച് ‘കട്ട്’ പറഞ്ഞിരിക്കുന്നത്. ദൈവത്തിരുമകളിന്*റെ സെറ്റില്* വച്ചാണത്രെ അമല പോളും വിജയ്*യും പ്രണയത്തിലായത്. പിന്നീട് വിജയ്*യുടെ എല്ലാ ഫാമിലി ഫംഗ്ഷനുകളിലും അമലയുടെ സാന്നിധ്യമുണ്ടായിരുന്നു.\nഇവര്* ഉടന്* തന്നെ വിവാഹിതരാകുന്നു എന്ന രീതിയിലാണ് മാധ്യമങ്ങളില്* വാര്*ത്ത നിറഞ്ഞത്. പുതിയ വിവരം, ഇരുവരും പിരിഞ്ഞിരിക്കുന്നു. വിജയ്*ക്ക് അനുയോജ്യയായ ഒരു പെണ്*കുട്ടിയെ അന്വേഷിച്ച് കണ്ടെത്തുന്നതിന്*റെ തിരക്കിലാണ് വീട്ടുകാര്*.\nഅടുത്തിടെ ഇരുവരും ഷൂട്ടിംഗുമായി ബന്ധപ്പെട്ട് ലണ്ടനിലുണ്ടായിരുന്നു. രാം*ചരണ്* തേജയുടെ തെലുങ്ക് സിനിമയുടെ ഗാനരംഗത്തിന്*റെ ചിത്രീകരണത്തിനായാണ് അമല പോള്* ലണ്ടനിലെത്തിയത്. വിക്രം ചിത്രമായ താണ്ഡവത്തിന്*റെ ഷൂട്ടിംഗുമായി ബന്ധപ്പെട്ട് വിജയ്*യും അവിടെയുണ്ടായിരുന്നു.\nലണ്ടനിലെത്തുമ്പോള്* തമ്മില്* കാണാമെന്ന് ഇവര്* കുറേനാള്* മുമ്പേ തീരുമാനിച്ചിരുന്നതാണത്രെ. എന്നാല്* ഇരുവരും തമ്മില്* ഒരു ഫോണ്*കോള്* പോലും ഉണ്ടായില്ലെന്നാണ് റിപ്പോര്*ട്ടുകള്*.\nഅമല പോളും വിജയ്*യും ഇപ്പോള്* അവരവരുടെ പ്രൊജക്ടുകളുമായി ബന്ധപ്പെട്ട് തിരക്കിലാണ്. ഇതിനിടയില്* പ്രണയിക്കാന്* സമയം ലഭിക്കാതെ പോയതാണോ ഇവര്* പിരിയാന്* കാരണമായത് എന്ന് അന്വേഷിക്കുകയാണ് കോളിവുഡ് പാപ്പരാസികള്*.\nKeywords:Vikram,Amala Paul,daivathirumakal,thandavam,madrasi pattannam,kollywood news,Praabhudeva,Nayantara,Amala breaks up with Vijay\namala paul, daivathirumakal, kollywood news, madrasi pattannam, nayantara, praabhudeva, thandavam, vikram


ചൈന-യു എസ് വ്യാപാര യുദ്ധത്തിൽ ഇന്ത്യയുടെ നേട്ടം 5,363 കോടി - Future Analyzing Technology : Extra Pounds Of Technology\nചൈന-യു എസ് വ്യാപാര യുദ്ധത്തിൽ ഇന്ത്യയുടെ നേട്ടം 5,363 കോടി\nAuthor: Admin Published Date: November 7, 2019 LeaveaComment on ചൈന-യു എസ് വ്യാപാര യുദ്ധത്തിൽ ഇന്ത്യയുടെ നേട്ടം 5,363 കോടി\nന്യൂഡൽഹി ; ചൈന-യു എസ് വ്യാപാര യുദ്ധത്തിൽ നേട്ടം കൊയ്ത് ഇന്ത്യ . ഈ വർഷം ആദ്യ പകുതിയിൽ യു എസിലേയ്ക്ക് നടത്തിയ കയറ്റുമതിയിലൂടെ ഇന്ത്യയ്ക്ക് ലഭിച്ചത് 5,363 കോടിയിലേറെ രൂപയുടെ ലാഭമാണ് . ഐക്യരാഷ്ട്ര സംഘടനയുടെ വ്യാപാര, നിക്ഷേപ സമിതി നടത്തിയ പഠനത്തിലാണ് ഇക്കാര്യം വ്യക്തമാക്കിയിരിക്കുന്നത് .\nചൈനയിൽ നിന്ന് ഇറക്കു മതി ചെയ്യുന്ന ഉത്പന്നങ്ങൾക്ക് അധിക തീരുവ ചുമത്താനുള്ള അമേരിക്കയുടെ തീരുമാനമാണ് ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരത്തിൽ പ്രതികൂലമായത് . ചൈനയിൽ നിന്നുള്ള ഇറക്കുമതി കുറഞ്ഞതോടെ മറ്റ് രാജ്യങ്ങളിൽ നിന്ന് അമേരിക്കയിലേയ്ക്കുള്ള ഇറക്കുമതി വർദ്ധിച്ചു . പ്രത്യേകിച്ച് ഇന്ത്യയുടെ രാസവസ്തുക്കളും , ലോഹങ്ങളുമാണ് അമേരിക്കയിലേയ്ക്ക് ഏറെ കയറ്റുമതി ചെയ്യപ്പെട്ടത് .\nരാസവസ്തുക്കൾ (1726),ലോഹങ്ങളും ലോഹ ഐരുകളും (1285 കോടി) , വൈദ്യുതി മെഷീനറികൾ (589) കോടി തുടങ്ങിയവയുടെ കയറ്റുമതിയാണ് ഇന്ത്യയ്ക്ക് ഏറെ ലാഭമുണ്ടാക്കി നൽകിയത് . കാർഷിക -ഭക്ഷ്യ വസ്തുക്കൾ , ഫർണ്ണിച്ചർ , ഓഫീസ് മെഷിനറി , തുണിത്തരങ്ങൾ , ഗതാഗത ഉപകരണങ്ങൾ എന്നിവയും നേട്ടമുണ്ടാക്കി . മെക്സിക്കോ, യൂറോപ്യൻ യൂണിയൻ, കൊറിയ, കാനഡ എന്നീ രാജ്യങ്ങളും നേട്ടമുണ്ടാക്കി .\nചൈനീസ് ഉത്പ്പന്നങ്ങൾക്ക് അധിക തീരുവ ചുമത്തിയതു മൂലമുണ്ടായ വിലക്കയറ്റം യുഎസിലെ ഉപഭോക്താക്കളെ വിദേശ ഉൽപന്നങ്ങൾ വാങ്ങുന്നതിൽ നിന്നു പിന്തിരിപ്പിച്ചതായും യുഎൻസിടിഎഡിയുടെ പഠനം സൂചിപ്പിക്കുന്നു .\n← ഭാരത് പെട്രോളിയം ഓഹരി വില്‍പ്പന അടുത്തയാഴ്ച മന്ത്രിസഭയുടെ പരിഗണനയ്ക്ക് എത്തിയേക്കും\nAI agents imitate engineers to construct effective new designs using visual cues like humans do →


സംഘടനാതലചുമതലകളും പാര്‍ലമെന്ററിമോഹവും | ചക്കാത്തു വായന\nതെരഞ്ഞെടുപ്പുരംഗത്തു് ഇപ്പോഴും രണ്ടു് മുന്നണികളുണ്ടെങ്കിലും കാര്യങ്ങള് പഴയപടിയല്ല പോകുന്നതെന്നു് വ്യക്തമായിക്കൊണ്ടിരിക്കുകയാണു്. ഏതാനും കൊല്ലങ്ങളായി ക്രമേണ കുറഞ്ഞുകൊണ്ടിരുന്ന ഇടതു് വലതു് വ്യത്യാസം ഈ തെരഞ്ഞെടുപ്പോടെ പൂര്‍ണ്ണമായും ഇല്ലാതാകുമെന്നു് കരുതാന് ന്യായമുണ്ടായിരുന്നു. കെ. കരുണാകരന് ഉള്‍പ്പെടുന്ന ഇടതിനെ എങ്ങനെയാണ് വലതില് നിന്ന് വ്യത്യസ്തമായി കാണാനാകുന്നതു്? എക്സ്പ്രസു്ഹൈവേയ്ക്കും കരിമണല് ഖനനത്തിനും പച്ചക്കൊടി കാട്ടുന്ന സി.പി.എം നേതാക്കന്മാര് എങ്ങനെയാണു് കോണ്‍ഗ്രസിന്റെയും മുസ്ലീംലീഗിന്റെയും നേതാക്കന്മാരില്‍നിന്നു് വ്യത്യസ്തരാകുന്നതു്?\nപെട്ടെന്നു് അത്ഭുതങ്ങള് സംഭവിക്കാന് തുടങ്ങി. സി.പി.എമ്മിന്റെ സംസ്ഥാനനേതൃത്വം കരുണാകരനുമായി കെട്ടിയുറപ്പിച്ച സഖ്യംവേണ്ടെന്നു് പോളിറ്റു്ബ്യൂറോ തീരുമാനിച്ചു. കരുണാകരന് ഡെമോക്രാറ്റിക്‍കോണ്‍ഗ്രസിന്റെ പായുംതെറുത്തു് യു.ഡി.എഫ് കൂടാരത്തിലേക്കു് മടങ്ങി. അതോടെ എല്.ഡി.എഫിനെപ്പോലെയു.ഡി.എഫും പൂര്‍വസ്ഥിതി പ്രാപിച്ചു. വന്ധ്യത ബാധിച്ച മുന്നണികള്‍ക്കു് അങ്ങനെ പുതുജീവന് ലഭിച്ചെങ്കിലും അവയ്ക്കുള്ളിലെ സമവാക്യങ്ങള് മാറിയിരിക്കുന്നു. ചില മാറ്റങ്ങള് ഗുണകരവും ഭാവിയെക്കുറിച്ചു് പ്രതീക്ഷയ്ക്കു് വക നല്‍കുന്നവയുമാണു്.\nഅഞ്ചുകൊല്ലംമുമ്പ് കോണ്‍ഗ്രസിന്റെ സീറ്റുകളില് ഒരു വലിയ പങ്കു് പിടിച്ചുവാങ്ങാന് കഴിവുണ്ടായിരുന്ന കരുണാകരന്, യു.ഡി.എഫില് ലീഗിനേക്കാള് ചെറുതും ഘടകപദവി നിഷേധിക്കപ്പെട്ടതുമായ ഒരു കക്ഷിയുടെ നേതാവായി ചുരുങ്ങിയിരിക്കുന്നു. ഉമ്മന്‍ചാണ്ടിയുടെ ശക്തിയും ക്ഷയിച്ചിരിക്കുന്നു. അദ്ദേഹം മുഖ്യമന്ത്രിയായ ഉടന് പി.കെ.കുഞ്ഞാലിക്കുട്ടിയില്‍നിന്നു് ഇന്‍ഫര്‍മേഷന് ടെക്നോളജി വകുപ്പു് കൈക്കലാക്കിയിരുന്നു. ഐസ്ക്രീം പാര്‍ലര് കേസില് പ്രതിയല്ലാതിരുന്ന കുഞ്ഞാലിക്കുട്ടിയെക്കുറിച്ചു് മജിസ്ട്രേട്ടു് നടത്തിയ പ്രതികൂല പരാമര്‍ശങ്ങള് പ്രയോജനപ്പെടുത്തി അദ്ദേഹത്തിന്റെ രാജി എഴുതിവാങ്ങാനും ഉമ്മന്‍ചാണ്ടിക്കു കഴിഞ്ഞു. എന്നാല് കരുണാകരന്റെ യു.ഡി.എഫു് പുനഃപ്രവേശനത്തിന്റെ പ്രധാന സൂത്രധാരനെന്ന നിലയില് കുഞ്ഞാലിക്കുട്ടി ഉമ്മന്‍ചാണ്ടിക്കു് ഒതുക്കാന് കഴിയാത്തത്ര വളര്‍ന്നിരിക്കുന്നു. കെ. മുരളീധരനു് മുസ്ലീംലീഗിന്റെ ഉറച്ചസീറ്റു് നല്‍കിക്കൊണ്ടു് തെരഞ്ഞെടുപ്പിനു ശേഷം തന്റെ ശക്തി വര്‍ദ്ധിപ്പിക്കാനുള്ള നീക്കവും കുഞ്ഞാലിക്കുട്ടി നടത്തിയിരിക്കുന്നു. യു.ഡി.എഫിനു് വീണ്ടും അധികാരം നേടാനായാല് മുഖ്യമന്ത്രിപദം നേടാന്‍പോലും കഴിയുന്ന ഒരു നേതാവായി അദ്ദേഹത്തെ കാണുന്നവര് ഇന്നുണ്ടു്.\nയു.ഡി.എഫിലുണ്ടായതിനേക്കാള് വലിയ അത്ഭുതങ്ങളാണു് എല്.ഡി.എഫിലുണ്ടായതു്. എന്നാല് താന് മത്സരിക്കുന്നില്ല എന്നു് പോളിറ്റു്ബ്യൂറോ യോഗത്തില് വി.എസു് അച്യുതാനന്ദനെക്കൊണ്ടു് പറയിപ്പിക്കാന് കഴിഞ്ഞപ്പോള് എല്.ഡി.എഫു് അധികാരത്തില് വന്നാല് പാര്‍ട്ടിയെപ്പോലെ സര്‍ക്കാരും പിണറായിവിജയന്റെ പൂര്‍ണ്ണനിയന്ത്രണത്തിലാകുമെന്ന നിലയിലായി. പാര്‍ലമെന്ററി വ്യാമോഹം വെച്ചുപുലര്‍ത്തുന്നു എന്ന ആക്ഷേപം വിളിച്ചുവരുത്താതെ അച്യുതാനന്ദനു് അനുകൂലമായി ശക്തമായ അഭിപ്രായം രൂപപ്പെട്ടപ്പോള് ആദ്യ തീരുമാനംമാറ്റി അദ്ദേഹത്തെ മത്സരരംഗത്തിറക്കാന് പോളിറ്റു്ബ്യൂറോ നിര്‍ബന്ധിതമായി.\nപ്രകടനങ്ങള് നടത്തിയതുകൊണ്ടു സി.പി.എം തീരുമാനം മാറ്റില്ലെന്നും മാധ്യമപ്രവര്‍ത്തകര്‍ക്കു് പാര്‍ട്ടിയെക്കുറിച്ചു് ഒരു ചുക്കുമറിയില്ലെന്നും പിണറായി വിജയന് ഒരവസരത്തില് പറയുകയുണ്ടായി. ബഹുജനവികാരം മനസ്സിലാക്കി തീരുമാനം മാറ്റാനാവുന്ന വിധത്തില് പാര്‍ട്ടി മാറിയിരിക്കുന്നുവെന്നു് അദ്ദേഹവും പിന്നീടാണറിഞ്ഞതു്.\nമുന് തെരഞ്ഞെടുപ്പുകളില് സഖ്യകക്ഷികള്‍ക്കു് നല്‍കിയ 11 സീറ്റുകള് തിരിച്ചെടുത്തുകൊണ്ടു് സി.പി.എം ഇത്തവണ എല്.ഡി.എഫില് അതിന്റെ ആധിപത്യം ദൃഢമാക്കിയിട്ടുണ്ടു്. പാര്‍ട്ടി ഒറ്റയ്ക്കു് ഭരിക്കാനാഗ്രഹിക്കുന്നതിന്റെ സൂചനയാണിതെന്നു് കരുതുന്നവരുണ്ടു്. പാര്‍ട്ടിയില് മുഖ്യമന്ത്രിപദത്തിനായി വടംവലി നടക്കുന്നുവെന്ന ആക്ഷേപവും ഉയര്‍ന്നിട്ടുണ്ടു്.\nസ്വന്തമായി ഭൂരിപക്ഷം നേടണമെന്ന ഉദ്ദേശ്യത്തോടെയാണു് സി.പി.എം കൂടുതല് സീറ്റുകളില് സ്ഥാനാര്‍ത്ഥികളെ നിര്‍ത്തിയതെങ്കില്, അതിനെ ഒരു നല്ല നീക്കമായി കാണണം. കാരണം അതു് പാര്‍ട്ടിക്കു് ചെറിയ കക്ഷികളുടെ സമ്മര്‍ദ്ദം ചെറുക്കാനുള്ള കഴിവു് നല്‍കും. എന്നാല് പാര്‍ട്ടി തനിച്ചു ഭരിക്കാന് ആഗ്രഹിക്കുന്നെന്ന അനുമാനം ശരിയാണെന്നു് തോന്നുന്നില്ല. ലോക കമ്മ്യൂണിസ്റ്റു് പ്രസ്ഥാനം വളരെക്കാലം മുമ്പു് ആവിഷ്ക്കരിച്ച തന്ത്രത്തിന്റെ ഭാഗമാണു് മുന്നണി സമ്പ്രദായം. മുന്നണിക്കുള്ളില് പാര്‍ട്ടിയുടെ നില കൂടുതല് ഭദ്രമായാലും സി.പി.എം ഈ തന്ത്രം ഉപേക്ഷിക്കാനിടയില്ല. തനിച്ചു ഭരിക്കാനുള്ള ഭൂരിപക്ഷം ലഭിച്ചിട്ടും പശ്ചിമബംഗാളില് അതു് മുന്നണിയെ നിലനിര്‍ത്തുകയാണു് ചെയ്തതു്.\nഅതേസമയം എല്.ഡി.എഫിന്റെ ഊഴം വീണ്ടുമെത്തിയിരിക്കുന്നെന്ന വിശ്വസത്തില് സംസ്ഥാന പാര്‍ട്ടിയില് മുഖ്യമന്ത്രിപദത്തിനായി മത്സരം നടക്കുന്നുനെന്നതു് ഇനിയും മറച്ചുപിടിക്കേണ്ട കാര്യമല്ല. വിപ്ലവകക്ഷിയെന്ന നിലയില് ഈ വസ്തുത അംഗീകരിക്കാന് പാര്‍ട്ടിക്കും അതിന്റെ നേതാക്കള്‍ക്കും കഴിയുന്നില്ലെന്നതാണു് പാര്‍ട്ടി നേരിടുന്ന പ്രശ്നം.\nഇന്ത്യയിലെ കമ്മ്യൂണിസ്റ്റു് പാര്‍ട്ടികള് അരനൂറ്റാണ്ടിലേറെയായി തെരഞ്ഞെടുപ്പുരാഷ്ട്രീയത്തില് പങ്കാളികളാണു്. കേരത്തിലാണെങ്കില് കമ്മ്യൂണിസ്റ്റുകാര് 1957-ല് അധികാരം രുചിച്ചു തുടങ്ങിയതാണു്. കമ്മ്യൂണിസ്റ്റു ലേബലുള്ളവരെ പൂര്‍ണ്ണമായും ഒഴിവാക്കിക്കൊണ്ടു ഒരു സര്‍ക്കാര് രൂപീകരിക്കാനാവാത്ത അവസ്ഥയാണു് ഇന്നു് സംസ്ഥാനത്തു് നിലനില്‍ക്കുന്നതു്.\nഅധികാരത്തിനു വേണ്ടി മത്സരിക്കുന്ന കക്ഷികളുടെ നേതാക്കന്മാര് അധികാരസ്ഥാനങ്ങള് മുന്നില് കണ്ടുകൊണ്ടു് പ്രവര്‍ത്തിക്കുന്നതു് അപരാധമല്ല. പ്രതിപക്ഷ നേതാവു് സാഹചര്യങ്ങള് ആവശ്യപ്പെടുമ്പോള് ബദല് സര്‍ക്കാരിനു് നേതൃത്വം നല്‍കേണ്ടയാളാണു്. അദ്ദേഹത്തെ മറ്റുള്ളവരും, അദ്ദേഹം തന്നെയും ഭാവി മുഖ്യമന്ത്രിയായി കാണുന്നതു് സ്വാഭാവികമാണു്. മാര്‍ക്സിസ്റ്റു് നിഘണ്ടുവില് അതു് പാര്‍ലമെന്ററി വ്യാമോഹമാകുന്നതു് അടിസ്ഥാനപരമായി കമ്മ്യൂണിസ്റ്റു് പാര്‍ട്ടികള് പാര്‍ലമെന്ററി ജനാധിപത്യത്തില് വിശ്വസിക്കാത്തതു കൊണ്ടാണു്.\nസായുധവിപ്ലവം അന്തിമലക്ഷ്യമായി നിലനിര്‍ത്തിക്കൊണ്ടാണു് കമ്മ്യൂണിസ്റ്റു് പാര്‍ട്ടികള് പാര്‍ലമെന്ററി പ്രവര്‍ത്തനം നടത്തുന്നതു്. വിപ്ലവകക്ഷിയെന്ന നിലയില് അവര് തെരഞ്ഞെടുപ്പു രാഷ്ട്രീയത്തെ സംശയദൃഷ്ടിയോടെയാണു് വീക്ഷിക്കുന്നതു്. ഒരു ചെറിയ കാലയളവില് സായുധവിപ്ലവവും പാര്‍ലമെന്ററി പ്രവര്‍ത്തനവും തമ്മിലുള്ള വൈരുദ്ധ്യം അവഗണിച്ചുകൊണ്ടു് മുന്നോട്ടുപോകാന് കഴിയും. എന്നാല് വിപ്ലവം കൂടുതല് കൂടുതല് വിദൂരമായ സാദ്ധ്യതയായി മാറുകയും പാര്‍ലമെന്ററി പ്രവര്‍ത്തനം സമൂര്‍ത്ത യാഥാര്‍ത്ഥ്യമായി മുന്നില് നില്‍ക്കുകയും ചെയ്യുമ്പോള് അതിനെ നേരിടുകതന്നെ വേണം.\nദീര്‍ഘകാലമായി തുടരുന്ന പാര്‍ലമെന്ററി പ്രവര്‍ത്തനം പാര്‍ട്ടിയുടെ സ്വഭാവം മാറ്റുകയാണെന്ന വസ്തുത ഇവിടെ ശ്രദ്ധിക്കപ്പെടേണ്ടതാണു്. അറുപതുകൊല്ലംമുമ്പു് യുവാക്കള് എത്തിയതു് വിപ്ലവം എന്ന ആശയത്തിന്റെ ആകര്‍ഷണത്തിലാണു്. ഏതെങ്കിലും അധികാരസ്ഥാനത്തില് കണ്ണു നട്ടുകൊണ്ടുവന്ന ഒരാളും അവരുടെ കൂട്ടത്തിലുണ്ടായിരുന്നില്ല. ഇന്നു് തെരഞ്ഞെടുപ്പു് രാഷ്ട്രീയത്തിന്റെ ഭാഗമായി കമ്മ്യൂണിസ്റ്റു് പാര്‍ട്ടികളിലേക്കു് ഒഴുകിയെത്തുന്നവരിലേറെയും കാണുന്നതു് വിദൂരതയില് മങ്ങിനില്‍ക്കുന്ന വിപ്ലവാദര്‍ശമല്ല, അടുത്തു് തെളിയുന്ന അധികാരസ്ഥാനമാനങ്ങളാണു്.\nസി.പി.എമ്മിനെപ്പോലെ ചിലയിടങ്ങളിലെങ്കിലും തെരഞ്ഞെടുപ്പു് രാഷ്ട്രീയത്തില് വന്‍വിജയം വരിച്ചിട്ടുള്ള ഒരു പാര്‍ട്ടി ഈ യാഥാര്‍ത്ഥ്യം ഉള്‍ക്കൊണ്ടു പ്രവര്‍ത്തനങ്ങള് പുനഃക്രമീകരിക്കേണ്ടതുണ്ടു്. വിപ്ലവസംഘടനാപ്രവര്‍ത്തനവും പാര്‍ലമെന്ററി പ്രവര്‍ത്തനവും വേര്‍പെടുത്തേണ്ടിയിരിക്കുന്നു. ലോകകമ്മ്യൂണിസ്റ്റു് പ്രസ്ഥാനത്തിന്റെ ചരിത്രം പരിശോധിച്ചാല് ഈ രീതി പല പാര്‍ട്ടികളും സ്വീകരിച്ചിട്ടുള്ളതായി കാണാം.\nപാര്‍ലമെന്ററി പാതയെ ഒരു ദിക്കിലേക്കുമാത്രം നയിക്കുന്ന ഒന്നായി കാണേണ്ടതില്ല. അനുകൂല സാഹചര്യങ്ങള് ഉരുത്തിരിഞ്ഞാല് വീണ്ടും വിപ്ലവപരിപാടികള് ആസൂത്രണം ചെയ്യാനുള്ള സ്വാതന്ത്ര്യം പാര്‍ട്ടിക്കുണ്ടു്. പക്ഷേ, സംഘടനാനേതൃത്വത്തിന്റെ കണ്ണുകള് പാര്‍ലമെന്ററി സ്ഥാനങ്ങളിലാണെങ്കില് പാര്‍ട്ടിക്കു് വിപ്ലവസ്വഭാവം നിലനിര്‍ത്താനാവില്ല. കേരളത്തിലെ പാര്‍ട്ടിയില് അങ്ങിനെ സംഭവിക്കുന്നുവെന്നാണു് സമീപകാല സംഭവങ്ങള് കാണിക്കുന്നതു്. ഈ സാഹചര്യത്തില് എല്.ഡി.എഫു് അനുകൂല ജനവിധിയുണ്ടാകുമ്പോള് മുഖ്യമന്ത്രിസ്ഥാനാര്‍ത്ഥി ആരെന്ന ചോദ്യം വീണ്ടും ഉയര്‍ന്നുവരും. അപ്പോള് നേതൃത്വം അംഗങ്ങളുടെയും അനുഭാവികളുടേയും ഇംഗിതം മാനിക്കാതെ തീരുമാനം കൈക്കൊണ്ടാല് പൊതുവികാരം മുമ്പത്തേക്കാള് ശക്തമായ രീതിയില് പ്രകടമാകുമെന്നു് തീര്‍ച്ചയാണു്.


പിസിസികളിലെ തര്‍ക്കം; നേതാക്കള്‍ക്ക് രൂക്ഷ വിമര്‍ശനം, സോണിയ കോണ്‍ഗ്രസിന്റെ മുഖ്യമന്ത്രിമാരുമായി ഇന്ന് ചര്‍ച്ച നടത്തും\nJanam TV Web Desk Sep 13, 2019, 07:25 am IST\nഡല്‍ഹി: കോണ്‍ഗ്രസ് അധ്യക്ഷ സോണിയ ഗാന്ധി വിവിധ സംസ്ഥാനങ്ങളിലെ കോണ്‍ഗ്രസിന്റെ മുഖ്യമന്ത്രിമാരുമായി ഇന്ന് ചര്‍ച്ച നടത്തും. പ്രകടന പത്രികയിലെ വാഗ്ദാനങ്ങള് നടപ്പിലാക്കുന്നതുമായി ബന്ധപ്പെട്ട് ചര്‍ച്ച ചെയ്യുന്നതിനായാണ് കൂടിക്കാഴ്ച സംഘടിപ്പിച്ചത്. സംസ്ഥാനങ്ങളില് മാതൃകാ ഭരണം കാഴ്ചവെക്കുക എന്ന രീതിയിലേക്ക് സര്‍ക്കാരുകളെ വളര്‍ത്താനാണ് കോണ്‍ഗ്രസിന്റെ പുതിയ നീക്കം.\nപിസിസികളിലെ തര്‍ക്കം സര്‍ക്കാരിനെ പ്രതിസന്ധിയിലാക്കുന്ന തരത്തില് വളര്‍ന്ന മധ്യപ്രദേശ്, രാജസ്ഥാന്, പഞ്ചാബ് എന്നിവിടങ്ങളിലെ മുഖ്യമന്ത്രിമാരുമായി സോണിയ ഗാന്ധി പ്രത്യേകം കൂടിക്കാഴ്ച നടത്തും. അതേസമയം, വ്യാഴാഴ്ച ഡല്‍ഹിയില് ചേര്‍ന്ന നേതൃയോഗത്തില് കോണ്‍ഗ്രസ് നേതാക്കള്‍ക്കെതിരെ രൂക്ഷവിമര്‍ശനമാണ് സോണിയ ഗാന്ധി ഉന്നയിച്ചത്.\nകോണ്‍ഗ്രസ് നേതാക്കളുടെ പ്രവര്‍ത്തന ശൈലിയില് സോണിയ കടുത്ത അതൃപ്തി രേഖപ്പെടുത്തിയിരുന്നു. ജനകീയ അടിത്തറ ഇല്ലാത്ത നേതാക്കള് പാര്‍ട്ടിക്ക് ബാധ്യതയാണെന്നും സമൂഹ മാധ്യമങ്ങളില് മാത്രം പ്രതികരിച്ചാല് പോരാ ജനകീയ വിഷയങ്ങളില് നേതാക്കള് നേരിട്ട് ഇടപെടണമെന്നും സോണിയ ഗാന്ധി പറഞ്ഞു.


സുനില് ഛേത്രി മാജിക്ക് വീണ്ടും; ഇന്റര്‍കോണ്ടിനന്റല് കപ്പ് ഇന്ത്യക്ക് - myKhel Malayalam\n» സുനില് ഛേത്രി മാജിക്ക് വീണ്ടും; ഇന്റര്‍കോണ്ടിനന്റല് കപ്പ് ഇന്ത്യക്ക്\nBy മുഹമ്മദ് ഷഫീഖ് എപി\nUpdated: Sunday, June 10, 2018, 22:36 [IST]\nഇന്റർ കോണ്ടിനെന്റൽ കപ്പിൽ ഇന്ത്യയ്ക്ക് ജയം | Oneindia Malayalam\nമുംബൈ: ക്യാപ്റ്റന് സുനില് ഛേത്രി പടനയിച്ചപ്പോള് ഇന്റര്‍കോണ്ടിനന്റല് കപ്പ് ഫുട്‌ബോള് ടൂര്‍ണമെന്റില് ഇന്ത്യക്ക് കിരീടം. മുംബൈയിലെ ഫുട്‌ബോള് അരീനയില് നടന്ന ആവേശകരമായ ഫൈനലില് ആഫ്രിക്കയില് നിന്നുള്ള കെനിയയെ പരാജയപ്പെടുത്തിയാണ് ഇന്ത്യ ഭൂഖണ്ഡത്തിലെ രാജാക്കന്‍മാരായത്. ക്യാപ്റ്റന് സുനില് ഛേത്രി ഇരട്ട ഗോളുമായി മിന്നിയപ്പോള് എതിരില്ലാത്ത രണ്ട് ഗോളിനാണ് ഇന്ത്യ കെനിയയെ പരാജയപ്പെടുത്തിയത്.\nകളിയുടെ ഒന്നാം പകുതിയിലായിരുന്നു ഛേത്രിയുടെ രണ്ട് ഗോളുകളും. അനിരുഥ് താപയുടെ തന്ത്രപരമായ ഫ്രീകിക്കില് നിന്ന് ലഭിച്ച പന്ത് വലംകാല് ഷോട്ടിലൂടെ എട്ടാം മിനിറ്റില് ഛേത്രി ഇന്ത്യയുടെ ആദ്യ ഗോള് നേടുകയായിരുന്നു. 29ാം മിനിറ്റില് മലയാളി താരം അനസ് എടത്തോടിക നല്‍കിയ ലോങ് ത്രൂ ക്രോസില് മനോഹരമായ ഇടംകാല് ഷോട്ടിലൂടെ ഛേത്രി ഇന്ത്യയുടെ രണ്ടാം ഗോളും നിറയൊഴിച്ചു.\nഇതോടെ അര്‍ജന്റൈന് സൂപ്പര് താരം ലയണല് മെസ്സിയുടെ ഗോള് വേട്ടയ്‌ക്കൊപ്പമെത്താനും ഛേത്രിക്കായി. അന്താരാഷ്ട്ര മല്‍സരങ്ങളില് നിന്ന് മെസ്സിയുടെയും ഛേത്രിയുടെയും പേരില് 64 ഗോളുകളാണുള്ളത്. ഇത് രണ്ടാം തവണയാണ് ടൂര്‍ണമെന്റില് ഇന്ത്യ കെനിയയെ പരാജയപ്പെടുത്തുന്നത്. നേരത്തെ ഗ്രൂപ്പ്ഘട്ടത്തില് എതിരില്ലാത്ത മൂന്ന് ഗോളിനായിരുന്നു കെനിയക്കെതിരേ നീലക്കടുവകളുടെ വിജയം.\nസ്വന്തം കാണികള്‍ക്കു മുന്നില് ഇരട്ട ഗോള് നേടിയ ഛേത്രി തന്നെയായിരുന്നു അന്നും ഇന്ത്യയുടെ ഹീറോ. ഇതോടെ എതിരാളികളെ ബഹുദൂരം പിന്നിലാക്കി ഛേത്രി ടൂര്‍ണമെന്റില് എട്ട് ഗോളോടെ ടോപ്‌സ്‌കോറര് പുരസ്‌കാരം അനായാസം കൈക്കലാക്കുകയും ചെയ്തു.\nRead more about: sunil chhetri intercontinental cup india football final kenya asia ഇന്റര്‍കോണ്ടിനെന്റല് കപ്പ് ഇന്ത്യ ഫുട്‌ബോള് ഫൈനല് സുനില് ഛേത്രി കെനിയ ഏഷ്യ\nStory first published: Sunday, June 10, 2018, 22:25 [IST]


നൗഷാദ് ഇക്ക കട പൂട്ടുന്നെന്ന പ്രചാരണം; സത്യാവസ്ഥ ഇതാണ് - Keralanews - Duta\nനൗഷാദ് ഇക്ക കട പൂട്ടുന്നെന്ന പ്രചാരണം; സത്യാവസ്ഥ ഇതാണ്\n02 September 2019 | Keralanews\nകൊച്ചി: പ്രളയ ദുരിതാശ്വാസ പ്രവർത്തനത്തെ തുടർന്ന് ശ്രദ്ധേയനായ നൗഷാദ് തന്റെ പുതിയ കട പൂട്ടുന്നുവെന്ന സോഷ്യൽ മീഡിയ പ്രചാരണം വ്യാജമെന്ന് നൗഷാദിന്റെ സുഹൃത്തും കടയുടെ മേൽനോട്ടക്കാരനുമായ നസീബ്. സോഷ്യൽ മീഡിയയിലെ പ്രചാരണം കണ്ട് പലരും വിളിച്ചിരുന്നെന്നും എന്നാൽ ഇതിൽ അൽപം പോലും സത്യമില്ലെന്നും നസീബ് മാതൃഭൂമി ഡോട്ട് കോമിനോട് പറഞ്ഞു. ഒരു പ്രവാസിയുടെ ക്ഷണപ്രകാരം നൗഷാദ് ദുബായിൽ പോയ സാഹചര്യത്തിലാണ് നസീബിന്റെ പ്രതികരണം.\nകട പൂട്ടുന്നെന്ന് പറഞ്ഞ് സോഷ്യൽ മീഡിയയിൽ നടക്കുന്ന പ്രചാരണം വ്യാജമാണ്. ഇന്നലെ മുതൽ പലരും വിളിക്കുന്നുണ്ട്. അൽപം മുമ്പ് ഒരു മാഡം ഇവിടെ വന്നിരുന്നു. അവർ സോഷ്യൽ മീഡിയയിൽ ഇക്കാര്യം പറഞ്ഞ് പോസ്റ്റിട്ടിരുന്നു. ആരോ തെറ്റിദ്ധരിപ്പിച്ചതാണ്. അതു മനസ്സിലായപ്പോ നേരിട്ടെത്തി നൗഷാദിക്കയെ കണ്ട് വേറെ പോസ്റ്റിടാനാണ് വന്നത്. പക്ഷേ, അദ്ദേഹം ഇന്നു രാവിലെ ദുബായിലേക്ക് പോയതിനാൽ അദ്ദേഹത്തെ കാണാനായില്ല. തെറ്റു തിരുത്തി പോസ്റ്റിടുമെന്ന് പറഞ്ഞാണ് അവർ പോയത് -നസീബ് വ്യക്തമാക്കി.\nതാൻ പ്രശസ്തനായതോടെ ആളുകൾ തന്റെ കട തേടി വരികയാണെന്നും തന്നേക്കാൾ മുമ്പേ ഇവിടെ കട നടത്തിയിരുന്നവർക്ക് കച്ചവടം ലഭിക്കുന്നില്ലെന്നുമാണ് നൗഷാദിന്റെ ഫോട്ടോ വെച്ച് സോഷ്യൽ മീഡിയയിൽ പ്രചരിക്കുന്ന പോസ്റ്റ്. കട നിർത്തി ഫുട്ട്പാത്ത് കച്ചവടത്തിലേക്ക് തിരികെ പോകാനാണ് നൗഷാദിന്റെ തീരുമാനമെന്നും പ്രചരിക്കുന്ന പോസ്റ്റിൽ പറയുന്നു....\nകൂടുതൽ വായിക്കാൻ ഇവിടെ ക്ലിക്കുചെയ്യുക http://v.duta.us/8vCG0QAA


എസ്.എഫ്.ഐ- കെ.എസ്.യു. സംഘര്‍ഷം; പത്തുപേര്‍ക്കു പരുക്ക്\nSaturday, June 02, 2018 Last Updated 13 Min 44 Sec ago English Edition\nFriday 23 Jun 2017 01.57 AM\nഹരിപ്പാട്: കോളജില് കൊടിമരം സ്‌ഥാപിക്കുന്നതുമായി ബന്ധപ്പെട്ടുണ്ടായ തര്‍ക്കം എസ്.എഫ്.ഐ-കെ.എസ്.യു. സംഘര്‍ഷത്തില് കലാശിച്ചു. പത്തുപേര്‍ക്കു പരുക്ക്. നിയോജകമണ്ഡലത്തില് ഇന്നു രാവിലെ ആറുമുതല് വൈകിട്ട് ആറുവരെ കോണ്‍ഗ്രസ് ബ്ലോക്ക് കമ്മിറ്റിയും സി.പി.എമ്മും ഹര്‍ത്താലിന് ആഹ്വാനം ചെയ്‌തു. എസ്.എഫ്.ഐ. മണ്ഡലത്തില് വിദ്യാഭ്യാസബന്ദിനും ജില്ലയില് പ്രതിഷേധ ദിനത്തിനും ആഹ്വാനം ചെയ്‌തു. കെ.എസ്.യു. സംസ്‌ഥാന വ്യാപകമായി പഠിപ്പു മുടക്കും.\nനങ്ങ്യാര്‍കുളങ്ങര ടി.കെ.എം.എം. കോളജില് കൊടിമരം സ്‌ഥാപിക്കുന്നതുമായി ബന്ധപ്പെട്ട് രണ്ടുദിവസമായി നിലനിന്നിരുന്ന എസ്.എഫ്.ഐ-കെ.എസ്.യു. തര്‍ക്കമാണ് സംഘര്‍ഷത്തില് എത്തിയത്. ബുധനാഴ്‌ച വൈകിട്ട് കെ.എസ്.യു. പ്രവര്‍ത്തകര് എസ്.എഫ്.ഐ. സര്‍വകലാശാല യൂണിയന് കൗണ്‍സിലറും അവസാന വര്‍ഷ ബി.കോം വിദ്യാര്‍ഥിയുമായ മാവേലിക്കര കരയംവട്ടം ഗ്രീന് ഗാര്‍ഡനില് അക്ഷയ്‌കൃഷ്‌ണ(20)നെ ആക്രമിച്ചിരുന്നു.\nനവാഗതരെ സ്വാഗതം ചെയ്യാനായി കോളജിനു മുന്നില് കൊടിതോരണങ്ങള് സ്‌ഥാപിക്കുന്നതിനിടെ ബൈക്കുകളിലെത്തിയ പത്തുപേരടങ്ങുന്ന സംഘമാണ് അക്ഷയിനെ മര്‍ദിച്ചത്. ഇയാള് മാവേലിക്കര ജില്ലാ ആശുപത്രിയില് ചികിത്സയിലാണ്.ഇന്നലെ ഉച്ചയോടെ കെ.എസ്.യു. പ്രവര്‍ത്തകര് കെ.എസ്.യു. ബ്ലോക്ക് പ്രസിഡന്റ് ഹരികൃഷ്‌ണന്റെ പള്ളിപ്പാട്ടുള്ള വീട്ടില് ഒത്തുകൂടി.\nഇവര് പിരിഞ്ഞുപോയശേഷം ഉച്ചയ്‌ക്ക് 12.45 നു മുഖംമൂടി ധരിച്ച അന്‍പതോളം പേര് ബൈക്കുകളിലെത്തി വീട്ടില് കയറി ആക്രമണം നടത്തി. ആക്രമണത്തില് ഹരികൃഷ്‌ണനും അമ്മ ഗീതയ്‌ക്കും(49), കെ.എസ്.യു. കോളജ് യൂണിറ്റ് ഭാരവാഹി നിതീഷി(20)നും പരുക്കേറ്റു. സമീപവാസികള് ഓടിക്കൂടിയതോടെ അക്രമികള് ബൈക്കുകളില് കയറി രക്ഷപെടുകയായിരുന്നു. ആക്രമണത്തിനുശേഷം രക്ഷപെടാന് ശ്രമിച്ച രണ്ട് എസ്.എഫ്.ഐ. പ്രവര്‍ത്തകരെ നാട്ടുകാര് വളഞ്ഞിട്ട് ആക്രമിച്ചു. ഇവരെ രക്ഷിക്കാനെത്തിയ ഡി.വൈ.എഫ്.ഐ. ജില്ലാ കമ്മിറ്റി അംഗം മനു (32), എസ്.എഫ്.ഐ. ഏരിയാ സെക്രട്ടറി പ്രവീണ്(20), ജോ.സെക്രട്ടറിമാരായ വിഷ്‌ണു വിജയന്(20), കെ. വിഷ്‌ണു(20) ഏരിയാ കമ്മിറ്റിയംഗം അഭിജിത്ത്(20) എന്നിവര്‍ക്കും സംഘര്‍ഷത്തില് പരുക്കേറ്റു.\nഇവരെ ആലപ്പുഴ മെഡിക്കല് കോളജ് ആശുപത്രിയില് പ്രവേശിപ്പിച്ചു. പരുക്കേറ്റ ഹരികൃഷ്‌ണനെയും മാതാവിനെയും ഹരിപ്പാട് താലൂക്ക് ആശുപത്രിയില് പ്രവേശിപ്പിച്ചു. സംഭവമറിഞ്ഞു ബൈക്കുകളിലെത്തിയ മുപ്പതോളം എസ്.എഫ്.ഐ. പ്രവര്‍ത്തകര് ആശുപത്രിയില് കയറിയും ആക്രമണം നടത്തി. ആശുപത്രിയില് ഉണ്ടായിരുന്ന കെ.എസ്.യു. സംസ്‌ഥാന ജന.സെക്രട്ടറിയും കാര്‍ത്തികപ്പള്ളി ഗ്രാമപഞ്ചായത്തംഗവുമായ റോഷന്റെ(26) മുഖത്ത് ആശുപത്രിയില് നിന്നെടുത്ത ബ്ലീച്ചിങ് പൗഡര് വിതറിയ ശേഷം ഇരുമ്പുവടികള് കൊണ്ടും തടിക്കഷ്‌ണങ്ങള് കൊണ്ടും ആക്രമിക്കുകയായിരുന്നു.\nഒപ്പമുണ്ടായിരുന്ന കെ.എസ്.യു. ജില്ലാ സെക്രട്ടറി ഷിയാസി(26)ന്റെ തല അക്രമികള് അടിച്ചുപൊട്ടിച്ചു. ആശുപത്രിയിലെ മറ്റു രോഗികളുടെ മുന്നിലായിരുന്നു അക്രമണം നടത്തിയത്. ആശുപത്രിയില് ഭീകരാന്തരീക്ഷം സൃഷ്‌ടിച്ച അക്രമികള് ബൈക്കുകളില് രക്ഷപെടുകയായിരുന്നു. കൈക്കും തലയ്‌ക്കും പരുക്കേറ്റ റോഷനെ മാവേലിക്കരയിലെ സ്വകാര്യ ആശുപത്രിയിലേക്ക് മാറ്റി. ബാക്കിയുള്ളവര് ഹരിപ്പാട് താലൂക്ക് ആശുപത്രിയില് ചികിത്സയിലാണ്.\nസംഭവത്തിനു പിന്നില് എസ്.എഫ്.ഐ, ഡി.വൈ.എഫ്.ഐ. പ്രവര്‍ത്തകരാണെന്നു കോണ്‍ഗ്രസ് ആരോപിച്ചു. സംഭവത്തില് പ്രതിഷേധിച്ച് ഇന്നു രാവിലെ 10 ന് പോലീസ് സ്‌റ്റേഷന് മാര്‍ച്ച് നടത്തുമെന്നു കോണ്‍ഗ്രസ് ബ്ലോക്ക് പ്രസിഡന്റ് എം.ആര്. ഹരികുമാര് പറഞ്ഞു.


ഗള്‍ഫിലെ പാര്‍ട്ടി അനുഭാവികളെ മാത്രമല്ല പ്രവാസികളെ ഒന്നാകെ തെരഞ്ഞെടുപ്പിനായി സജ്ജമാക്കുന്നതായിരുന്നു രാഹുലിന്റെ പ്രസംഗം.\n12 Jan, 2019 at 04:23 AM\nകോണ്‍ഗ്രസ് അധ്യക്ഷന് രാഹുല് ഗാന്ധിയുടെ വരവോടെ തെരഞ്ഞെടുപ്പ് ആവേശം കടല് കടക്കുകയാണ്. ഗള്‍ഫിലെ പാര്‍ട്ടി അനുഭാവികളെ മാത്രമല്ല പ്രവാസികളെ ഒന്നാകെ തെരഞ്ഞെടുപ്പിനായി സജ്ജമാക്കുന്നതായിരുന്നു രാഹുലിന്റെ പ്രസംഗം.\nനിയമ പോരാട്ടത്തിലൂടെ വോട്ടവകാശം നേടിയെടുത്ത പ്രവാസികള്‍ക്ക് ഇനി പാര്‍ലമെന്റിലും അവസരം വാഗ്ദാനം ചെയ്യുന്നതായിരുന്നു രാഹുല് ഗന്ധിയുടെ പൊതുസമ്മേളനത്തിലെ പ്രഖ്യാപനം. കോണ്‍ഗ്രസ് അധികാരത്തിലെത്തിയാല് നടപ്പാക്കാനുദ്ദേശിക്കുന്നതും പ്രകടന പത്രികയില് ഉള്‍പ്പെടുത്തേണ്ടതുമായ കാര്യങ്ങളുമാണ് രാഹുലിന്റെ പ്രസംഗത്തില് നിറഞ്ഞു നിന്നത്. ഭാവി പ്രധാനമന്ത്രി എന്ന് വിശേഷിപ്പിച്ചാണ് തടിച്ചുകൂടിയ ജനക്കൂട്ടം രാഹുലിനെ അഭിവാദ്യം ചെയ്തതും.\nനാട്ടില് തെരഞ്ഞെടുപ്പ് രംഗം കൊഴുക്കും മുന്‍പേ ഗള്‍ഫില് ആവേശ്വോജ്ജ്വലമായ തെരഞ്ഞെടുപ്പ് സമ്മേളനം നടത്തുന്നതില് കോണ്‍ഗ്രസും ലീഗ് അണികള് വിജയിച്ചു എന്ന് പറയാം. താമസിയാതെ മറ്റു നേതാക്കളെയും ഗള്‍ഫില് പ്രതീക്ഷിക്കാം.


56 ദിവസത്തെ ചിത്രീകരണം; വിനായകന്റെ 'തൊട്ടപ്പന്' പൂര്‍ത്തിയായി\nThiruvananthapuram, First Published 24, Dec 2018, 4:45 PM\nഫ്രാന്‍സിസ് നൊറോണയുടെ കഥയ്ക്ക് പി എസ് റഫീഖാണ് തിരക്കഥയൊരുക്കിയിരിക്കുന്നത്. മുഴുനീള നായകനായി വിനായകന് ആദ്യമായെത്തുന്ന ചിത്രവുമാണിത്. ചിത്രത്തിന്റെ പുറത്തെത്തിയ ഫസ്റ്റ് ലുക്ക് പോസ്റ്ററിന് വലിയ സ്വീകരണമാണ് സോഷ്യല് മീഡിയയില് ലഭിച്ചത്.\nകിസ്മത്ത് എന്ന അരങ്ങേറ്റചിത്രത്തിന് ശേഷം ഷാനവാസ് കെ ബാവക്കുട്ടി സംവിധാനം ചെയ്യുന്ന തൊട്ടപ്പന്റെ ചിത്രീകരണം പൂര്‍ത്തിയായി. 56 ദിവസം നീണ്ട ഷൂട്ടിംഗിന് ആലപ്പുഴയിലെ പൂച്ചാക്കലിലാണ് പാക്കപ്പ് ആയത്. കടമക്കുടി, വളന്തക്കാട് മേഖലകളിലും ചിത്രീകരണമുണ്ടായിരുന്നു.\nഫ്രാന്‍സിസ് നൊറോണയുടെ കഥയ്ക്ക് പി എസ് റഫീഖാണ് തിരക്കഥയൊരുക്കിയിരിക്കുന്നത്. മുഴുനീള നായകനായി വിനായകന് ആദ്യമായെത്തുന്ന ചിത്രവുമാണിത്. ചിത്രത്തിന്റെ പുറത്തെത്തിയ ഫസ്റ്റ് ലുക്ക് പോസ്റ്ററിന് വലിയ സ്വീകരണമാണ് സോഷ്യല് മീഡിയയില് ലഭിച്ചത്. ഛായാഗ്രഹണം സുരേഷ് രാജന്. സംഗീതം ഗിരീഷ് എം ലീല കുട്ടന്. പശ്ചാത്തലസംഗീതം ജസ്റ്റിന്. വിനായകനൊപ്പം റോഷന് മാത്യു, മനോജ് കെ ജയന്, കൊച്ചുപ്രേമന്, പോളി വില്‍സണ് എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു.\nകൊച്ചി ആസ്പദമാക്കി മലയാളത്തില് പുറത്തിറങ്ങിയിട്ടുള്ള സിനിമകളില്‍നിന്ന് വ്യത്യസ്തമായിരിക്കും തൊട്ടപ്പനെന്ന് നേരത്തെ ഷാനവാസ് ബാവക്കുട്ടി ഏഷ്യാനെറ്റ് ന്യൂസ് ഓണ്‍ലൈനിനോട് പറഞ്ഞിരുന്നു. ഇതുവരെ കണ്ടിട്ടില്ലാത്ത കൊച്ചിയെയാണ് ഇതില് ചിത്രീകരിക്കുന്നതെന്നും പറയാനാഗ്രഹിക്കുന്ന കാര്യങ്ങള് വളരെ ചെറിയ രീതിയില് അവതിരിപ്പിക്കുകയാണെന്നും സംവിധായകന് പറഞ്ഞിരുന്നു.\nLast Updated 24, Dec 2018, 4:45 PM


കൊച്ചി കൊക്കെയ്ന് കേസിലെ അഞ്ച് പ്രതികള്‍ക്ക് ജാമ്യം - ഇ വാർത്ത | evartha\nകൊച്ചി കൊക്കെയ്ന് കേസിലെ അഞ്ച് പ്രതികള്‍ക്ക് ജാമ്യം\nകൊച്ചി കൊക്കെയ്ന് കേസിലെ അഞ്ച് പ്രതികള്‍ക്ക് ജാമ്യം. രേഷ്മ രംഗസ്വാമി, ബ്ലസി സില്‍വസ്റ്റര്, നടന് ഷൈന്‍ടോം ചാക്കോ, സ്നേഹ ബാബു, ടിന്‍സി ബാബു എന്നിവര്‍ക്കാണ് ജാമ്യം. കര്‍ശന ഉപാധികളോടെയാണ് കോടതി ജാമ്യം നല്‍കിയത്.\nഅതേസമയം കേസില് പോലീസ് ഇന്ന് കുറ്റപത്രം സമര്‍പ്പിച്ചു. മയക്കുമരുന്ന് വില്‍പനയടക്കമുള്ള കുറ്റകൃത്യങ്ങള് പ്രതികള് ചെയ്തിട്ടുണ്ടെന്ന് എറണാകുളം സെഷന്‍സ് കോടതിയില് സമര്‍പിച്ച കുറ്റപത്രത്തില് പറയുന്നു. മയക്കുമരുന്ന് വില്‍പന നിരോധന നിയമവും ഗൂഢാലോചനക്കുറ്റവുമാണ് പ്രതികള്‍ക്കെതിരെ ചുമത്തിയിട്ടുള്ളത്. പ്രതികള് കൊക്കൈന് കൈവശം വയ്ക്കുകയും ഉപയോഗിക്കുകയും ഗൂഢാലോചന നടത്തുകയും ചെയ്തുവെന്നാണ് കേസ്.\nകേസില് കുറ്റപത്രം സമര്‍പ്പിച്ചുവെന്നും പ്രതികള്‍ക്ക് ജാമ്യം നല്‍കരുതെന്നും പോലീസ് ഹൈക്കോടതിയില് വാദിച്ചു. എന്നാല്, 60 ദിവസം ജുഡീഷ്യല് കസ്റ്റഡിയില് കഴിഞ്ഞതിനാല് പ്രതികള്‍ക്ക് ജാമ്യം നല്‍കാമെന്ന് കോടതി വ്യക്തമാക്കി.\nനൈജീരിയക്കാരനായ ഒക്കോവോ ചിഗോസി കോലിന്‍സ് ഉള്‍പ്പെടെ പുതുതായി അറസ്റ്റിലായ പ്രതികളെ കൂടി ഉള്‍പ്പെടുത്തിയുള്ള അന്തിമ കുറ്റപത്രം പോലീസ് പിന്നീട് സമര്‍പ്പിക്കും. രണ്ട് മാസം മുമ്പാണ് കടവന്ത്രയിലെ ഫ്ലാറ്റില് നിന്ന് നടന് ഷൈന് ടോം ചാക്കോ ഉള്‍പ്പെടെ അഞ്ച് പ്രതികള് അറസ്റ്റിലായത്.


സൗദിയില് അവിഹതബന്ധം പുലര്‍ത്തിയ യുവതിയുടെ തല വെട്ടിയോ? | FactCrescendo | The leading fact-checking website in India\nസൗദിയില് അവിഹതബന്ധം പുലര്‍ത്തിയ യുവതിയുടെ തല വെട്ടിയോ?\nApril 22, 2019 April 22, 2019 Dewin Carlos\nസൗദിയില് വീട്ടുജോലിക്കാരനുമായി അവിഹം ബന്ധം പുലര്‍ത്തിയ യുവതിയുടെ തലവെട്ടി എന്ന തലക്കെട്ട് നല്‍കിയ ഒരു ഫെയ്‌സ്ബുക്ക് പോസ്റ്റ് വ്യാപകമായി പ്രചരിക്കുന്നുണ്ട്. മലയാളി പെണ്ണുങ്ങള് എന്ന പേജില് ഏപ്രില് 17നാണ് (2019) ഇത്തരമൊരു പോസ്റ്റ് അ‌പ്‌ലോഡ് ചെയ്തിരിക്കുന്നത്. രണ്ടു ചിത്രങ്ങളും പോസ്റ്റില് ഉപയോഗിച്ചിട്ടുണ്ട്. ഒന്നില് കൈ പിന്നില്‍ക്കെട്ടിയ ഒരു യുവതിയും മറ്റൊന്ന് മുഖം മൂടിക്കെട്ടിയ ഒരു യുവതിയെ പൊതുമധ്യത്തില് മുട്ടില് നിര്‍ത്തി ഒരാള് എന്തോ ഒരു ആയുധം കൊണ്ട് വീശുന്നതുമാണ് ചിത്രം. മലയാളി പെണ്ണുങ്ങള് എന്ന പേജില് വന്ന ഈ ചിത്രത്തിന് ഇതിനോടകം 400ല് അധികം ഷെയറുകളും അറുപതോളം ലൈക്കുകളം ലഭിച്ചിട്ടുണ്ട്.\nഫെയ്‌സ്ബുക്ക് പോസ്റ്റിന്‍റെ തലക്കെട്ട് ഇപ്രകാരമാണ്-\n“സൗദിയില് വീട്ടുജോലിക്കാരനുമായി അവിഹിതത്തില് ആയിരുന്ന യുവതിയെ പൊതു മധ്യത്തില് വെച്ച് തലവെട്ടി”\nഎന്നാല് സൗദിയിലെ തലവെട്ട് ശിക്ഷയുടെ ചിത്രം തന്നെയാണോ ഇത്. അവിഹിതബന്ധം പുലര്‍ത്തുന്നവര്‍ക്ക് സൗദിയില് തലവെട്ടാണോ ശിക്ഷ. വസ്തുത എന്തെന്ന് പരിശോധിക്കാം.\nഎന്നാല് ചിത്രത്തില് തലവെട്ടുന്നു എന്ന് അവകാശപ്പെടുന്നത് സൗദിയില് നിന്നുമുള്ള രംഗമല്ല എന്നതാണ് വാസ്തവം. പോസ്റ്റില് ഉപയോഗിച്ചിരിക്കുന്ന ചിത്രം ഗൂഗിള് റിവേഴ്സ് ഇമേജില് അപ്‌ലോഡ് ചെയ്ത് സെര്‍ച്ച് ചെയ്തപ്പോള് ലഭിച്ച റിസള്‍ട്ട് പ്രകാരം മുഖം മൂടിക്കെട്ടിയ യുവതിയുടെ ശിക്ഷ അഫ്ഗാനിസ്ഥാനില് നടനന്നതാണ് കണ്ടെത്താന് കഴിഞ്ഞു. 2015 സെപ്റ്റംബര് 1നു റൂഇറ്റേഴ്സ് ഇത് സംബന്ധിച്ച വാര്‍ത്ത അവരുടെ വെബ്‌സൈറ്റില് പ്രസിദ്ധീകരിച്ചിട്ടുണ്ട്. മാത്രമല്ല ഇത് തലവെട്ടുന്ന ചിത്രമല്ലയെന്നതാണ് മറ്റൊരു വസ്തുത. വാര്‍ത്തയില് വിശദമാക്കുന്നത് ഇപ്രകാരമാണ് അഫ്ഗാനിസ്ഥാനിലെ ഘോര് എന്ന പ്രദേശത്ത് ഒരു യുവാവും യുവതിയും തമ്മിലുള്ള അവിഹതബന്ധം പിടികൂടാന് ഇടയാക്കി. 1996-2001 ഷരിയ നിയമപ്രകാരം (ഇസ്‌ലാം രാജ്യത്തെ നിയമം) അവിഹതബന്ധത്തില് പിടിക്കപ്പെടുന്ന സ്ത്രീയെയും പുരഷനെയും പൊതുമധ്യത്തില് 100 ചാട്ടയടി നല്‍കണമെന്നതാണ്. ഇത് പ്രകാരം ചാട്ടയടി നല്‍കുന്ന ചിത്രമാണ് ഫെയ്‌സ്ബുക്ക് പോസ്റ്റില് പ്രചരിപ്പിച്ചിരിക്കുന്നത്. കൂടാതെ യുവതിക്കു പിന്നാലെ യുവാവിനും ചാട്ടയടി നല്‍കിയെന്നും വാര്‍ത്തയില് വിശദമാക്കുന്നുണ്ട്.\nReuters Article Archived Link\nസൗദി അറേബിയയിലും ഷരിയ നിയമപ്രകാരമാണ് ശിക്ഷ വിധിക്കുന്നതെങ്കിലും മലയാളി പെണ്ണുങ്ങള് എന്ന പേജില് പ്രചരിപ്പിച്ചിരിക്കുന്ന ചിത്രം സൗദിയിലെ ശിക്ഷയുടേതല്ലെന്നു തെളിഞ്ഞിരിക്കുകയാണ്. സ്ഥലം അഫഗാനിസ്ഥാനാണെന്നും തലവെട്ട് ശിക്ഷയല്ല ചാട്ടയടി ശിക്ഷയുടെ ചിത്രമാണിതെന്നും ഔദ്യോഗിക വാര്‍ത്ത ഏജന്‍സി ഉള്‍പ്പടെ റിപ്പോര്‍ട്ട് ചെയ്തിട്ടുമുണ്ട്. ചിത്രത്തില് മറ്റൊരു പെണ്‍കുട്ടിയുടെ ചിത്രവും ഉപയോഗിച്ചിട്ടുണ്ട്. എന്നാല് ഈ രണ്ട് ചിത്രങ്ങളും തമ്മില് യാതൊരു ബന്ധവുമില്ല. അതുകൊണ്ട് തന്നെ പോസ്റ്റില് പ്രചരിപ്പിച്ചിരിക്കുന്ന എല്ലാ വിവരങ്ങളും വ്യാജമാണെന്ന് തെളിഞ്ഞിരിക്കുകയാണ്.\nചിത്രങ്ങള് കടപ്പാട്: ഗൂഗിള്, ഫെസ്ബൂക്ക്\nTitle:സൗദിയില് അവിഹതബന്ധം പുലര്‍ത്തിയ യുവതിയുടെ തല വെട്ടിയോ?\nTagged Afghanistan Behead Extra-marital affair Saudi Arabia Sharia\nമഹാരാഷ്ട്രയില് ക്രിസ്ത്യന് മാനേജ്‌മെന്‍റ സ്കൂള് തകർത്തത് ബി.ജെ.പി തീവ്രവാദികള് ആണോ…?\nഅയ്യപ്പ ഭക്തന്‍റെ നെഞ്ചില് ബൂട്ടിട്ട് പോലീസ് ചവട്ടുന്ന ചിത്രം സത്യമോ?\nഭൂതത്താന്‍കെട്ടിലെ കശ്മല സംഘങ്ങള് കെട്ടുകഥയോ?\nFebruary 25, 2019 February 25, 2019 Dewin Carlos\nഫ്രാന്‍സിസ് മാര്‍പ്പാപ്പ പൊതുമധ്യത്തില് യുവതിയെ ചുംബിക്കുന ചിത്രം വ്യാജമാണ്!\nJune 15, 2019 June 15, 2019 Dewin Carlos\nBFF എന്ന് ടൈപ്പ് ചെയ്‌താല് ഫെയ്‌സ്ബുക്ക് അക്കൗണ്ട് സുരക്ഷിതമാണോ എന്ന് അറിയാന് കഴിയുമോ?\nJuly 5, 2019 July 5, 2019 Dewin Carlos\nവിഭാഗങ്ങള് Select Category അന്തര്‍ദേശിയ (4) അന്തര്‍ദേശിയ൦ (35) അന്തര്‍ദേശീയ (18) അന്തര്‍ദ്ദേശീയ൦ (1) അന്താരാഷ്ട്രീയം (3) അന്തർദേശിയ൦ (41) അലൌകികം (7) ആരോഗ്യം (30) കുറ്റകൃത്യം (5) കൌതുകം (27) കൗതുകം (31) ചരിത്രം (4) ദേശിയ (16) ദേശിയം (71) ദേശിയ് (2) ദേശീയം (110) പര്യടനം (1) പുഷ്പം (1) രാഷ്ട്രീയം (560) വിനോദം (15) വ്യാജ വാർത്ത (4) ശാസ്ത്രം (3) സഞ്ചാരം (2) സമുഹികം (3) സാങ്കേതികം (3) സാമൂഹികം (280) സാമ്പത്തികം (1) സാമ്പത്തികമായ (1) സാംസ്കാരികം (6) സാംസ്ക്കാരികം (1)


നായകനെ രാജസ്ഥാന് റോയല്‍സ് ഒഴിവാക്കുന്നു? 2021 സീസണിന് മുന്‍പായി സ്റ്റീവ് സ്മിത്തിനെ റിലീസ് ചെയ്‌തേക - Samakalika Malayalam\nനായകനെ രാജസ്ഥാന് റോയല്‍സ് ഒഴിവാക്കുന്നു? 2021 സീസണിന് മുന്‍പായി സ്റ്റീവ് സ്മിത്തിനെ റിലീസ് ചെയ്‌തേക്കും\nBy സമകാലിക മലയാളം ഡെസ്‌ക് | Published: 14th January 2021 02:52 PM |\nLast Updated: 14th January 2021 02:52 PM | A+A A- |\nമുംബൈ: 2021 ഐപിഎല് സീസണിന് മുന്‍പായി സ്റ്റീവ് സ്മിത്തിനെ രാജസ്ഥാന് റോയല്‍സ് റിലീസ് ചെയ്‌തേക്കുമെന്ന് സൂചന. ടീമില് നിലനിര്‍ത്തുന്ന കളിക്കാരുടെ പട്ടിക നല്‍കുന്നതിനുള്ള അവസാന തിയതി ജനുവരി 21 ആണ്. അതിന് മുന്‍പ് നായകന്റെ കാര്യത്തില് രാജസ്ഥാന് തീരുമാനമെടുക്കുമെന്നാണ് റിപ്പോര്‍ട്ട്.\n2020 ഐപിഎല് സീസണിലെ സ്മിത്തിന്റെ ഫോം വിലയിരുത്തിയാണ് നായകനെ ടീമില് നിന്ന് ഒഴിവാക്കുന്നതിനെ കുറിച്ച് രാജസ്ഥാന് റോയല്‍സ് ആലോചിക്കുന്നതെന്നാണ് സൂചന. കഴിഞ്ഞ സീസണില് 14 കളിയില് നിന്ന് 311 റണ്‍സ് ആണ് സ്മിത്ത് നേടിയത്. സ്‌ട്രൈക്ക്‌റേറ്റ് 131.\nസ്മിത്തിന്റെ നായകത്വത്തിലും ഫ്രാഞ്ചൈസി തൃപ്തരല്ലെന്നാണ് സൂചന. പ്ലേഓഫിലേക്ക് കടക്കാന് പാകത്തില് സ്ഥിരത ടീമിന് കണ്ടെത്താനാവണം എന്നായിരുന്നു ഫ്രാഞ്ചൈസിയുടെ നിലപാട്. 2008ല് ഐപിഎല് കിരീടം നേടിയതിന് ശേഷം മൂന്ന് വട്ടം മാത്രമാണ് രാജസ്ഥാന് പ്ലേഓഫീല് കടന്നത്. 2013,2015,2018 വര്‍ഷങ്ങളിലായിരുന്നു അത്.\nകഴിഞ്ഞ സീസണില് ബാറ്റിങ് പൊസിഷനില് സ്മിത്ത് പരീക്ഷണം നടത്തിയിരുന്നു. ഓപ്പണറായി തുടങ്ങിയ സ്മിത്ത് പിന്നാലെ മധ്യനിരയിലേക്ക് ഇറങ്ങിയിരുന്നു. 2018ലാണ് സ്മിത്ത് രാജസ്ഥാന്റെ നായകനാവുന്നത്. പന്ത് ചുരണ്ടല് വിവാദത്തോടെ നായക സ്ഥാനം നഷ്ടമായി. 2019ല് വീണ്ടും സ്മിത്തിന്റെ കൈകളിലേക്ക് നായക സ്ഥാനം നല്‍കുകയായിരുന്നു.\nസ്റ്റീവ് സ്മിത്ത് ഐപിഎല് steve smith IPL rajasthan royals


കണ്ണൂരിൽ ഗാന്ധിപ്രതിമയ്ക്ക് നേരെ ആക്രമണം :: Janmabhumi Daily\nThursday 8 March 2018 9:37 am IST\nകണ്ണൂര്: തളിപ്പറമ്ബ് താലൂക്ക് ഓഫീസിലെ ഗാന്ധി പ്രതിമയ്ക്ക് നേരെ ആക്രമണം. പ്രതിമയില് ചാര്‍ത്തിയിരുന്ന മാലയും കണ്ണടയും തകര്‍ത്ത നിലയില്. രാവിലെ ഏഴരയോടെയാണ് ആക്രമണം നടന്നിരിക്കുന്നത്. അജ്ഞാതനായ വ്യക്തി കല്ലെടുത്തെറിഞ്ഞുവെന്നാണ് ലഭിക്കുന്ന വിവരം.\nകഴിഞ്ഞ ദിവസം രാജ്യത്തെ സാമൂഹ്യപരിഷ്കര്‍ത്താക്കളുടെയും നേതാക്കളുടെയും പ്രതിമ തകര്‍ത്ത സംഭവങ്ങളില് കേന്ദ്രസര്‍ക്കാര് ഇടപെട്ടിരുന്നു. ഇത്തരം സംഭവങ്ങള്‍ക്ക് അതാതിടത്തെ കളക്ടര്‍മാരും എസ്പിമാരും നേരിട്ട് ഉത്തരവാദികളായിരിക്കുമെന്ന് ആഭ്യന്തരമന്ത്രാലയം വ്യക്തമാക്കി.\nകര്‍ശന നടപടികള് എടുക്കാന് സംസ്ഥാനങ്ങള്‍ക്ക് കേന്ദ്രം നിര്‍ദേശവും നല്‍കി. ഇതിന് പിന്നാലെയാണ് കേരളത്തിലും ഇത്തരം സംഭവം ആവര്‍ത്തിച്ചിരിക്കുന്നത്.


ദുല്‍ക്കര്, ഗ്രിഗറി, മത്സ്യകന്യക, സമുദ്രക്കനി | അഖില് സത്യന് | TrueCopy Think\nമലബാര് ഡിവലപ്പേഴ്സിന്‍റെ പരസ്യത്തില് നിന്ന്\n‘കരിങ്കുന്നം സിക്സസ്’ എന്ന സിനിമയിൽ അഭിനയിച്ചുവന്ന് അതിന്റെ വിശേഷങ്ങൾ ദുൽഖറിനോട് പറയുകയാണ് നടൻ ഗ്രിഗറി. രണ്ട് പേരും വല്യ കൂട്ടാണ്. കാരണം ഗ്രിഗറി അത്രയ്ക്കും ക്യൂട്ടാണ്. മലയാള സിനിമയിൽ ഇപ്പോഴുള്ളവരിൽ ഏറ്റവും ശുദ്ധൻ. കള്ളം പറയാറില്ല. പൊങ്ങച്ചമില്ല, സുഖിപ്പിക്കലില്ല, അമേരിക്കൻ പൗരൻ ആണെങ്കിലും അവിടെയാണ് വളർന്നതെങ്കിലും മല്ലു ആക്സന്റിൽ ഇംഗ്ലീഷ് പറയാൻ മടിയില്ല- സിനിമക്ക് അകത്തും പുറത്തുമുള്ള ചില കൗതുക നിമിഷങ്ങളിലൂടെ, സംവിധായകൻ സത്യൻ അന്തിക്കാടിന്റെ മകൻ അഖിൽ സത്യൻ.\n8 Oct 2021, 01:39 PM\nദുൽഖർ പറഞ്ഞ കഥയാണ്.\n‘കരിങ്കുന്നം സിക്സസ്’ എന്ന സിനിമയിൽ അഭിനയിച്ച് വന്ന് അതിന്റെ വിശേഷങ്ങൾ ദുൽഖറിനോട് പറയുകയാണ് നടൻ ഗ്രിഗറി. ബൈ ദ വേ, രണ്ട് പേരും വല്യ കൂട്ടാണ്. കാരണം ഗ്രിഗറി അത്രയ്ക്കും ക്യൂട്ടാണ്. മലയാള സിനിമയിൽ ഇപ്പോഴുള്ളവരിൽ ഏറ്റവും ശുദ്ധൻ. കള്ളം പറയാറില്ല. പൊങ്ങച്ചമില്ല, സുഖിപ്പിക്കലില്ല, അമേരിക്കൻ പൗരൻ ആണെങ്കിലും അവിടെയാണ് വളർന്നതെങ്കിലും മല്ലു ആക്സന്റിൽ ഇംഗ്ലീഷ് പറയാൻ മടിയില്ല. തന്നെക്കൊണ്ടാവുന്നതിലും ഒരടി ഉയരത്തിൽ മറ്റുള്ളവരെ സഹായിക്കാനുള്ള മനസ്സുമുണ്ട്. ഒരൊറ്റ കുഴപ്പമേയുള്ളൂ. ഗ്രിഗറി ഒരു ടോപിക് ആയി വന്നാൽ പുള്ളിയെ പറ്റി നല്ല രണ്ട് വാക്ക് പറയാതെ ആ വിഷയത്തിൽ കയറാൻ പറ്റില്ല.\nഅപ്പൊ, ‘കരിങ്കുന്നം സിക്‌സസി’ന്റെ ഷൂട്ട് കഴിഞ്ഞ് ദുൽഖറിന്റെ വീട്ടിൽ വന്നിരിക്കുകയാണ് ഗ്രിഗറി.\nവിശേഷങ്ങളറിയാൻ കാഷ്വലായി ദുൽഖർ ചോദിച്ചു.\n“നിന്റെ കൂടെ വേറാരോക്കെയുണ്ട് സിനിമയിൽ” ?\nഒന്നാലോചിച്ച് ഗ്രിഗറി പറഞ്ഞു.\n“അതിപ്പോ, മഞ്ജു ചേച്ചിയുണ്ട്, സുരാജേട്ടനുണ്ട്, ബാബു ആന്റണിയുണ്ട്, പഴയ ബൈജു ചേട്ടനുണ്ട്, സുധീർ കരമന ഇല്ലേ..അങ്ങേരുണ്ട്. പിന്നെ അനൂപ് മേനോനൊക്കെ വേറെ സീനുകളിൽ അഭിനയിക്കുന്നുണ്ട്.”\n“അതെ അതെ. പിന്നെ തമിഴിലെയും ഒരു ആക്ടർ ഉണ്ട്. ഗസ്റ്റ് റോളായിട്ട്”\n“അവിടത്തെ ഫേമസ് ആയിട്ടുള്ള ഒരാളില്ലേ ? പടം ഒക്കെ ഡയറക്ട് ചെയ്തിട്ടുള്ള..ലാൽ സാറിന്റെ ഒപ്പം മലയാളത്തിൽ അഭിനയിച്ചിട്ടൊക്കെയുണ്ട്.”\nദുൽഖറിനൊരു പിടിയും കിട്ടിയില്ല.\nപെട്ടന്ന് ഓർമ്മയിൽ നിന്ന് എന്തോ കൊത്തിയെടുത്ത് ഗ്രിഗറി പറഞ്ഞു.\n“മത്സ്യകന്യകയോ മറ്റോ..അങ്ങനെ ഒരു പേരാണ്”\n“ആ കറക്ട് ! സോറി, മത്സ്യകന്യക അല്ല. സമുദ്രക്കനി !”\nദുൽഖറിനൊപ്പം രണ്ട് വാക്കുകൾ കൂടി അന്ന് ചിരിച്ചു കാണും. അമേരിക്കയിൽ വളർന്ന പാവം ഗ്രിഗറിക്ക് ‘മത്സ്യവും’ ‘കന്യകയും’ ഇട്ടുകൊടുത്ത് അപ്പുറത്ത് മാറിയിരുന്ന ‘സമുദ്രവും’ ‘കനിയും’. നാവിൻ തുമ്പത്ത് നിന്ന് ലാസ്റ്റ് മിനിറ്റ് മാറിയിരുന്ന് നർമമുണ്ടാക്കാൻ മിടുക്കരാണ് ഇത്തരം ചില വാക്കുകൾ.\nഎന്റെ ചേട്ടൻ അരുൺ കോളേജ് ഹോസ്റ്റലിൽ താമസിച്ച് പഠിക്കുന്ന കാലത്ത് അവിടെ ഒരു ഭയങ്കര കാമുകനുണ്ടായിരുന്നു. രണ്ട് പ്രേമം മെയിൻ ആയിട്ടും നാലും അതിലധികവും സബ് ആയിട്ടും ഒരേ സമയം കൊണ്ട് നടക്കുന്നയാൾ. രാത്രിയിൽ ടൈം ടേബിൾ വച്ച് ഫോൺ വിളിയാണ്. എട്ട് മണിക്ക് തുടങ്ങിയാൽ എട്ടര വരെ ഒരാൾ. ഒമ്പത് മുതൽ പത്ത് വരെ വേറൊരാൾ. അങ്ങിനെ അങ്ങിനെ. പതിനൊന്ന് കഴിഞ്ഞാൽ മെയിൻ കാമുകിമാരിൽ ഒരാളായിരിക്കും. ആ മീറ്റർ പുലർച്ച വരെ ഓടും. രാവിലെ ഹോസ്റ്റലിന്റെ സ്റ്റെപ്പുകളിൽ ഉറങ്ങിയ നിലയിൽ ഇദ്ദേഹത്തെ കണ്ടവരുണ്ട്.\nഒരു ദിവസം പുതുതായി നമ്പർ കിട്ടിയ ഒരു സുന്ദരിയുമായി ഫോണിൽ കുറുകുകയാണ് ആശാൻ. ഹോസ്റ്റലിന്റെ ബാൽക്കണിയിൽ നിന്നാണ് സംസാരം. കൂട്ടുകാർ നോക്കുന്നതൊന്നും പുള്ളിക്ക് പ്രശ്നമല്ല. സന്തോഷമേയുള്ളൂ. അന്ന് പതിവില്ലാതെ ചേട്ടനടക്കമുള്ളവർ ഈ സല്ലാപം പതുക്കെ ചുറ്റി പറ്റി നിന്ന് ശ്രദ്ധിച്ച് തുടങ്ങി. എന്താന്ന് വച്ചാൽ, ഇത്തവണ നമ്മുടെ കാമുകൻ പതിവില്ലാതെ ഓരോ ഡയലോഗിലും ഇംഗ്ലീഷ് കുത്തി കയറ്റികൊണ്ടിരിക്കുന്നു.\nഅപ്പുറത്ത് ഒരു ഹൈ ക്ലാസ് കൊച്ചാവാനാണ് ചാൻസ്. അല്ലാതെ മൂപ്പർക്ക് പണ്ട് പഠിച്ച സ്പോക്കൺ ഇംഗ്ലീഷ് അക്സന്റൊന്നും ഇറക്കേണ്ട ആവശ്യമില്ല. കൂടുതലും മിക്സ് ചെയ്യുന്നത് മലയാളം മീഡിയം- ഫ്രണ്ട്‌ലി ആയ ‘ഐ സീ’, ‘റിയലി?’, ‘സൊ നൈസ്’ പോലെ എളുപ്പമുള്ള ഇംഗ്ലീഷ് വാക്കുകൾ ആണ്. പക്ഷേ ഗ്രാമർ ഏരിയ എല്ലാം മലയാളമായത് കൊണ്ട് വേറെ കുഴപ്പമൊന്നുമില്ല. കേട്ടാൽ ആളൊരു സംഭവമാണെന്ന് തെറ്റിദ്ധരിക്കാൻ സാധ്യതയുണ്ട്.\nപഞ്ചാര പതുക്കെ കലങ്ങി തുടങ്ങി. കുട്ടി ഇംപ്രസ് ആവുന്നതിന്റെ ആത്മവിശ്വാസം കാമുകന്റെ മുഖത്ത് വ്യക്തമാകുന്നുണ്ട്. കൂട്ടുകാർ കാണുന്നതുകൊണ്ടുള്ള ഷോ വേറെ.\nപെട്ടന്ന് എന്തോ കാര്യത്തിന് ദേ ഈ കക്ഷി ചിരിച്ചു കൊണ്ട് ചൂടാകുന്നു. അഭിനയമാണ്. ഒരു പഞ്ചാരപ്പിണക്കം.\nശബ്ദമൊക്കെ സോഫ്റ്റ് ആക്കി,\n“നോ. യു ടെൽ മി ദാറ്റ് ഫസ്റ്റ്..പറയാതെ ഞാൻ മിണ്ടില്ല” എന്നൊക്കെ.\nകാണുന്നവർ “ഇതിത്തിരി ഓവർ അല്ലേ?”എന്ന് ആംഗ്യഭാഷയിൽ ചോദിക്കുന്നതിനെ ഒരു കണ്ണിറുക്കി ഒതുക്കി കാമുകൻ തുടർന്നു.\n“പറ്റില്ല ! പറഞ്ഞില്ലെങ്കിൽ ഞാനിപ്പോ ഫോൺ വെക്കും. ഐ ആം സീരിയസ്”\n“ഓ.. ഫൈൻ. എന്നാ ശരി. ഗുഡ് നൈറ്റ്”\nഎന്നിട്ട് ഫോൺ ചെവിയിൽ നിന്നെടുത്ത് സ്നേഹത്തോടെ ചുണ്ടിനോട് ചേർത്ത് പിടിച്ച്, ആ കുട്ടി എന്തായാലും തിരിച്ചു വിളിച്ചിരിക്കും എന്ന ഡബിൾ കോൺഫിഡൻസിൽ ഇത് കൂടെ പറഞ്ഞ് പുള്ളി ഫോൺ കട്ട് ചെയ്തു.\n"" ഐ സെഡ് ബൈ.. B.. U.. Y.. ബൈ !!\n‘ബൈ’ യുടെ സ്പെല്ലിങ് പോലുമറിയാത്ത കാമുകനെ പിന്നെ ആ കൊച്ച് വിളിക്കാൻ മെനക്കെട്ടിട്ടില്ല എന്നാണറിവ്. അല്ലെങ്കിലും വാക്ക് മാറുന്നവർക്ക് പ്രണയം പറഞ്ഞിട്ടുള്ളതല്ല.\nചില വാക്കുകൾ മാറിപ്പോകണം എന്ന് തന്നെയില്ല. ഒരു സാമ്യമുണ്ടാക്കി ഒന്നൊതുങ്ങി നിന്നാൽ മാത്രം മതി ചിരിയുണ്ടാക്കാൻ.\nതൃശ്ശൂര് അച്ഛൻ പോയിരുന്ന ഒരു പരിപാടിക്ക് മുഖ്യാതിഥിയായ അന്നത്തെ മേയർ വരാനിത്തിരി വൈകി. ചടങ്ങ് തുടങ്ങിയതിന് ശേഷം വേദിയിലെത്തി സദസ്സിനെ ഒന്ന് കൈ വീശി കാണിച്ച് അദ്ദേഹം അച്ഛനടുത്ത് പതുക്കെ വന്നിരുന്നു. എന്നിട്ട് ചെവിയിൽ പറഞ്ഞു.\n“മന്ത് രോഗ നിവാരണത്തിന്റെ ബോധവൽക്കരണത്തിനായി ഒരു ഹോമിയോ മരുന്ന് നൽകുന്ന പരിപാടി ഉദ്‌ഘാടനം ചെയ്തു വരുന്ന വഴിയാണ്. ആദ്യത്തെ തുള്ളി ഞാൻ തന്നെ കഴിച്ചാണ് ഉദ്‌ഘാടനം ചെയ്തത്.”\nപിന്നെ അല്പം കൂടി സ്വകാര്യമായി,\n“എന്താന്നറിയില്ല..മന്തിന്റെ മരുന്ന് കഴിച്ചതിൽ പിന്നെ ആകെ ഒരു മന്ദത !”\n‘മന്തും’ ‘മന്ദത’യും KPCC യും KPAC യും പോലെ രണ്ടാണെങ്കിലും പെട്ടന്ന് കേട്ടാൽ എന്തോ ബന്ധമുണ്ടെന്ന് തോന്നും. അതാണതിന്റെ രസം.\nഅന്തിക്കാട് വീടിന്റെ കോമ്പൗണ്ടിൽ നല്ലൊരു നാടൻ കുളമുണ്ട്. അച്ഛൻ മുൻകൈ എടുത്ത് അരികും പടിക്കെട്ടുമൊക്കെ കെട്ടിയതിൽ പിന്നെ തന്റെ ലോക്കൽ ഫ്രണ്ട്സിനെ പോലെ വെറും കുളമായി കിടക്കാതെ നല്ല കുട്ടപ്പനായി കിടക്കുന്ന കുളമാണ് ഈ കുളം. വർഷത്തിലൊരിക്കൽ കുളം വറ്റിക്കലും വൃത്തിയാക്കലും മീൻ പിടിത്തവും നടത്താറുണ്ട്. വെള്ളമില്ലാതെ ജസ്റ്റ് തോർത്തുടുത്ത പോലെ നിൽക്കുന്ന കുളത്തിന്റെ ചമ്മലും, സണ്ണി ലിയോൺ മോഡൽ വരാലുകളും കുളം ശരിയാക്കാൻ വരുന്ന ചേട്ടന്മാരുടെ കോമഡികളുമൊക്കെ കൊണ്ട് സമ്പന്നമാണ് ആ ദിവസം. ചേറിൽ പുതഞ്ഞു കിടക്കുന്ന വരാലുകളെ പിടിച്ച് കരയിലേക്കിടുമ്പോൾ എടുത്ത് കുട്ടയിലിടാൻ ഏർപ്പാടാക്കിയ ഒരു തമാശക്കാരൻ ചേട്ടൻ പറഞ്ഞ കഥയാണ് ഇതിന്റെ വൈൻഡ് അപ്.\nഅങ്ങേരും കൂട്ടുകാരും നോമ്പെടുത്ത് ശബരിമലയിലേക്ക് പോവുകയാണ്. എഴുപതിനടുത്ത് പ്രായമുള്ള, മുപ്പത് വർഷത്തോളം മല ചവിട്ടിയിട്ടുള്ള, മാലയിട്ടാൽ ഹെൽത്തിയാകുന്ന ലിവറുള്ള ഒരു അമ്മാവനും കൂടെയുണ്ട്. സീനിയോറിറ്റി പ്രമാണിച്ച് ‘ഗുരുസ്വാമി’ എന്നാണ് വിളിക്കുക. ടെമ്പോയിലാണ് യാത്ര. പുലർച്ച മൂന്ന് മണിക്കെഴുന്നേറ്റ് കുളിച്ച് അമ്പലത്തിൽ പോയി കെട്ട് നിറച്ച് നേരം വെളുക്കുന്നതിന് മുൻപേ തുടങ്ങിയ യാത്രയാണ്. ഈ ചേട്ടനിരിക്കുന്നത് ഫ്രണ്ടിൽ ഡ്രൈവർക്കടുത്തുള്ള സീറ്റിലാണ്. ഗുരുസ്വാമിയും മറ്റു സ്വാമിമാരും പുറകിൽ.\nവണ്ടി സ്റ്റാർട്ട് ചെയ്തതും ശരണം വിളിയോട് ശരണം വിളിയായിരുന്നു. ദക്ഷിണ അത്യാവശ്യം കിട്ടി ചൂടാറാകാത്തത് കൊണ്ട് ഗുരുസ്വാമി തന്നെയാണ് ശരണം വിളി ട്രിഗർ ചെയ്യുന്നത്. പുള്ളി “സ്വാമിയേ..” എന്ന് വിളിച്ചാൽ ഡ്രൈവർ ഒഴികെയുള്ളവർ “ശരണമയ്യപ്പാ..” എന്ന് നീട്ടി വിളിക്കും. “അയ്യപ്പോ..” എന്ന് വിളിച്ചാൽ “സ്വാമിയേ..” എന്ന് തിരിച്ചും. “നെയ്യഭിഷേകം..” എന്ന് ഗുരുസ്വാമി പാടിയാൽ “സ്വാമിക്ക്” എന്ന് കോറസ് വരും. “അവിലും മലരും..” എന്ന് വന്നാലും “സ്വാമിക്ക്” തന്നെയാണ്. “കർപ്പൂര ദീപം”, “കാണി പൊന്ന്” എന്നൊക്കെ ഗുരുസ്വാമി തുടങ്ങിയാൽ മറ്റുള്ളവർ ഇതേ “സ്വാമിക്ക്” എന്ന് മാത്രം ട്യൂണിൽ ചേർത്താൽ മതി. “കല്ലും മുള്ളും..” “കാലിന് മെത്ത” എന്ന തമിഴ് ഡബ് വേർഷൻ ലൈൻ മാത്രമേ ഗുരുസ്വാമി വിചാരിച്ച പോലെ ഏൽക്കാഞ്ഞതുള്ളൂ. “കല്ലും മുള്ളും” എന്ന് പുള്ളി പാടിയ ഉടനേ ഗ്രൂപ്പ് ഒന്നടങ്കം “സ്വാമിക്ക്” എന്ന് തന്നെ ഒരു ഫ്ലോയിൽ ഫിൽ ചെയ്യുകയാണുണ്ടായത്. ആ ചമ്മൽ മറക്കാൻ പുള്ളി ഉടനെ തന്നെ “പമ്പാവാസനേ…”, “ഹരിഹര സുധനേ” തുടങ്ങിയ ഹൈ എൻഡ് ശരണം വിളികൾ അങ്ങിറക്കി. അതിനൊക്കെ മറ്റുള്ളവർ സിംപിൾ “ശരണമയ്യപ്പാ” എന്ന് കൗണ്ടർ ആയി പറഞ്ഞാൽ മാത്രം മതിയല്ലോ.\nആദ്യത്തെ അര മണിക്കൂർ കഴിഞ്ഞപ്പോൾ ഗുരുസ്വാമി ചെറിയ കൊമേർഷ്യൽ ബ്രെയ്ക്കൊക്കെ എടുത്ത് തുടങ്ങി. ശരണം വിളി കുറഞ്ഞതും മറ്റ് സ്വാമിമാരും സിനിമ പോസ്റ്ററൊക്കെ നോക്കാനുള്ള ഒരു മാനസികാവസ്ഥയിലായി. അങ്കമാലിയിൽ നിർത്തി കാപ്പിയും ദോശയും കഴിച്ച് വീണ്ടും വണ്ടിയെടുത്തപ്പോൾ അകത്ത് കയറിയ കാറ്റ് ഗുരുസ്വാമിയെ ആദ്യം ഉറക്കി. ഇനി എറണാകുളം, കോട്ടയം ജില്ലകൾ ഓടിയെത്തി വേണം പത്തനം തിട്ടയിലുള്ള പമ്പയിൽ എത്താൻ. അവിടം വരെയേ വണ്ടി പോകൂ. പിന്നീടങ്ങോട്ട് മല കയറ്റമാണ്. ടെക്നിക്കലി അവിടന്നങ്ങോട്ട് ശരണം വിളിച്ചു തുടങ്ങിയാലും ഓക്കെയാണ്. അതിലുപരി ബോസും കൂടി ഉറങ്ങിയത് കണ്ട് മൂന്ന് മണിക്ക് തുറന്ന ബാക്കി കണ്ണുകളും ധൈര്യമായി അടഞ്ഞു തുടങ്ങി. മുന്നിലിരിക്കുന്ന നമ്മുടെ ചേട്ടൻ ഒഴിച്ച്. രണ്ട് കാര്യങ്ങളാണ്. ഒന്ന്, ഡ്രൈവർ ഉറങ്ങാതെ നോക്കണം. രണ്ട്, “നേരത്തെ ഇറങ്ങിയത് കൊണ്ട് ഡീസലടിക്കാൻ പറ്റിയിട്ടില്ല. ഇടക്ക് തിരക്കൊഴിഞ്ഞ പമ്പ് കണ്ടാൽ പറയണം” എന്ന് രണ്ടാമത്തെ ദോശ വരുന്ന ഗ്യാപ്പിൽ ഡ്രൈവർ പറഞ്ഞിട്ടുമുണ്ട്.\nഅല്പദൂരം പോയപ്പോഴേക്കും ലെഫ്റ്റ് സൈഡിൽ ഒരു പമ്പ് ഇങ്ങേര് കണ്ടു. ചുറ്റും കാട് പിടിച്ച് കിടക്കുന്നുണ്ടെങ്കിലും ഒരു ബൈക്ക് പെട്രോൾ അടിക്കുന്നുണ്ട്. സംഭവം ഓപ്പൺ ആണ്. ഇതൊന്നും ശ്രദ്ധിക്കാതെ മുന്നിലുള്ള ലോറിയെ ഓവർ ടേക് ചെയ്യാൻ പെടാപ്പാട് പെടുന്ന ഡ്രൈവറോടായി ഈ സ്വാമി ചേട്ടൻ ഉറക്കെ പറഞ്ഞു.\nഇത് കേട്ടതും പുറകിൽ ഉറങ്ങിയാടിക്കൊണ്ടിരിക്കുന്ന ഗുരുസ്വാമി ചാടിയെണേറ്റ്, ഇത്ര പെട്ടന്ന് പമ്പയെത്തിയത് വിശ്വസിക്കണോ വേണ്ടയോ എന്ന് പോലും ചിന്തിക്കാതെ ഉറക്കെ വിളിച്ചു..\n“പമ്പാവാസനേ..ഹരിഹര സുധനാനന്ദചിത്തനയപ്പ സ്വാമിയേ………..”\n“ശരണമയ്യപ്പാ…..ശരണമയ്യപ്പാ…..” എന്ന് ഞെട്ടിയെണീറ്റ് അലർട്ടായ കോറസ്സ് സ്വാമിമാരും.\nഅന്നവിടെ, ശരണം വിളികൾ കൊണ്ട് ഭക്തിസാന്ദ്രമായ അങ്കമാലിക്കടുത്തുള്ള ആ പെട്രോൾ പമ്പിൽ നിന്ന് അല്പം മാറി ‘പമ്പും’ ‘പമ്പയും’ കുലുങ്ങി ചിരിക്കുന്നുണ്ടായിരുന്നു.\n8 Oct 2021, 08:54 PM\nസൂപ്പർ കഥകൾ. കിടു 😍🙏💪\n8 Oct 2021, 08:26 PM\n“ഗുരുസ്വാമി............പമ്പെത്തി..പമ്പെത്തി” totally like your writings. So natural, so hilarious. waiting for the next one :-)


Malayalam news || അമര്‍നാഥ് തീര്‍ഥാടകരുടെ ബസ് കൊക്കയില്‍മറിഞ്ഞു: 16 മരണം\nഅമര്‍നാഥ് തീര്‍ഥാടകരുടെ ബസ് കൊക്കയില്‍മറിഞ്ഞു: 16 മരണം\nകാഷ്‌മീരില് അമര്‍നാഥ് തീര്‍ഥാടകര് സഞ്ചരിച്ചിരുന്ന ബസ് കൊക്കയിലേക്ക് മറിഞ്ഞു 16 പേര് മരിച്ചു. ഇവരില് രണ്ടുപേര് സ്‌ത്രീകളാണ്. 27 പേര്‍ക്കു പരുക്കേറ്റു. ഇവരില് 19 പേരുടെ നില ഗുരുതരമാണ്. ജമ്മു-ശ്രീനഗര് ദേശീയപാതയിലാണ് ദുരന്തമുണ്ടായത്. ബിഹാര്, യുപി, അസം, മധ്യപ്രദേശ്, രാജസ്ഥാന് എന്നിവിടങ്ങളില്‍നിന്നുള്ള തീര്‍ഥാടകരാണ് ബസില് ഉണ്ടായിരുന്നതെന്നാണ് റിപ്പോര്‍ട്ട്. ജമ്മുകാഷ്‌മീര് സ്‌റ്റേറ്റ് ട്രാന്‍സ്‌പോര്‍ട്ട് കോര്‍പ്പറേഷന്റെ ബസാണ് അപകടത്തില്‍പെട്ടത്. പരുക്കേറ്റവരെ വ്യോമസേനയുടെ ഹെലികോപ്‌റ്ററിലാണ് ജമ്മുവിലെ ആശുപത്രിയില് എത്തിച്ചത്. പൊലീസ്, കരസേന, സിആര്‍പിഎഫ് എന്നിവര് പ്രദേശവാസികളുടെ സഹായത്തോടെയാണ് രക്ഷാപ്രവര്‍ത്തനം നടത്തിയത്. മഴയും മണ്ണിടിച്ചിലുമാണ് അപകടത്തിനു കാരണം. സംഭവത്തില് പ്രധാനമന്ത്രി നരേന്ദ്രമോദി ദുഖം രേഖപ്പെടുത്തി. മരിച്ചവരുടെ കുടുംബാംഗങ്ങള്‍ക്കു രണ്ടു ലക്ഷം രൂപയും പരുക്കേറ്റവര്‍ക്ക് 50,000 രൂപയും പ്രധാനമന്ത്രി ധനസഹായം പ്രഖ്യാപിച്ചു.


ഈ സ്വര്‍ണപ്പണയ വായ്പ ക്രെഡിറ്റ് കാര്‍ഡ് പോലെയാണ്| Gold Loan in Kerala Manorama Online Sampadyam\nഈ സ്വര്‍ണപ്പണയ വായ്പ ക്രെഡിറ്റ് കാര്‍ഡ് പോലെയാണ്\nമനോരമ ലേഖിക June 08, 2021 07:12 AM IST\nഉപയോഗിച്ചാല് മാത്രം പലിശ\n,ഒരു കാലത്ത് ദാരിദ്ര്യത്തിന്റെ അളവുകോലായിരുന്നു സ്വര്‍ണപ്പണയമെങ്കില് ഇന്ന് അങ്ങനെയല്ല. സ്വര്‍ണവായ്പയ്ക്ക് അന്തസുയര്‍ന്നു. മറ്റേതൊരു ബാങ്ക് വായ്പ പോലെ തന്നെയാണ് സ്വര്‍ണപ്പണയവും ഇപ്പോൾ. നിരന്തരം പുതിയ വായ്പകൾ അവതരിപ്പിക്കപ്പെടുന്ന ഈ രംഗത്തെ താരതമ്യേന പുതിയ ഉത്പന്നമാണ് ഓവര്‍ഡ്രാഫ്റ്റ് സംവിധാനത്തോടെയുള്ള പണയം.\nനിങ്ങളുടെ കൈവശം ഉപയോഗിക്കാത്ത പത്ത് പവന് സ്വര്‍ണമുണ്ടെന്ന് കരുതുക. അത് ബാങ്ക് ലോക്കറില് സൂക്ഷിക്കണമെങ്കില് വാടക നല്‍കണം. ഒരോ വര്‍ഷവും പുതുക്കണം. എന്നാല് ഈ സ്വര്‍ണം പണയപ്പെടുത്തി പണം അക്കൗണ്ടില് സൂക്ഷിക്കാം. അത്യാവശ്യം വരുമ്പോള് ഈ പണം മുഴുവനായോ ഭാഗീകമായോ ഉപയോഗിക്കാം. ഉപയോഗിക്കുന്ന പണത്തിന് മാത്രം പലിശ നല്‍കിയാല് മതിയാകും.\nക്രെഡിറ്റ് കാര്‍ഡിന് സമം\nഈടായി നല്‍കുന്ന സ്വര്‍ണത്തിന്റെ വിപണി മൂല്യം കണക്കാക്കി സ്ഥാപനം ഓവര്‍ഡ്രാഫ്റ്റ് അക്കൗണ്ട് തുറക്കുകയാണ് ഇവിടെ ചെയ്യുന്നത്. അത്യാവശ്യം വരുമ്പോള് അക്കൗണ്ടില് നിന്ന് പണം ഉപയോഗിക്കാം. ചില ധനകാര്യ സ്ഥാപനങ്ങള് ഈ ഓവര് ഡ്രാഫ്റ്റ് അക്കൗണ്ടിന്റെ കീഴില് ഡെബിറ്റ് കാര്‍ഡ് വരെ നല്‍കുന്നുണ്ട്. സാധനങ്ങള് വാങ്ങിക്കാനും ഈ അക്കൗണ്ട് ഉപയോഗിക്കാവുന്ന വിധമാണ് സംവിധാനം. ക്രെഡിറ്റ് കാര്‍ഡ് പോലെ ഉപയോഗിക്കാം എന്നതാണ് ഇവിടുത്തെ പ്രത്യേകത. പക്ഷെ പലിശ നിരക്ക് തുലോം കുറവായിരിക്കുകയും ചെയ്യും.\nവീട്ടില് വെറുതെ ഇരിക്കുന്ന സ്വര്‍ണത്തിന് ഇങ്ങനെ ലിക്വിഡിറ്റി നല്‍കാവുന്നതാണ്. മോഷണം അടക്കമുള്ള പ്രതിസന്ധികളില് നിന്നെല്ലാം പരിരക്ഷയുമാകും. തന്നെയുമല്ല ലോക്കറില് വെയ്ക്കുന്നതിന്റെ ചെലവുമില്ല. ഒപ്പം അത്യാവശ്യത്തിന് ആരോടും കൈ നീട്ടാതെ കാര്യം നടത്താനും കഴിയും.\nEnglish Summary : Know the Details of this Innovative Gold Loan


21 July 2018 11:27 AM GMT\nകഴിഞ്ഞ ദിവസം ചാനല് ചര്‍ച്ചയില് വന്നിരുന്നു ബിജെപി നേതാവ് അഡ്വ. ബി ഗോപാലകൃഷ്ണന് അട്ടഹസിച്ചു. ഹരീഷിനെ കയ്യില് കിട്ടിയാല് താന് രണ്ടു പൊട്ടിക്കും എന്ന്. ടെലിവിഷന് ചാനല് എന്ന പൊതുമാധ്യമം ഉപയോഗിച്ച് ആള്‍ക്കൂട്ടകൊലയ്ക്കുള്ള ആഹ്വാനമായിരുന്നു അത്. നേതാവിന്റെ ആഹ്വാനം അണികള് ഏറ്റെടുത്തു. പക്ഷേ കൊന്നത് കഥാകാരനെ അല്ല. അയാളുടെ നോവലിനെ.\nമാതൃഭൂമിയില് മൂന്നു ആഴ്ച പൂര്‍ത്തിയാക്കിയ മീശ എന്ന നോവല് നോവലിസ്റ്റ് പിന്‍വലിച്ചു. എഴുത്തില് നിന്നും തമിഴ് സാഹിത്യകാരന് പെരുമാള് മുരുഗന് ആത്മഹത്യ ചെയ്യാന് തീരുമാനിച്ചതുപോലെ. ഇവിടെ എഴുത്തുകാരന് തന്റെ നോവല് ശിശുവിനെ കൊല്ലേണ്ടിവന്നിരിക്കുന്നു.\nനോവലിലെ ഈ സംഭാഷണ ശകലമായിരുന്നു ഹരീഷിലെ എഴുത്തുകാരന് ആള്‍ക്കൂട്ടകൊല വിധിച്ച സംഘപരിവാര് ഗുണ്ടകളെ പ്രകോപിച്ചത്. വൈക്കം മുഹമ്മദ് ബഷീര് നേരത്തെ മരിച്ചത് നന്നായി. ഒരു ഭഗവദ്ഗീതയും കുറേ മുലകളും എന്ന കഥ എഴുതിയതിന് ബഷീറിനെ ഇവര് പാക്കിസ്ഥാനിലേക്ക് നാടുകടത്തിയേനെ. ഭഗവതിയുടെ വിഗ്രഹത്തില് കാര്‍ക്കിച്ചു തുപ്പുന്ന വെളിച്ചപ്പാടിനെ സൃഷ്ടിച്ച എം ടി വാസുദേവന് നായരെ തൂക്കിക്കൊല്ലാന് വിധിച്ചേനെ.\nവര്‍ഗ്ഗീയവാദികളുടെ ഭീഷണി കാരണം നോവല് പിന്‍വലിക്കുന്നതായി ഹരീഷ് മാതൃഭൂമിയെ അറിയിക്കുകയായിരുന്നു. ഫേസ്ബുക്കിലൂടെയും വാട്സാപ്പിലൂടെയും എഴുത്തുകാരനെയും കുടുംബാംഗങ്ങളേയും അപകീര്‍ത്തിപ്പെടുത്തുന്നതും ഭീഷണിപ്പെടുത്തുന്നതുമായ സന്ദേശങ്ങള് അയച്ചുകൊണ്ട് സംഘപരിവാര് എഴുത്തുകാരനെ സമ്മര്‍ദത്തിലാക്കുകയായിരുന്നു. ക്ഷേത്രത്തില് പോകുന്ന സ്ത്രീകളെ അപമാനിച്ചു എന്നു മുറവിളികൂട്ടിയ ഹിന്ദുത്വ ഗുണ്ടകള് ഹരീഷിന്റെ ഭാര്യയെയും അമ്മയെയും കുട്ടികളെയും അപകീര്‍ത്തിപ്പെടുത്തുന്ന പ്രചരണങ്ങളാണ് നവമാധ്യമങ്ങളിലൂടെ നടത്തിയത്. മരിച്ചുപോയ അച്ഛനെ പോലും അവര് വെറുതെവിട്ടില്ല. 'ഭാരതീയ സംസ്കാരത്തെപ്പറ്റി' ആവർത്തിച്ചു പറയുന്നവരാണ് ഇത് ചെയ്തത്. സ്ത്രീകൾക്കെതിരായ സംഭാഷണമെന്ന് പ്രചരിപ്പിച്ചവരാണ് സ്ത്രീകൾക്കും ചെറിയ കുട്ടികൾക്കുമെതിരായ ഈ ക്രൂരത ചെയ്തുകൊണ്ടിരിക്കുന്നത് എന്ന് സാംസ്കാരിക കേരളം അറിയണം.\nരാജ്യം ഭരിക്കുന്നവര്‍ക്കെതിരെ പോരാടാന് തനിക്ക് ശേഷിയില്ലെന്ന ഹരീഷിന്റെ വാക്കുകള് തെളിയിക്കുന്നത് ഭരണകൂടം സ്പോണ്‍സര് ചെയ്യുന്ന ഹിന്ദുത്വ ഭീകരതയുടെ പൈശാചിക മുഖമാണ്. ധാബോല്‍ക്കറുടെയും ഗോവിന്ദ് പന്‍സാരയുടെയും എം എം കല്‍ബുര്‍ഗിയുടെയും ഗൌരി ലങ്കേഷിന്റെയും ജീവന് കവര്‍ന്നത് നാം ഞെട്ടലോടെ കണ്ടു. യു ആര് അനന്തമൂര്‍ത്തിയെയും എം ടി വാസുദേവന് നായരെയും സംവിധായകന് കമലിനെയും വാക്കുകള് കൊണ്ട് അധിക്ഷേപിക്കുന്നതും പാക്കിസ്ഥാനിലേക്ക് പോകാന് ആക്രോശിക്കുന്നതും കണ്ടു. എം എം ഹുസൈനെയും സല്‍മാന് റഷ്ദിയെ ഇസ്ലാമിസ്റ്റ് തീവ്രവാദികളും നാട് കടത്തിയതും നമ്മള് കണ്ടു. കവി കുരീപ്പുഴ ശ്രീകുമാറിനെ കയ്യേറ്റം ചെയ്യുന്നതും കണ്ടു. ആ കൂട്ടത്തില് ഒരാളാവാന് തനിക്കാവില്ലെന്ന സാധാരണ മനുഷ്യന്റെ ഭീതിയാണ് ഹരീഷിലൂടെ വെളിവാകുന്നത്.\nസാഹിത്യത്തെ ആള്‍ക്കൂട്ട കൊലപാതകത്തിന് വിധേയമാക്കിയതായി ആഴ്ചപതിപ്പ് പത്രാധിപര് കമല്‍റാം സജീവ് ട്വീറ്റ് ചെയ്തു. കേരളത്തിന്റെ സാംസ്‌കാരിക ചരിത്രത്തിലെ ഏറ്റവും അപമാനിക്കപ്പെട്ട ദിവസമാണ് ഇതെന്നും വരാന് പോകുന്നത് ഇരുളിന്റെ ദിനങ്ങളാണെന്നും കമല് റാം പറഞ്ഞു.\nകോഴിക്കോട് മാതൃഭൂമി ഓഫീസിലേക്ക് സംഘപരിവാര് സംഘടനകള് ഇന്നും മാര്‍ച്ച് നടത്തി. ഇന്നലെ തൃപ്പൂണിത്തുറയില് മാതൃഭൂമി നടത്തുന്ന ആദ്ധ്യാത്മിക പുസ്തകോത്സവത്തിലേക്ക് കടന്നു കയറിയ ഹിന്ദു ഐക്യ വേദി പ്രവര്‍ത്തകര് പുസ്തകം വാങ്ങാനെത്തിയവരെ പുറത്താക്കുകയും ജീവനക്കാരെ ഭീഷണിപ്പെടുത്തുകയും ചെയ്യുകയുണ്ടായി. പുസ്തകോത്സവം തുടരാന് അനുവദിക്കില്ലെന്ന് പറഞ്ഞ പ്രവര്‍ത്തകര് മാതൃഭൂമി പത്രം കത്തിക്കുകയും ചെയ്തു.\nfreedomofexpression hareesh literature lynching mathrubhumi meesha perumalmurugan sanghparivar


കൂടുതല് ബജറ്റ് ഫോണുകളില് ഹോണര് ശ്രദ്ധ കേന്ദ്രീകരിക്കും – Future Kerala :\nകമ്പനിയുടെ ഏറ്റവും പുതിയ മോഡല് ഹോണര് 7X ചൊവ്വാഴ്ച പുറത്തിറക്കിയിരുന്നു\nലണ്ടന്: ഇന്ത്യയില് അടുത്ത വര്‍ഷത്തോടെ 10000 രൂപയ്ക്കു താഴെ വിലയുള്ള ഇടത്തരം ഫോണുകള് കൂടുതല് അവതരിപ്പിക്കുമെന്ന് ഹോണറിന്റെ ആഗോള പ്രസിഡന്റ് ജോര്‍ജ് സാവോ പറഞ്ഞു.\nമൂന്ന് വര്‍ഷം കൊണ്ട് ഇന്ത്യയിലെ ഒന്നാമന്മാരാകണം. താങ്ങാവുന്ന വിലയിലെ കൂടുതല് ഫോണുകള് അഥവാ 10000 രൂപയുടെ മധ്യനിര ഫോണുകള് ഞങ്ങള് അവതരിപ്പിക്കും- മാധ്യമ പ്രതിനിധികളുമായി നടന്ന കൂടിക്കാഴ്ച്ചയില് സാവോ വ്യക്തമാക്കി. കമ്പനിയുടെ ഏറ്റവും പുതിയ മോഡല് ഹോണര് 7X ചൊവ്വാഴ്ച പുറത്തിറക്കിയിരുന്നു. 12999 രൂപ മുതലാണ് വില. ജനുവരി എട്ടിന് ഹോണര് വ്യൂ 10 ഉം ഇന്ത്യയില് അവതരിപ്പിക്കും. ഇരു ഫോണുകളും ഇന്ത്യയിലാണ് നിര്‍മിച്ചിരിക്കുന്നതെന്നും അദ്ദേഹം അറിയിച്ചു.\nമധ്യനിര ഫോണുകളുടെ വിഭാഗത്തില് ഹോണര് ബീ പോലുള്ള മോഡലുകള് മുമ്പ് അവതരിപ്പിച്ചിട്ടുണ്ട്. 2017ല് എഴ്-എട്ട് ഫോണുകളാണ് കമ്പനി ഇന്ത്യന് വിപണിയില് എത്തിച്ചിട്ടുള്ളത്. 2018 ലും ഇത്രതന്നെ ഫോണുകള് ഇറക്കാനാണ് ഉദ്ദേശം. മത്സരാധിഷ്ഠിതവും എതിരാൡകള്‍ക്ക് പിന്തള്ളാന് സാധിക്കാത്തതുമായ ഉല്‍പ്പന്നം ലോഞ്ച് ചെയ്യുകയാണ് ലക്ഷ്യമെന്നും സാവോ കൂട്ടിച്ചേര്‍ത്തു.\nഇന്ത്യന് വിപണിയെ ഏറ്റവും ആകര്‍ഷിക്കുന്ന തരത്തിലെ വിലയാണ് ഹോണര് വ്യൂ 10 ന്റേതെന്ന് കമ്പനി അധികൃതര് അവകാശപ്പെടുന്നു. ഇന്ത്യ ഞങ്ങളുടെ പ്രത്യേക വിപണിയാണ്. ഇവിടത്തെ സമാര്‍ട്ട്‌ഫോണ് ഉപഭോക്താക്കളുടെ ശരാശരി പ്രായം മുപ്പതാണ്. ഇന്റര്‍നെറ്റ് വ്യാപ്തിയും 40 ശതമാനത്തിലധികം വരും. അതിനാല് ഹുവെയ്‌യുടെ ഹാന്‍ഡ്‌സെറ്റിനു പകരം ഹോണറിന്റെ സ്വന്തം ഉല്‍പ്പന്നം കൊണ്ടുവരാന് ഉദ്ദേശിക്കുന്നുണ്ട്. വിപണന ശൃംഖലകളില് മാത്രമല്ല ഉപഭോക്താക്കളിലും കമ്പനി ശ്രദ്ധിക്കുന്നു.\nവി-സിരീസ് എന്ന പേരില് അറിയപ്പെട്ടിരുന്ന ഫോണുകള് പരിഷ്‌കരിക്കുമെന്നും ഹോണര് വ്യൂ 10 ന്റെ വരവോടെ ഇത് വ്യൂ സിരീസ് ആയി മാറുമെന്നും ഇതു സംബന്ധിച്ച ചോദ്യങ്ങള്‍ക്ക് മറുപടിയായി കമ്പനി അധികൃതര് പറഞ്ഞു.\nTags:\tHonor will concentrate on more budget phones\nനീര്‍ത്തടാധിഷ്ഠിത വികസനത്തിലൂടെ ജലസമ്പത്തും പച്ചപ്പും വീണ്ടെടുക്കണം: സി രവീന്ദ്രനാഥ്\nആദ്യമായി ലാഭം നേടി ട്വിറ്റര്\nവിദേശ നിക്ഷേപം രണ്ടു മാസത്തിനകം ലഭിക്കുമെന്ന് ഫ്യൂച്ചര് ഗ്രൂപ്പ്


ജനങ്ങള് മന്ദബുദ്ധികള് അല്ല, ഒന്ന് മയത്തിലൊക്കെ തള്ള് ഏമാന്മാരേ... | Webdunia Malayalam\nബുധന്, 30 ഓഗസ്റ്റ് 2017 (09:40 IST)\nദിലീപിന് ജാമ്യം ലഭിക്കാത്തതിന് കാരണം അമ്മയിലെ സൂപ്പര് താരങ്ങളോ ?; ഈ നീക്കത്തില് നിഗൂഢതയുണ്ടെന്ന് ആരാധകര്\nനടിയെ ആക്രമിച്ച കേസിലെ ഗൂഢാലോചനയുമായി ബന്ധപ്പെട്ട് റിമാന്‍ഡില് കഴിയുന്ന നടന് ദിലീപിനെതിരെ പൊലീസ് ഇല്ലാത്ത തെളിവുകള് ഉണ്ടാക്കുകയാണെന്ന് ആരോപണം. ദിലീപ് ലോജിക്കില്ലാത്ത സിനിമ ചെയ്യാറുണ്ടെന്ന് കരുതി ഇത്രയും ലോജിക്കില്ലാത്ത തെളിവുണ്ടാക്കല്ലേ എന്നാണ് ദിലീപിന്റെ ആരാധകര് പൊലീസിനോട് പറയുന്നത്. ദിലീപിന്റെ ഫാന്‍സ് പേജായ ദിലീപ് ഓണ്‍ലൈനാണ് ഇങ്ങനെ പ്രതികരിച്ചിരിക്കുന്നത്.\nദിലീപിന്റെ ജാമ്യഹര്‍ജിയില് വാദം പൂര്‍ത്തിയായ ഹൈക്കോടതി താരത്തിന്റെ ജാമ്യം ഇന്നലെ തള്ളിയിരുന്നു. പുറത്തിറങ്ങിയാല് സാക്ഷികളെ സ്വാധീനിക്കാന് സാധ്യതയുണ്ടെന്ന് കണ്ടാണ് ജാമ്യം തള്ളിയത്. തന്നോട് ശത്രുതയുള്ളവരുടെ പണിയാണിതെന്നും തന്നെ തകര്‍ക്കാന് നടത്തിയ ഗൂഢാലോചനയുടെ ഇരയാണു താനെന്നും ദിലീപ് കോടതിയില് സമര്‍പ്പിച്ച ജാമ്യ ഹര്‍ജിയില് വ്യക്തമാക്കിയിരുന്നു. അന്തിമ റിപ്പോര്‍ട്ട് നല്‍കുമ്പോള് ദിലീപിനെതിരെ ആരോപണം പോലുമില്ലെന്നും ക്വട്ടേഷന് ആണെന്നു സുനി പറഞ്ഞതായി നടിയുടെ പ്രഥമവിവര മൊഴിയിലുണ്ടായിട്ടും പൊലീസ് ഇതേക്കുറിച്ച് അന്വേഷിച്ചില്ലെന്നും അഭിഭാഷകന് ബി രാമന്‍പിള്ള വാദത്തില് പറഞ്ഞു.\nദിലീപ് ഓണ്‍ലൈനിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം:\nലോകം മുഴുവന് പള്‍സര് സുനിയെ അറസ്റ്റ് ചെയ്യുന്നത് ലൈവായ് കണ്ടു കഴിഞ്ഞീട്ടും, ഞാന് പെട്ടു ദിലീപേട്ടാ എന്ന് പള്‍സര് സുനി കസ്റ്റടിയിലിരിക്കെ വോയ്സ് മെസ്സേജ് അയച്ചുവത്രെ. അതും ഒരു പോലീസുകാരന്റെ ഫോണില് നിന്നും. തള്ളുമ്പോ ഒരു മയത്തിലൊക്കെ തള്ള് സാറെ. ദിലീപ് ലോജിക്കില്ലാത്ത സിനിമ ചെയ്യാറുണ്ടെന്ന് കരുതി, ഇത്രയും ലോജിക്കില്ലാത്ത തെളിവുണ്ടാക്കല്ലെ സാറന്മാരെ. ജനങ്ങള് മന്ദബുദ്ധികളല്ല. കോടതിയില് ഒരു പ്രതിഭാഗം വക്കീലുണ്ടാവും എന്ന് ഓർക്കുക. വിവേകവും, വിവേചന ബുദ്ധിയുമുള്ള ഒരു ജഡ്ജിയുണ്ടാവും. പ്രോസിക്യൂഷന് പറയുന്നത് അപ്പാടെ വിഴുങ്ങാന് ഞങ്ങള് മാധ്യമങ്ങളല്ലല്ലൊ?\nസ്വാശ്രയ മെഡിക്കല് പ്രവേശനവുമായി ബന്ധപ്പെട്ട വിഷയത്തില് സര്‍ക്കാറിനെ ചോദ്യം ചെയ്ത് ...


അറിയാതെ ഒന്നും പറയാതെ - ഭാഗം 1 | Metro Journal Online\n“സിദ്ധു…” അലറിവിളിച് അവൾ ചാടിയെഴുന്നേറ്റു.\nസ്ഥലകാലബോധം വീണ്ടെടുക്കാൻ കുറച്ചു സമയമെടുത്തു. സമചിത്തത വീണ്ടെടുത്തു, കയ്യെത്തി ബെഡ്‌ലാംബ് ഓണ് ചെയ്തു. വിയർത്തു നനഞ്ഞ മുഖം കൈകളിൽ താങ്ങിയവൾ അനങ്ങാതെയിരുന്നു.\n” ഇന്ദു….” പെട്ടന്ന് വാതിലിൽ തട്ടുന്ന ശബ്ദം.\nകിടക്കയിൽ നിന്നിറങ്ങി വാതിൽ തുറന്നു.\n” ഇന്ദു…എന്താ മോളെ…എന്തുപറ്റി ” വാതിൽക്കൽ അവളുടെ ചേച്ചി ചാരുലതയും ഭർത്താവ് ശ്രീകാന്തും. അവരകത്തേക്കു കയറി.\n” എന്താ മോളെ…സ്വപ്നം കണ്ടു പേടിച്ചോ മോൾ..” അവളെ ചേർത്തു പിടിച്ചു ബെഡിലേക്കിരുന്നുകൊണ്ടു ചാരുലത ചോദിച്ചു.\n” മ്മ്” അവളൊന്നു മൂളി.\n” ഇന്ദു….എന്താ മോളെ ഇതു. സാരമില്ല. ഇത്ര ദിവസങ്ങൾ കഴിഞ്ഞില്ലേ. നമ്മൾ പൊരുത്തപ്പെട്ടല്ലേ പറ്റു.” ശ്രീകാന്ത് അവളുടെ ചുമലിൽ തട്ടി.\n” മ്മ്. എനിക്കൊന്നുമില്ല ശ്രീയേട്ടാ. എനിക്കൊന്നുമില്ല. ചേച്ചി നിങ്ങൾ പോയി ഉറങ്ങിക്കോളൂ.”അവൾ മെല്ലെ പറഞ്ഞു.\n” ചാരു, നീ കൂടി ഇവിടെ കിടന്നോളൂ എന്നാൽ.” അയാൾ ഭാര്യയെ നോക്കി.\n” വേണ്ട ശ്രീയേട്ടാ. എനിക്കൊന്നു ഒറ്റക്കിരിക്കണം. ചേച്ചിയും ചേട്ടനും പൊക്കോളൂ.” അവൾ രണ്ടുപേരെയും ദയനീയമായി നോക്കി.\n“സാരമില്ല…ഒന്നും ഓർക്കേണ്ട. മോളുറങ്ങിക്കോളൂ. കേട്ടോ” അവളുടെ നെറുകയിലൊരുമ്മ കൊടുത്തു ചാരുലത.\nപിന്നീടൊന്നും മിണ്ടാതെ വിഷമത്തോടെ അവളെ ഒന്നു നോക്കിയിട്ട് വാതിൽ ചാരി അവർ പുറത്തേക്കു പോയി.\nഇന്ദുവെന്ന ഇന്ദുമിത്ര. ക്യാപ്റ്റിൻ സിദ്ധാർഥ് മുകുന്ദന്റെ ഭാര്യ. നാലു മാസങ്ങൾക്കു മുൻപ് കാശ്മീരിൽ നടന്ന പാക് ആക്രമണത്തിൽ രാജ്യത്തിനുവേണ്ടി വീരമൃത്യു വരിച്ച ധീരജവാന്റെ ഭാര്യ. വിവാഹം കഴിഞ്ഞു അഞ്ചാമത്തെ ദിവസം സിദ്ധാർഥിന് തിരിച്ചു പോകേണ്ടി വന്നു. പതിനഞ്ചാം ദിവസം തിരിക വന്നത് അദ്ദേഹത്തിന്റെ ചേതനയറ്റ ശരീരമായിരുന്നു….ദേശിയ പതാക പൊതിഞ്ഞ പെട്ടിയിൽ .\nവാതിലടച്ച് ഇന്ദു വന്നു ബെഡിലിരുന്നു. ചുവരിലെ ക്ലോക്കിൽ നാലുമണിയെന്നറിയിച്ചു ബെല്ലടിച്ചു നിന്നു.\nഅവൾ എഴുന്നേറ്റു കട്ടിലിനടിയിൽ നിന്നും പെട്ടിവലിച്ചെടുത്തു തുറന്നു. യൂണിഫോമിലിരിക്കുന്ന സിദ്ധാർഥ് അവളെ ഉറ്റുനോക്കി. കുറെയധികം നേരം അവൾ ആ ഫോട്ടോയിലേക്ക് നോക്കിയിരുന്നു.\nസിദ്ധാർഥിന്റെ ചിത്രം മേശപ്പുറത്തു വച്ചു ബെഡ്‌ലാംബ് അതിനരികിലേക്ക് നീക്കിവെച്ച് മേശമേലേക്ക് തലചായ്ച്ചു.\nവെറും ഇരുപതു ദിവസം മാത്രമുള്ള അവരുടെ ദാമ്പത്യത്തിലെ ഓരോ നിമിഷവും അവളോർത്തു.\nഭയപ്പെടുത്തുന്ന സ്വപ്നങ്ങളുടെ ഓർമകൾ പെട്ടന്നവളുടെ ചിന്തകളിലേക്ക് ഇരച്ചെത്തി.\nമഞ്ഞു പാളികൾക്കു മുകളിലൂടെ അവർ പാഞ്ഞു പോകുന്നു… ചുറ്റിലും വെടിയൊച്ച…ഒളിച്ചിരിക്കാൻ ഒരു ട്രാഞ്ചോ ഒന്നും കാണാനില്ല…കൂട്ടുകാരുടെ ഇടയിലൂടെ അവരിൽ ഒരാളായി കുതിച്ചു പായുകയാണ് അയാൾ….പെട്ടെന്ന് മഞ്ഞിൽ തെന്നി അയാൾ താഴേക്കുരുണ്ടു… ചാടിയെഴുന്നേറ്റു ഓടാൻ തുടങ്ങിയപ്പോൾ , ഒന്നു…രണ്ട്… മൂന്ന്….നെഞ്ചിൽതന്നെയാണ് വെടി കൊണ്ടത്….. ചോരച്ചീറ്റിത്തെറിച്ചു… അയാളുടെ കയ്യിൽ നിന്നും തോക്ക് തെറിച്ചു പോയി…..നെഞ്ചുപൊത്തിപ്പിടിച്ചു അയാൾ താഴേക്കു വീണു, ഭാരത് മാതാ… കീ… ജയ്.. അയാൾ അന്തരീക്ഷത്തിലേക്ക് കൈ ചുരുട്ടി ആഞ്ഞുയർത്തി….\nകണ്ണടച്ചാൽ തെളിയുന്ന ഭീതിയുണർത്തുന്ന ചിത്രങ്ങളൊക്കെ ഉറക്കമില്ലാത്ത രാത്രികൾ സമ്മാനിക്കാൻ തുടങ്ങി.\nമിഴികൾ തുറന്നു സിദ്ധുവിന്റെ ചിത്രത്തിലേക്ക് നോക്കി കിടന്നു. കവിളിലൂടെ കണ്ണുനീർ ചലിട്ടൊഴുകി തുടങ്ങിയിരുന്നു.\nഎപ്പോഴോ ഉറക്കമവളുടെ കണ്പോളകളെ തഴുകി.\n“വലിയമ്മേ……” അരവിന്ദൻ നീട്ടിവിളിച്ചു.\nഅടുക്കള തൊടിയിലെ നിറയെ കായ്ച്ചു കിടക്കുന്ന മൂവാണ്ടൻ മാവിന്റെ ചില്ലയിൽ കയറി തൊഴുത്തിന് മുകളിലേക്ക് ചാഞ്ഞു കിടക്കുന്ന കൊമ്പു വെട്ടാൻ ശ്രമിക്കുകയായിരുന്നു അയാൾ.\n” ഓ….. ഇതൊക്കെ എവിടെ പോയി തുലഞ്ഞോ..എന്തോ… എടാ… ഉണ്ണിക്കുട്ടാ…” അയാൾ പിറുപിറുത്തു കൊണ്ട് പിന്നേം വിളിച്ചു.\n” അരവിന്ദാ…. നീയത് എവിടെ നിന്നാ വിളിക്കുന്നെ…”\nതൊഴിത്തിനു മുന്നിലൂടെ വലിയമ്മ തന്നേ വിളിച്ചു നടക്കുന്നത് കണ്ടു അവൻ.\n” ഇങ്ങോട്ട് നോക്ക്….” അവൻ മുകളിൽ ഇരുന്നു വിളിച്ചു പറഞ്ഞു.\n” ആ ..നീയിത് ഇവിടെ കേറിരിക്യ.”\n“ന്റെ വലിയമ്മേ ആ ഹരിയേട്ടനോട് ഒന്നിങ്ങട് വരാൻ പറയു. ”\n” ഞാൻ വന്നാൽ പോരെ കുട്ടി….” അവർ വിളിച്ചു ചോദിച്ചു.\n” ഇങ്ങോടെക്കോ..? ന്റെ പൊന്നു വലിയമ്മേ… ഒന്നിങ്ങട് ചെന്നിട്ട് ആ ഹരിയേട്ടനെ ഇങ്ങ് പറഞ്ഞു വീടു. ഇല്ലാച്ചാൽ ഞാനെന്റെ പാട്ടിനിറങ്ങി പോകുവേ..” അവൻ പിന്നെയും പറഞ്ഞു.\n‘ഹരീ..’ നീട്ടിവിളിച്ചുകൊണ്ട് അവർ അകത്തേക്കു പോകുന്നതും നോക്കി അയാൾ മാവിൻ കൊമ്പിലിരുന്നു. കൊമ്പു വെട്ടാൻ എന്തെങ്കിലും മർഗമുണ്ടോന്നു ചാഞ്ഞും ചരിഞ്ഞും നോക്കുമ്പോഴാണ് അയാൾ അതു കണ്ടത്.\nചില്ലകൾക്കിടയിലൂടെ അയാൾ താഴെ തൊടിയിലേക്ക് നോക്കി.\nവയലിലേക്ക് ഇറങ്ങുന്ന വഴിയിലൂടെ ശ്രീയേട്ടന്റെ മകൾ അമ്മുക്കുട്ടയുടെ കൈ പിടിച്ചുകൊണ്ട് നടന്നു പോകുന്നു ഇന്ദുമിത്ര.\nഅവന്റെ കണ്ണുകൾ ഒന്നു വികസിച്ചു. മങ്കൊമ്പിലേക്കു ചാഞ്ഞിരുന്നുകൊണ്ട് ഇമചിമ്മാതെയവൻ അവളെ നോക്കി.\nവർഷങ്ങൾക്ക് പിന്നിൽ നിന്ന് ഒരു പട്ടുപാവാടക്കാരിയുടെ കൊലുസിന്റെ കൊഞ്ചൽ അവന്റെ കാതിൽ മുഴങ്ങി.\nശ്രീയേട്ടനെ കാണാൻ പോകുന്ന ഹരിയേട്ടന്റെ പിന്നാലെ പോകുന്നത് ഇന്ദുമിത്രയെ കാണാൻ വേണ്ടിയായിരുന്നെന്നു ഇന്നും തനിക്കു മാത്രം അറിയാവുന്ന രഹസ്യം.\n” ഡാ… എന്താടാ വിളിച്ചത്.”\nഒച്ചകേട്ട് താഴേക്കു നോക്കിയപ്പോൾ മാവിന്റെ ചുവട്ടിൽ മേലേക്ക് നോക്കി നിൽക്കുന്നു ഹരിശങ്കർ.\n“ഏട്ടാ… ഈ കൊമ്പു മുറിക്കാൻ വലിയമ്മ പറഞ്ഞിരുന്നെ….ഞാൻ നോക്കിട്ടേ ഒറ്റക്ക് ..ങ്ങട് പറ്റണില്യ “.\n” നിനക്കിത് എന്തിന്റെ കേടാണ് അരവിന്ദാ…മറ്റന്നാൾ ഫിസിക്കൽ ഉള്ളതാണെന്ന് വല്ല വിചാരോം ഉണ്ടോ നിനക്ക്….അതെങ്ങനെയാ…നിന്നെയിങ് വിളിച്ചു വരുത്തിയ എന്നെ പറഞ്ഞാൽ മതിയല്ലോ.” ഹരി നിന്നു ഉറഞ്ഞുതുള്ളി.\n“എന്റേട്ടാ… ഇതു വല്യ കാര്യല്ലാന്നു …ഏട്ടൻ ദാ ആ കയറിലൊന്നു വലിച്ചു പിടിച്ചാൽ മതി…ഇപ്പോ തീരുന്നേ…”\n“അരവിന്ദാ…നീ കളിക്കാതെ താഴേക്ക് ഇറങ്ങിക്കേ…”\nശ്രീയേട്ടൻ… B-Tech : PART 1 →


വീണ്ടും ജോഷിക്കൊപ്പം, ആവേശം അടക്കാനാകുന്നില്ലെന്ന് സുരേഷ് ഗോപി; ആർ ജെ ഷാൻ തിരക്കഥ\nPublished on : 14 Feb, 2021 , 12:23 pm\n10 വര്‍ഷങ്ങള്‍ക്ക് ശേഷം നടൻ സുരേഷ് ഗോപിയും സംവിധായകൻ ജോഷിയും വീണ്ടും ഒന്നിക്കുന്നു. സുരേഷ് ഗോപിയുടെ 252ത്തെ ചിത്രത്തിലാണ് ഇരുവരും വീണ്ടും ഒരുമിക്കുന്നത്. ആവേശം സഹിക്കുവാൻ പറ്റുന്നില്ലെന്നും ജോഷിയെന്ന മഹാ പ്രതിഭയ്‌ക്കൊപ്പം വീണ്ടും ഒന്നിക്കുവാൻ പോവുകയാണെന്നും സുരേഷ് ഗോപി ഫേസ്ബുക്കിലൂടെ അറിയിച്ചു.\nആവേശം സഹിക്കാന് പറ്റുന്നില്ല. ജോഷി എന്ന മഹാ പ്രതിഭയ്‌ക്കൊപ്പം വീണ്ടും ഒന്നിക്കുന്നു. കൂടുതല് വെളിപ്പെടുത്തലുകള്‍ക്കായി കാത്തിരിക്കുക. ചിത്രത്തിന്റെ ടൈറ്റില് നാളെ രാവിലെ 11 മണിക്ക്.\nCan't contain the excitement till 7! Happy to reunite with the master craftsman. Call for shots and frames by #Joshiy....\nPosted by Suresh Gopi on Saturday, February 13, 2021\nആര്‍ജെ ഷാന് തിരക്കഥ എഴുതുന്ന ചിത്രത്തിൽ ജേക്കസ് ബിജോയ് സംഗീതം ഒരുക്കുന്നു. ചിത്രത്തിന്റെ പേരും മറ്റ് വിവരങ്ങളും നാളെ രാവിലെ 11 മണിക്ക് പുറത്തുവിടും. കാവൽ, ഒറ്റക്കൊമ്പൻ, രാഹുൽ രാമചന്ദ്രൻ സംവിധാനം ചെയ്യുന്ന ത്രില്ലർ എന്നിവക്ക് ശേഷം ആയിരിക്കും ഈ സിനിമ തിയറ്ററിൽ എത്തുന്നത്.\nസുരേഷ് ഗോപിയുടെ 250മത്തെ ചിത്രമാണ് ഒറ്റക്കൊമ്പന്. ചിത്രത്തില് പാലാക്കാരന് അച്ചായനായിട്ടാണ് സുരേഷ് ഗോപി എത്തുന്നത്. മാത്യൂ തോമസ് പാലമൂട്ടില് സംവിധാനം ചെയ്യുന്ന ചിത്രം ഒരു മാസ് എന്റര്‍ടെയ്‌നറാണ്. ഏറെ വിവാദങ്ങള്‍ക്കൊടുവില് പേരു മാറ്റിയ ‘ഒറ്റക്കൊമ്പന്’ നിര്‍മ്മിക്കുന്നത് ടോമിച്ചന് മുളകുപ്പാടമാണ്.


പ്രഫ. സണ്ണി സഖറിയ ടക്സസിൽ നിര്യാതനായി : Deepika.com Nri News Americas\nWednesday, June 16, 2021 7:47 PM IST\nഡാളസ്: ആദ്യകാല കുടിയേറ്റക്കാരിലൊരാളായ റിട്ട. പ്രഫ. സണ്ണി സഖറിയ(74) ജൂണ് 11നു ടെകസസിൽ നിര്യാതനായി. പരേതരായ ഇ.ജി. സഖറിയമറിയാമ്മ ദന്പതികളുടെ പുത്രനാണ്. സംസ്കാരം ചൊവ്വാഴ്ച ഡാളസിൽ നടത്തി.\nഭാര്യ: ലീലാമ്മ സഖറിയ (റിട്ട. ആർഎൻ) കോട്ടയം കുമരകം ഇടവന്നലശേരി കുടുംബാംഗം. മക്കൾ:\nനിഷ ഹോൾട്ട്, ഷോണ് സഖറിയ. മരുമക്കൾ: ക്രിസ് ഹോൾട്ട്, ബബിത സഖറിയ. കൊച്ചുമക്കൾ: നെയ്ഡ, സെയിൻ. സഹോദരങ്ങൾ: ശാന്തമ്മ ജേക്കബ്, ബാബു സഖറിയ, ലീലാമ്മ സഖറിയ. ഭാര്യാ സഹോദരൻ: ബാബു ചെറിയാൻ.\nപത്തനംതിട്ട കാതോലിക്കേറ്റ് കോളജിൽ ലക്ചററായി ഒൗദ്യോഗിക ജീവിതം ആരംഭിച്ച അദേഹം 1973ൽ ഡാളസിലെത്തി. 1979ൽ ടെയ്ലറിലുള്ള ടെക്സസ് കോളജിൽ ബയോളജി അസോസിയേറ്റ് പ്രഫസറായി. 1986ൽ ഈസ്റ്റ് ടെക്സസ് സ്റ്റേറ്റ് യുണിവേഴ്സിറ്റിയിൽ നിന്ന് മൈക്രോബയോളജിയിൽ രണ്ടാമത്തെ മാസ്റ്റേഴ്സ് ബിരുദം നേടി. തുടർന്ന് 12 വർഷത്തെ അധ്യാപന ജീവിതത്തിനു വിരാമമിട്ട് ടെയ്ലറീൽ യൂണിവേഴ്സിറ്റി ഓഫ് ടെക്സസിൽ ഗവേഷകനായി.1999 മുതൽ യു.ടി. സൗത്ത് വെസ്റ്റേണ് ഡാലസിൽ ഗ്വേഷണം. 2012ൽ റിട്ടയർ ചെയ്തു.\nതിങ്കളാഴ്ച വൈകുന്നേരം വലിയ പള്ളിയിൽ നടന്ന പൊതുദർശനത്തിലും, ചൊവ്വാഴ്ച നടന്ന സംസ്കാര ശുശ്രൂഷയിലും സമൂഹത്തിന്‍റെ നാനാതുറയിൽപ്പെട്ട അനേകർ പങ്കുചേർന്നു.\nറിപ്പോർട്ട്: ബിജു ചെറിയാൻ